ועדת הכספים, כנסת 23, פרוטוקול מספר 59, 2020-06-01 10:00

משה גפני: בוקר טוב, אני מתכבד לפתוח את ישיבת ועדת הכספים בנושא הצעת חוק יסוד: משק המדינה (תיקון מס' 10 והוראת שעה לשנת 2020) (תיקון), מ/1307.

משה גפני: לפני שאנחנו מתחילים את הדיון ביקש ח"כ עודד פורר, שאתמול לא היה ושיבחתי אותו, לומר כמה מילים.

משה גפני: בבקשה, עודד.

עודד פורר: תודה.

עודד פורר: תראה, אדוני היושב-ראש, חשוב לי להתייחס למה שקרה בחודשיים האחרונים בוועדה וגם לפקידי האוצר שיושבים פה.

עודד פורר: אני מניח שאולי הם יקשיבו קצת יותר כשהם מביאים לפה סוף-סוף חוק כדי להעביר אותו.

עודד פורר: בחודשיים האחרונים שמענו כאן בוועדה, אדוני, הרבה מאוד הבטחות.

עודד פורר: שמענו את ראש הממשלה מספר שיעבירו כסף לעסקים כמו באמריקה.

עודד פורר: זו הכותרת.

עודד פורר: הוא אמר לנו "כמו באמריקה".

עודד פורר: אז אני אספר לכם מה זה "כמו באמריקה".

עודד פורר: עסק שממתין לפיצוי לפי מחזור על חודשי מרס-אפריל – ואנחנו נמצאים היום כבר בחודש יוני – נאמר לו שמגיע לו פיצוי, הוא עבר את המשוכה הראשונה, הוא בודק מה קורה עם הכסף כי הכסף לא מגיע, אומרים לו: זה עבר לבדיקה נוספת ברשות המסים.

עודד פורר: כעבור שבוע הוא בודק מה קרה, אומרים לו: אל תשאל, אושרת גם בבדיקה הנוספת, עכשיו מעבירים אותך לבדיקה שנייה.

עודד פורר: עובר עוד שבוע, עכשיו הוא כבר מחכה לבדיקה השלישית.

עודד פורר: אמריקה.

עודד פורר: אז יש את אמריקה שמעבירה את הכסף לעסקים שנפגעו מהקורונה תוך ארבעה ימים כהלוואה, אדוני, ואם העסק מוכיח שהכסף שימש לתשלומי שכר, מסים, הלוואות, כולל משכנתה, זה הופך למענק.

עודד פורר: זו אמריקה שאני מכיר ממה שאנחנו בדקנו וראינו איך הם מסייעים לעסקים בקורונה.

עודד פורר: אבל יש עוד אמריקה, אדוני – כנראה שכשראש הממשלה אמר "אמריקה" הוא התכוון לזאת – ששוטר אמריקאי רכן עם ברכיו על צווארו של אזרח שזעק: אני לא נושם, והשוטר המשיך לבדוק כמה זמן האזרח יכול לחיות בלי אוויר עד שימות.

עודד פורר: זאת כנראה הייתה כוונת ראש הממשלה, אדוני, כשהוא אמר "אמריקה".

עודד פורר: הוא אמר לעסקים: תמותו.

עודד פורר: לכן אין פיצוי דמי אבטלה לעסקים ולעצמאיים על חודש מאי; לכן אין חישוב לפי ירידת מחזור במאי אלא רק על מרס ואפריל.

עודד פורר: אני אזכיר את השוטף פלוס.

עודד פורר: עסקים במרס-אפריל קיבלו את הכסף של ינואר-פברואר.

עודד פורר: הפגיעה שלהם במחזור היא עכשיו, היא במאי-יוני.

עודד פורר: עכשיו הם נפגעים.

עודד פורר: לכן, אם העסק הפסיד ב-18 והרוויח ב-19 הוא לא יקבל פיצוי.

עודד פורר: לכן, אם הוא עשה טעות ופתח את העסק ב-3 באוקטובר 19 הוא כבר לא יקבל פיצוי.

עודד פורר: מה שנקרא: תמות ולא תקבל סיוע.

עודד פורר: אני רוצה לברך אותך, אדוני היושב-ראש, על כניסתך לתפקיד, אבל חובת ההוכחה עליך עכשיו, כי במשך חודשיים הממשלה הונתה את הציבור, אגב, גם כאן בוועדה פעם אחר פעם.

עודד פורר: ישב פה מנכ"ל משרד האוצר היוצא, אמר לנו: פעם אחת לא קרה שאמרתי משהו בוועדה והוא לא קרה.

עודד פורר: אז אני יכול לדווח לך ששום דבר ממה שהוא אמר פה בוועדה לא קרה.

עודד פורר: שום דבר ממה שהוא התחייב לוועדה לא קרה.

עודד פורר: סיפרו סיפורים, עשו הופעות מתוקשרות ובפועל ירקו בפני כל מי שמשלם מסים, מייצר, בונה ונוטע בארץ ישראל.

עודד פורר: עכשיו מגיע החוק הזה לכאן, אדוני, כמובן בדרישה שהוועדה תעבוד מהר, אבל את החוק הזה הם הבטיחו כבר לפני חודש.

עודד פורר: שר האוצר הקודם התחייב בפנינו שהנה, עוד דקה הוא מקים קרן סיוע לעסקים בסיכון, זה היה בתחילת מאי, כי עד עכשיו נתנו הלוואות למי שלא בהכרח היה צריך.

עודד פורר: אז יש לי סוד גם לפקידי האוצר שיושבים כאן:

עודד פורר: העסקים האלה שהיו בסיכון והיו צריכים את הקרן הזאת כבר מתו, ואם הם לא מתו הם בגסיסה וכשהם יקבלו את ההלוואה הזו זה יהיה מעט מידיי ומאוחר מידיי.

עודד פורר: אני מקיים בחודשיים האחרונים, אדוני, פגישות עם מאות עצמאיים בזום ואתה רואה את הפרצוף שלהם – חלקם באים פעם אחר פעם – הולך ומשתנה בחודשיים האלה, אתה רואה איך הם הולכים ודועכים.

עודד פורר: אני אתנגד לכל קידום של החקיקה הזו, אדוני, שהם עכשיו שמים פה אם היא לא תלווה בלוחות זמנים ברורים, אם היא לא תלווה בחלוקה ברורה לאן מיועד הכסף, ובעיקר אם הסיוע לעצמאיים ולעסקים קטנים לא יבוצע כסיוע לפי פגיעה במחזור בדומה למתווה "צוק איתן".

עודד פורר: כל שאר דרכי הסיוע הן אותו ישראבלוף שהוביל אותנו למצב שבו מסיבת העיתונאים מצליחה אבל העסק מת.

עודד פורר: לכן ההסתייגויות שלי יהיו כל ההבטחות שהובטחו כאן על ידי הממשלה ואני אכניס אותן לנוסח החוק.

עודד פורר: הניתוק בין הממשלה המנופחת הזאת לאזרחיה בולט בעיקר בטיפול במשבר הקורונה.

עודד פורר: כנראה שאף אחד מהאוחזים בהגה לא רדף אחרי כסף שחייבים לו לקוחותיו, גם אם הם משרדי ממשלה ורשויות, לא קם בבוקר כדי לנסות ולהמציא את העסק שלו מחדש, למכור את עצמו שוב ושוב רק כדי שהוא יוכל לעמוד בתשלומי המסים, ארנונה, חשמל, ביטוח לאומי, כשמשלמים לכולם את חגיגות השכר במגזר הציבורי והקמת משרדי ממשלה מיותרים כדי לספק אגו וגאווה.

תנחומא נאמר: אני אומר לך, אדוני, אם לא נחוקק כאן חוק שיראה שאנחנו מבינים את החושך הגדול שהציבור הישראלי נמצא בו היום, מיליון המובטלים ומאות-אלפי העצמאיות והעצמאיים ובעלי העסקים שנפגעו ולא יודעים מה ילד יום, אם החוק הזה לא יאיר אותם, תאמין לי, השריפה שהם יבעירו לא רק תאיר את הכול, גם תכלה את כל מה שמסביב.

תנחומא נאמר: על זה בכוונתי להילחם, אדוני.

תנחומא נאמר: עבור המלחמה הזו אני נמצא כאן ואני אלחם אותה, בין אם כפי שעשיתי מכיסא היושב-ראש ובין אם אעשה זאת כחבר מן המניין.

תנחומא נאמר: לכן, אני אומר לך, ההסתייגויות שיוגשו כאן לחוק הזה לא יהיו מעטות.

תנחומא נאמר: תודה.

משה גפני: תודה רבה.

משה גפני: עודד, לא הייתי בישיבות שניהלת, ניהלת אותן טוב מאוד.

משה גפני: הבנתי שאתה תומך בזה מכיוון שזה עוזר באופן דרמטי.

משה גפני: תכף נשמע אותם, אני לא רוצה להגיד במקומם.

עודד פורר: תשמע, כל מה שהם התחייבו בחוק הקודם שאמור היה לעזור לא קרה.

עודד פורר: לא קרה.

עודד פורר: לפני שבוע קיימנו כאן ישיבה, אדוני, בא החשב הכללי ואמר: 20% ביצוע.

עודד פורר: הוא אמר: הקצינו 200 מיליון שקל סיוע לעמותות.

עודד פורר: שאלו אותו: מה הביצוע?

עודד פורר: הוא אמר אפס.

עודד פורר: אפס.

עודד פורר: עם זה אי אפשר להשלים.

משה גפני: ועדת הכספים לא תהיה כספומט.

משה גפני: אנחנו לא נעביר לממשלה את הכסף והם יעשו בו מה שהם רוצים ומתי שהם רוצים.

משה גפני: זה לא יהיה.

משה גפני: זה לא יהיה באופן כללי, לאו דווקא בעניין הזה.

משה גפני: אני כמובן אבקש שיסבירו את החוק הזה, שיגידו בדיוק את לוחות הזמנים, שיגידו את הפירוט של כל הדברים.

משה גפני: אני רוצה לדעת את זה גם כן כדי שאצביע בעד וזה אכן מה שיהיה.

משה גפני: אני רוצה לומר לחברים, בא אלי חבר הכנסת טיבי וטען שיש קיפוח של הרשויות הערביות.

משה גפני: דיברתי עם אנשי משרד האוצר אתמול והם אכן יוסיפו לרשויות הערביות סכום – שעוד נדבר עליו בדיוק, מה שאמרתם לא לגמרי מספיק.

משה גפני: יש פה אפליה של הרשויות הערביות ואני, כמו בכל מקרה שיש אפליה, מדבר עם אנשי משרד האוצר.

משה גפני: אני רוצה להגיד לכם לגבי אנשי משרד האוצר, יש אצלם חלק חיובי וחלק פחות חיובי, אתמול זה היה החלק החיובי.

משה גפני: הם הוסיפו את הסכום הזה ואני מקווה שהוא אכן ייכנס.

משה גפני: אני מודה לך, ח"כ טיבי, שהערת את תשומת לבי לעניין הזה.

משה גפני: אני מקווה שזה אכן יסתדר.

משה גפני: אני עוד אדבר אתם.

שלמה קרעי: יש עוד הרבה אפליות שהתוועדנו אליהן בחודשים האחרונים, אני מבקש יחס שווה לטיבי.

משה גפני: יש בקשות לסדר.

משה גפני: רבותי, תעשו לי טובה, יש מספיק זמן, וכנראה קדנציה שלמה, כדי לנאום נאומים אופוזיציוניים.

משה גפני: אני מציע, היות ואנחנו עוסקים בנושאים שחיי אדם תלויים בהם – חז"ל אמרו "עני חשוב כמת" – ואנחנו צריכים לדאוג שהכסף הזה יגיע למעסיקים, לעובדים ולשכירים, זה קריטי וצריך לעשות את זה כמה שיותר מהר, עם כל הטענות שיש לנו בעניין, ואנחנו נעמוד על כל דבר, צריך לעשות את זה ולעשות את זה מהר.

משה גפני: גם אופוזיציה.

משה גפני: אני, גם כשהייתי אופוזיציה, אם היה דבר שהיה חיוני הייתי מצביע בעד.

עודד פורר: להזכירך, העברנו את זה פה בחודשיים האלה גם כאופוזיציה, אבל התחייבות צריך לקיים.

משה גפני: בסדר גמור.

אחמד טיבי: בתגובה למה שאמרת, אדוני.

אחמד טיבי: אני אכן פניתי לח"כ גפני.

אחמד טיבי: היה סיכום עם הרשויות שמעבירים להן 175 מיליון שקל במקום 210.

אחמד טיבי: הדרישה היא 210 מיליון שקלים לשלושה חודשים, 70-70-70, פיצוי על הקיפוח בארנונה למגורים שלא נגבית.

אחמד טיבי: היה צריך להשלים את הסכום הזה.

אחמד טיבי: אני מודה לך שהובלת את המגעים מול משרד האוצר וענו לך לגבי הסכום של ההשלמה.

אחמד טיבי: אמרתי שזה לא מספיק, צריך להשלים עוד, המגעים יימשכו אבל אני רואה בזה פתיחה טובה.

משה גפני: תודה, אחמד.

משה גפני: בצלאל, בבקשה.

בצלאל סמוטריץ': יש סוגיה אחת בהקשר של הפיצויים במשק שלא הצליחה לבוא על פתרונה עד היום וחזקה עליך שאתה תצליח להביא אותה אל פתרונה והיא קיפוח ואפליה של חברי מושבים וקיבוצים מכול תוכניות הסיוע, כולל התוכנית שהעבירה הממשלה אתמול של הפיצוי למעסיקים שהחזירו חזרה עובדים.

בצלאל סמוטריץ': גם התוכנית הקודמת וגם התוכנית הזו מחריגה אגודות שיתופיות.

בצלאל סמוטריץ': אגב, זה רלוונטי גם ל"אגד" נניח, שמתפקד כקואופרטיב, כאגודה שיתופית.

בצלאל סמוטריץ': גם האגודה השיתופית איננה זכאית לכל פיצוי וגם מי שמועסק באגודה שיתופית, נניח עובדי מושבים וקיבוצים – ואגב, אלה יכולים להיות חברי מושב או קיבוץ שבכלל עובדים בעסק בחוץ אבל דיני המס מחייבים שהמשכורת שלהם נכנסת לקיבוץ וממוסה כמו כל אדם אחר – לא קיבלו חל"ת בכל השלושה-ארבעה חודשים האלה.

משה גפני: אבל הם פטורים מתשלום מס, נכון?

בצלאל סמוטריץ': לא, מה פתאום.

בצלאל סמוטריץ': הפוך.

בצלאל סמוטריץ': הם משלמים מס כמו כל אדם.

בצלאל סמוטריץ': המשכורת שנכנסת לקיבוץ - - -

משה גפני: אני אבקש התייחסות, אנשי משרד האוצר.

משה גפני: פנו אלי כמה בעניין הזה.

בצלאל סמוטריץ': יש פה שלושה מקטעים.

בצלאל סמוטריץ': המשכורת שלו נכנסת לקיבוץ, היא ממוסה כמו כל שכיר אחר שמקבל את המשכורת ישירות מהמעסיק, זה כבר תוקן מזמן.

בצלאל סמוטריץ': אגב, היו כאן דיונים על זה בקדנציה הקודמת, אם אתה זוכר, בחוק ההסדרים.

בצלאל סמוטריץ': היה ניסיון של האוצר לשנות את ההסדר בכנסת ה-20 והוא לא שונה.

בצלאל סמוטריץ': עובדי מושב וקיבוץ שיכולים לעבוד לא רק בתוך המושב והקיבוץ, אלא הם יכולים לעבוד גם – אני מבין שהיועצת המשפטית אומרת שאני צודק?

משה גפני: כמו תמיד, חלק כן, חלק לא.

בצלאל סמוטריץ': חברי מושב או קיבוץ שעובדים עכשיו מחוץ למושב בכלל, לא קיבלו חל"ת שלושה-ארבעה חודשים - - -

משה גפני: בצלאל, אני לוקח את הדברים שלך ברצינות, שאלתי את היועצת המשפטית ואני אבקש ממשרד האוצר להתייחס.

משה גפני: תודה רבה.

משה גפני: ח"כ ינון אזולאי, בבקשה.

ינון אזולאי: תודה רבה.

ינון אזולאי: בהתחלה הבטיחו לעצמאיים מעל 20 מיליון ש"ח פיצוי, לאחר מכן אמרו להם שאין פיצוי, שיהיו להם רק הלוואות.

ינון אזולאי: מנתונים ותלונות שאני מקבל גם בהלוואות מקשים עליהם.

ינון אזולאי: מעבירים אותם שבעה מדורי גיהינום ולאחר מכן גם אומרים להם שהם לא מקבלים, למרות שלעסקים האלה אף פעם לא היו בעיות, שום חזרות, אבל הבנקים כנראה החליטו שלא נותנים בשרירותיות.

ינון אזולאי: לכן אני מבקש שהאוצר יתערב בעניין הזה מול הבנקים ולדעת גם כמה מההלוואות האלה באמת מומשו בתכלס, כמה בקשות הגישו, כמה בקשות אושרו וכמה קיבלו בפועל.

ינון אזולאי: בנוסף, בנושא העמותות – נגע בכך חברי עודד פורר – שהובטח 200 מיליון ש"ח.

ינון אזולאי: אני חושב שגם שם, אם כבר הולכים על תוכנית – שאני אישית לא חושב שהיא ראויה, כי אין בעיה שיתנו 7,500 שקל למי שהחזיר ביוני עובד מחל"ת אבל גם צריך לתת לאלה שלא הוציאו לחל"ת – אם כבר אתה עושה את זה, גם לעמותות שיש עובדים, ויש עמותות שמוציאות חלק ניכר מכספיהן על עובדים, צריך לבחון ולתת אפשרות לקבל את המענק הזה.

שלמה קרעי: אתה יודע שהן לא חלק מהמענק הזה?

ינון אזולאי: אני יודע שהן לא חלק וצריך לתת להן חלק במענק הזה.

ינון אזולאי: זה בדיוק מה שאני אומר.

עודד פורר: סגן החשב הכללי לפני שבוע הודיע לוועדה שיש אפס אחוז ביצוע.

ינון אזולאי: הדבר האחרון שאני מבקש והוא חשוב מאוד – שיהיה פירוט מלא פה על מה הלך הכסף, על מה הוא הולך ועל מה אמור ללכת הכסף וכמה הלך עד כה.

ינון אזולאי: לא יכול להיות שיסתירו מאתנו ולא נדע על מה הולך הכסף.

ינון אזולאי: ועדת כספים היא לא חותמת גומי של משרד האוצר.

משה גפני: תודה רבה.

משה גפני: ח"כ מיקי לוי, בבקשה.

משה גפני: אני רק רוצה להגיד, אנחנו קצת הפכנו את הסדר בגלל שביקשו הצעות לסדר.

משה גפני: הם עוד לא הציגו את החוק.

מיקי לוי: אנחנו לא נתייחס לחוק אלא רק להצעה לסדר.

משה גפני: אני מאפשר, אני רק אומר שיש פה טענות שצריכות להיאמר לאחר שמציגים את החוק.

מיקי לוי: הצעה לסדר.

מיקי לוי: אדוני היושב-ראש, לגבי הפעימה השלישית של אלה שזכאים לכסף מפאת הקורונה, היו אמורים להגיש דוחות כספיים עד ה-10 ביוני.

מיקי לוי: גם אם אני אהיה סופרסטאר אני לא יכול להגיש את זה עד ה-10 ביוני.

מיקי לוי: מה הבעיה שמנהל רשות המסים יאריך את זה עד ה-30 ביוני?

מיקי לוי: אלא אם כן, זה עוד תרגיל של הממשלה כדי לא להעביר להם את הכסף.

מיקי לוי: אם זה כך, תבואו תגידו.

מיקי לוי: אני מבקש מרשות המסים – אני מוציא גם מכתב, ואדוני, זו גם בעיה של הוועדה הזו – לדרוש הארכת מועד הגשת הדוחות הכספיים עד ה-30 ביוני לפחות.

מיקי לוי: מה זה 10 ביוני?

מיקי לוי: זה מחר בבוקר.

מיקי לוי: עודד, הפעימה השלישית, טיפלנו בזה.

עודד פורר: אין, אין.

מיקי לוי: חלק יקבלו.

מיקי לוי: אז אני מבקש מרשות המסים ואני גם אוציא מכתב.

מיקי לוי: תודה.

משה גפני: מישהו נמצא מרשות המסים?

משה גפני: אף אחד לא נמצא.

מיקי לוי: חבל מאוד.

משה גפני: תודה רבה.

משה גפני: ח"כ שיר, בבקשה.

מיכל שיר סגמן: אדוני היושב-ראש, ראשית, הרבה הצלחה בתפקיד.

מיכל שיר סגמן: חברים, העיר נהריה חוותה שיטפון, כידוע לכולנו, ב-5 בינואר, שיטפון נוסף ב-8 בינואר, וזה עוד לפני עידן הקורונה, שסגר את כל המדינה.

מיכל שיר סגמן: בעלי העסקים בעיר נהריה לא עובדים כבר מתחילת השנה.

מיכל שיר סגמן: זה משבר חמור מאוד.

מיכל שיר סגמן: יש שם אנשים שאין להם אוכל על השולחן.

מיכל שיר סגמן: עד כמה שזה נשמע לכולם מוגזם וקיצוני, אין אוכל על השולחן.

מיכל שיר סגמן: ב-22 בינואר, אדוני היושב-ראש, אושרו בוועדה 11 מיליון שקלים לטובת הער נהריה – איפה הכסף הזה?

מיכל שיר סגמן: מה עשו עם הכסף הזה?

מיכל שיר סגמן: למה הוא לא הגיע לתושבים?

מיכל שיר סגמן: למה אין שום דבר שיכול לעזור להם ולהציל אותם מהטביעה?

מיכל שיר סגמן: הם כבר טובעים אבל להציל אותם לפחות מהמוות הקליני שהם כבר נמצאים בו.

מיכל שיר סגמן: זה דבר ראשון.

מיכל שיר סגמן: דבר שני, אני חוזרת שוב על הצעה שלי שאני חוזרת עליה כאן בוועדה בחודשים האחרונים.

מיכל שיר סגמן: יש עסקים שלא חזרו לעבודה, וגם כשהם יחזרו זה יהיה מאוד מקרטע, ייקח לזה הרבה מאוד זמן, בין אם מדובר על תיירות, צלמי אירועים, תיירנים, בעלי חוגים ובעלי משחקיות למיניהם.

מיכל שיר סגמן: הם כרגע עומדים בפני בחירה בין לפשוט יד לבין לפשוט רגל.

מיכל שיר סגמן: למה לא לתת מענק אחד שיחולק לשלושה חודשים קדימה, מבלי שהם יצטרכו להתחנן לכסף בכל פעם מחדש?

מיכל שיר סגמן: הם באמת עומדים בפני שתי אופציות נוראיות: או לפשוט יד ולהתחנן למדינה, או לפשוט רגל כי לא תהיה להם ברירה ואפשר לפתור את זה.

מיכל שיר סגמן: זה עניין שהוא הגיוני, שיש לו פתרון ואפשר לשים לזה סוף.

מיכל שיר סגמן: תודה רבה.

משה גפני: תודה רבה.

משה גפני: ח"כ שלמה קרעי, בבקשה.

שלמה קרעי: תודה.

שלמה קרעי: אדוני היושב-ראש, יש כמה דברים שעברנו עליהם בחודשיים האחרונים יחד עם עודד פורר, שישב בראשות הוועדה.

שלמה קרעי: על חלק מהם כבר הגענו להסכמה בזמנו, כמו הארכת הפטור ממס רכישה לכאלה שרכשו דירה שנייה ועוד לא הספיקו למכור את הדירה הראשונה שלהם.

שלמה קרעי: בסיכום עם שר האוצר משה כחלון אפילו נאמר במליאת הכנסת שתינתן הארכת פטור.

שלמה קרעי: מנהל רשות המסים אמר שאנחנו נכניס את זה בחקיקה הראשונה שתגיע לוועדה ובינתיים הדברים האלה לא מתקדמים.

שלמה קרעי: יש את האבטלה מהיום הראשון, עצמאים שהפכו לשכירים.

שלמה קרעי: אני רק רוצה להקריא משהו קטן שקיבלתי.

מיקי לוי: מס רכישה, שלמה?

שלמה קרעי: הארכת פטור ממס רכישה לכאלה שלא הצליחו למכור את הדירה הראשונה שלהם.

מיקי לוי: אז אני אעדכן אותו, עכשיו אני בא מוועדת הכנסת.

מיקי לוי: העברנו את החוק - - -

משה גפני: שמעתי, אני עוקב אחרי זה כל הזמן.

שגית אפיק: לא, אבל זה לא נמצא שם.

שגית אפיק: זה לא נמצא בהארכת מועדים והם לא עשו את זה גם בהנחיה ואפילו לא בדרישה.

מיקי לוי: אבל הבטיחו לי – אני מודה שלא קראתי – שיכניסו את זה.

משה גפני: מיקי, אין את זה בהארכת המועדים.

משה גפני: הבטחתי לעצמי שברגע שזה יבוא לכאן – זה קיבל פטור מחובת הנחה – נכניס גם את הנושא הזה.

משה גפני: הבטחתי לעצמי וזה מה שיהיה.

שלמה קרעי: מצוין.

שלמה קרעי: זו הבטחה גם של שר האוצר שנאמרה במליאת הכנסת.

משה גפני: יוגב, אתה הממשלה פה, או שיש בכירים ממך?

יוגב גרדוס: אני רושם.

משה גפני: ישב אתי שר האוצר, שאני מאוד מכבד אותו ואני חושב באמת שהוא בולדוזר, והבטחתי לו שאני אעשה כל מאמץ להעביר את זה בגלל שבאמת צריך לתת את הכסף.

משה גפני: אם לא יהיה פה, אפילו לא בזום, נציג רשות המסים, אני לא מצביע.

משה גפני: זה הכול.

משה גפני: עם כל הכבוד, אנחנו לא כלי משחק של הממשלה.

עודד פורר: אתה מתכנן הצבעות היום?

משה גפני: אני מתכנן הצבעות.

משה גפני: בטח שאני מתכנן.

משה גפני: אני רוצה שיעבור כסף.

משה גפני: נשמע את משרד האוצר, נשמע את רשות המסים ונחליט.

משה גפני: אני מציע, אתה ותיק איתי הרבה זמן, להכניס אותם למסלול.

משה גפני: זה לא שהם יישבו במשרד האוצר, או איפה שיישבו, ואנחנו פה נעשה את העבודה.

משה גפני: לא.

משה גפני: צריך לדעת שזה שיתוף פעולה, ואני שמח על שיתוף הפעולה, אבל שנציג רשות המסים לא יהיה פה לענות על שאלות?

שלמה קרעי: היו גם כל מיני אוכלוסיות שנפלו בין הכיסאות.

שלמה קרעי: בזמנו דיברתי עם איציק דניאל מאגף תקציבים, הוא אמר לי: זה 10,000, פה 20,000.

שלמה קרעי: למשל, יש מישהו שכותב לי: אני עובד ברצף כ-15 שנה, 11 שנים הייתי שכיר ואחר כך 3.5 שנים עצמאי.

שלמה קרעי: מכרתי את העסק בינואר 20 והתחלתי לעבוד כשכיר.

שלמה קרעי: עכשיו הוא בחל"ת ובגלל שהוא לא עצמאי הוא לא זכאי לשום דבר מהעצמאיים, בגלל שאין לו חצי שנה של שכיר הוא לא זכאי לשום דבר.

שלמה קרעי: הוא אומר לי: אני מופלה לרעה.

שלמה קרעי: כל חיי עבדתי, אני יושב בבית ולא מקבל דמי אבטלה.

שלמה קרעי: רשות המסים זורקת אותנו למאיר שפיגלר, מאיר שפיגלר אומר לי: אני רוצה לתת לו אבל אין לי שום אפשרות בחוק לתת לו.

שלמה קרעי: הדבר האחרון – שאולי הייתי צריך לפתוח בו – למה אמרתי שאני רוצה להשוות את עצמי לאפליה המתקנת?

שלמה קרעי: כי אנחנו מדברים כאן כבר המון זמן בוועדת הכספים על הנושא של החינוך המיוחד, המוכר שאינו רשמי.

שלמה קרעי: קיבלנו הבטחה מהאוצר והחינוך במסמך חתום ואני חושב שבתקציב שיבוא לפנינו בחודשים הקרובים, אם זה לא נכנס - - -

משה גפני: לא יהיה תקציב.

שלמה קרעי: לא יהיה תקציב.

משה גפני: נכון.

משה גפני: הבטיחו לכם, הבטיחו לי, הבטיחו לכולם.

משה גפני: לא צריך גם הבטחה, זה צריך להיות.

משה גפני: תודה רבה.

משה גפני: ח"כ כסיף ולאחר מכן האוצר יציג את החוק.

עופר כסיף: אני רוצה לחדד את מה שנאמר קודם והתחיל בזה ח"כ פורר.

עופר כסיף: האסוציאציה שיש לי בראש על כל העסקים הקטנים, על עצמאים, על מובטלים וכן הלאה, זה הרצח הנוראי של ג'ורג פלויד בארצות הברית.

עופר כסיף: העסקים האלה cannot breathe.

עופר כסיף: הם לא יכולים לנשום.

עופר כסיף: בדיוק כמו הסיפור הזה.

עופר כסיף: הם צועקים.

עופר כסיף: הם צועקים: אנחנו לא יכולים לנשום.

עופר כסיף: לצערי, המתווה שאנחנו רואים, גם בהצעת חוק וגם בדברים אחרים, הוא מתווה שבמקרה "הטוב", במירכאות, לא עוזר, ודאי לא מספיק, ובמקרה הרע יותר, הוא מעוות.

עופר כסיף: למה אני מתכוון?

עופר כסיף: תסתכלו רגע על הצעת החוק שמדברת על מענק עידוד תעסוקה.

עופר כסיף: מענק עידוד תעסוקה שאמור להגיע לחקיקה בכנסת למעשה מעוות, כי מה הוא אומר?

עופר כסיף: הוא אומר שעסקים יקבלו 7,500 שקל בגין כל עובד שיוחזר לעבודה מ-1 ביוני, 3,500 שקל בגין כל עובד שיוחזר במהלך מאי.

עופר כסיף: כלומר, דווקא הפוך ממה שההיגיון אומר.

עופר כסיף: מעסיקים שלא יכולים לנשום – אם אני אחזור לאותה מטאפורה – אבל למרות הכול עשו את הכול כדי שהעובדים שלהם לא יוצאו לחל"ת, לא יקבלו מענק, וככל שמחזירים יותר מאוחר כך המענק יותר גדול.

עופר כסיף: פשוט עיוות מוחלט.

עופר כסיף: תודה.

משה גפני: תודה רבה.

משה גפני: מי מציג את החוק?

משה גפני: יוגב, בבקשה.

יוגב גרדוס: בוקר טוב.

יוגב גרדוס: אני אתחיל בהצגה ואחר כך – רשמתי את השאלות – אני אענה על מה שאני יכול, על מה שלא אני אדאג שיהיו תשובות בישיבה, ואם לא בישיבה אז אפשר אחר כך.

יוגב גרדוס: קודם כל, אני כבר ניגש לשורה התחתונה – כמו שאמרתם, יש עיכובים בביצוע, יש בעיות בביצוע, הדברים שאנחנו עושים הם דברים לא טריוויאליים, שלא הורגלנו לעשות בשנים האחרונות או בכלל, ולכן נבנים פה מנגנונים חדשים שאנחנו תוך כדי תנועה לומדים אותם ומשפרים אותם.

יוגב גרדוס: חלק מההערות כבר הופנמו, חלק יופנמו בעתיד.

יוגב גרדוס: אמר גם שר האוצר בישיבת הקבינט האחרונה, אני אעשה מעקב שוטף על הביצוע.

יוגב גרדוס: ככל שלא יהיה ביצוע אני אסיט את הכסף למקומות שבהם אפשר לבצע אותו.

יוגב גרדוס: לכן, אני לא מתחמק וטוען שהכול מושלם, אבל כן הופנמו הערות שהוועדה העלתה בשבועות האחרונים ובחלקם אני אגע בהמשך.

יוגב גרדוס: עכשיו קצת רקע לגבי החוק שאנחנו מביאים.

שלמה קרעי: אפשר לקבל את המצגת הזאת?

קריאה: הם לא העבירו.

קריאה: לא שלחו.

יוגב גרדוס: אנחנו מתנצלים עוד פעם.

יוגב גרדוס: קיבלנו את ההערה לגבי שליחת המצגת, נשלח אותה.

משה גפני: ההערה הזו איננה הערה.

שגית אפיק: זו הערה חוזרת.

שגית אפיק: בשלושה חודשים אחרונים היא חוזרת על עצמה.

משה גפני: זה לא בסדר.

משה גפני: היה צריך לשלוח את זה קודם ואני מקווה שזה ייכנס למסלול ששולחים קודם.

משה גפני: גם עכשיו, במהלך הישיבה, תדאג שיעבירו את זה, שיוכלו לחלק לחברים עכשיו.

יוגב גרדוס: בסדר.

יוגב גרדוס: לגבי המשבר.

יוגב גרדוס: תנאי הפתיחה של המשק בכניסה למשבר היו טובים, התנאים הכלכליים היו טובים.

יוגב גרדוס: אני מזכיר שהצמיחה הייתה גבוהה, האבטלה הייתה מאוד נמוכה, יחס חוב-תוצר היה נמוך, העודף בחשבון השוטף היה גבוה ולכן נכנסנו במצב טוב, למעט גירעון מבני, שהצגנו כמה פעמים בעבר שהוא בעיה ובהחלט הוא הקשה עלינו להתמודד עם ההרחבה הפיסקאלית, וגם יקשה עלינו בהמשך, אבל למעט הנושא הזה התנאים היו טובים.

יוגב גרדוס: עוד משהו שצריך להגיד הוא שמדינת ישראל – ואפשר לראות את זה בשקף הבא – היא בין המדינות שעשתה את הצעדים הכי אגרסיביים מבחינת ההתמודדות עם המשבר בהיבט של סגרים והגבלות.

יוגב גרדוס: יש בשקף הבא סקירה של קרן המטבע הבינלאומית לגבי חומרת הסגר וההגבלות במדינות שונות, אתם רואים את ישראל בקצה, עם ניו זילנד.

יוגב גרדוס: הדבר הזה, מצד אחד, אפשר לנו להציג תוצאות בריאות מאוד טובות וגם יציאה יותר מוקדמת, מצד שני, ההשפעה הכלכלית שלו היא משמעותית.

יוגב גרדוס: עוד משהו שאני אגיד ולא מופיע פה בשקפים אבל כן הצגנו בעבר הוא שמבנה המשק הישראלי מבחינת הכלכלה פגיע פחות למשברים מהסוג הזה כי בניגוד למדינות כמו יוון, איטליה, ספרד, שבנויות על הרבה תיירות וקמעונאות מסחר של עסקים קטנים וחנויות רחוב, אנחנו פחות בנויים על הענפים האלה ויותר על הייטק, תעשיות מתקדמות שפחות נפגעות מסגרים, אבל אין ספק שהפגיעה הייתה משמעותית.

עודד פורר: אפשר לחזור רגע לשקף הקודם?

עודד פורר: בשקף אתה רואה את היחס בין איפה שאנחנו נמצאים מבחינת ההחמרה ולמשל להבדיל איפה ארצות הברית – אתה יכול להראות את זה מבחינת הסיוע הכלכלי, את ההשוואה?

יוגב גרדוס: כן, עוד שנייה אני אראה.

יוגב גרדוס: דרך אגב, ארצות הברית – זה נתונים של קרן המטבע – מאוד משתנה בין המדינות, זה נתון גס לגבי ארצות הברית.

יוגב גרדוס: עם זאת, צריך להבין ששנת 2020 תהיה השנה הראשונה מאז קום המדינה שהתוצר יקטן ברמה שנתית.

יוגב גרדוס: זה לא קרה מעולם – לא במלחמת יום כיפור, לא ב-2001-2002, בתקופת האינתיפאדה השנייה והמשבר העולמי, לא ב-2009 – ולכן מדובר פה במשבר באמת חריג מבחינת סדרי הגודל הכלכליים שלו.

יוגב גרדוס: זה ילווה אותנו בשנים הקרובות מבחינת פגיעה ברמת החיים, מבחינת פגיעה בהכנסות המדינה.

יוגב גרדוס: אתם תראו את ההשלכות של זה בתקציב המדינה, אתם תראו את ההשלכות של זה מבחינת האבטלה.

יוגב גרדוס: מה שהמדינה עשתה פה – כמו מדינות אחרות, זה לא נתון חריג ברמה הבינלאומית – היא סגרה את המשק בצורה אקטיבית.

יוגב גרדוס: זו לא שהייתה פה מלחמה, הייתה פה החלטה יזומה לסגור.

יוגב גרדוס: קשה לי להסביר כמה הנתונים הם דרמטיים.

בצלאל סמוטריץ': אתם יודעים להסביר את זה?

בצלאל סמוטריץ': הסגירה של המשק עכשיו הייתה יותר דרמטית ממלחמת יום כיפור?

יוגב גרדוס: כן.

יוגב גרדוס: היא הייתה יותר דרמטית, גם מבחינת המשך וגם מבחינת ההיקף.

יוגב גרדוס: הסגירה הייתה הרמטית.

יוגב גרדוס: למעשה, הערכה שלנו היא שבערך בעיצומו של הסגר משהו כמו 20% מהמשק תפקד, ייצר.

יוגב גרדוס: לכן, בהשוואה למלחמה, שיש לך עדיין - - -

בצלאל סמוטריץ': אבל זה בסך הכול חודשיים, יש לך 10 חודשים שהמשק עובד בהם.

ניר ברקת: המלחמה הייתה יותר קצרה.

יוגב גרדוס: נכון, אבל ההתאוששות יותר איטית בגלל ציפיות וגם בגלל מה שקורה בעולם.

עודד פורר: אגב, גם יש ענפים שעוד לא חזרו לפעול.

יוגב גרדוס: יש ענפים שעוד לא חזרו לפעול.

יוגב גרדוס: אנחנו כן רואים התאוששות יותר מהירה אפילו ממה שציפינו ויכול להיות שהנתון של ה-5% יהיה 4%, אל תתפסו אותי פה במספר, זה הערכות ראשוניות, אבל ללא ספק תהיה צמיחה שלילית וזה לא קרה מעולם.

יוגב גרדוס: צריך להבין את זה כרקע למשבר ולגודל השעה.

יוגב גרדוס: בשקף הבא אתם רואים את ההשפעה הישירה על הכנסות המדינה.

יוגב גרדוס: בשנת 2020 אנחנו צופים אבדן של כ-60 מיליארד שקל הכנסות.

יוגב גרדוס: גם זה נתון שמשתנה מיום ליום.

יוגב גרדוס: יכול להיות שזה יהיה 50, יכול להיות שזה יהיה 65, אלה נתונים שזזים בקצבים מאוד גבוהים, אבל המשמעות היא דרמטית עבור תקציב המדינה, עבור הגירעון שאתם תראו פה.

יוגב גרדוס: לכן יש לזה גם השפעה על היכולות של המדינה.

יוגב גרדוס: כאן אתם רואים את שיעור האבטלה.

יוגב גרדוס: הגרף קצת מטעה אבל מבחינת הסקאלה אתם רואים שנכנסנו עם אבטלה נמוכה, כ-4% אבטלה.

יוגב גרדוס: בשיא המשבר, כולל חל"ת, הגענו לאזור ה-25%-26% אבטלה.

יוגב גרדוס: אנחנו כבר רואים נתונים מאוד-מאוד חיוביים לגבי חזרה לתעסוקה.

יוגב גרדוס: ברור שיש עדיין רמת אבטלה גבוהה, וגם תלווה אותנו רמת אבטלה גבוהה ממה שהכרנו בשנתיים הקרובות, אבל אנחנו עדיין רואים שהפתיחה של המשק והצעדים נעשו לצורך הפתיחה המהירה – אני לא יודע אם אתם רואים את זה בכבישים, אנחנו רואים אינדיקציות מנתוני כרטיסי אשראי, אנחנו נראה עכשיו בתחילת יוני אינדיקציות מתלושי השכר הראשונים שייכנסו – אנחנו כן רואים חזרה מאוד מאוד חיובית למשק ואנחנו מאמינים שהצעדים שאנחנו עכשיו נציע, גם מבחינת עידוד התעסוקה, יגבירו את זה.

יוגב גרדוס: יש לנו שני תרחישים מרכזיים לגבי ההתאוששות, אחת קצת יותר איטית ואחת קצת יותר מהירה - - -

משה גפני: יוגב, יש לי בקשה אליך.

משה גפני: אני לא מבין בדברים הגבוהים שאתה מדבר עליהם.

משה גפני: כל אחד מאתנו יכול לעשות לעצמו את החשבון, הוא לא צריך את העזרה שלך.

משה גפני: האם סגרו את המשק מידיי דרסטי, האם פתחו אותו מידיי מהר – לכל אחד מאתנו יש עמדה בעניין הזה וכל אחד יכול להיות צודק.

משה גפני: אותי מעניין עכשיו דבר אחד: תגיד לי מה עשיתם עם 80 מיליארד השקלים, מה אתם מתכוונים לעשות עם ה-14 מיליארד השקלים ותגיד לנו בפירוט, שנדע גם מתי זה קורה, שנדע גם לעקוב אחרי זה.

משה גפני: עם כל הכבוד למדיניות - - -

ניר ברקת: זה לא 80, זה 50.

משה גפני: אישרו להם פה 80.

ניר ברקת: זה הנייר שהם הגישו בהצעת החוק.

משה גפני: ניר, אני לא מבין, אני אומר לו, הוא מדבר דברים גבוהים, שיכול להיות שהוא צודק בהם, הוא בחור מלומד, אני לא יודע, יש לי עמדות משלי אבל אני לא מעז להגיד אותן כי אני בכל אופן לא איש משרד האוצר שמבין בכול.

משה גפני: אני מבקש לדעת מה עשו עם ה-80 מיליארד השקלים?

משה גפני: מה עשו עם זה?

משה גפני: שיגיד שב-30 מיליארד לא השתמשו.

משה גפני: שיגיד.

משה גפני: מה הולכים לעשות עם ה-14 מיליארד השקלים שאותם אנחנו נדרשים לאשר?

משה גפני: אני רוצה לדעת את הדברים האלה, גם כדי להחליט אם כן או לא וגם כי אם אנחנו מחליטים שכן לדעת לעקוב אחרי זה.

רם בן ברק: אדוני היושב-ראש, אני חושב שיש כן חשיבות למצגת כמו שהוא מציג אותה כי בסך הכול אנחנו נמצאים בתחילתו של משבר וטוב שיהיה כאן איזשהו מכנה משותף לגבי מצב המשק, גם אם זה לוקח קצת זמן.

משה גפני: בסדר, אז בשביל זה צריך להביא את שר האוצר שיגיד את זה.

משה גפני: זו מדיניות שממשלה עומדת מאחוריה.

משה גפני: מה שחשוב לנו מיוגב גרדוס, שהוא באמת מבין ומכיר את הפרטים, הוא גם מציג את זה בפני הממשלה, מה אנחנו נדרשים לאשר.

משה גפני: זה אחרי דיון.

משה גפני: הרי מביאים כסף.

משה גפני: בא שר האוצר, ישב אתי בשבוע שעבר ואמר לי: אני רוצה לעזור לאלה שמחזירים אותם לעבודה.

משה גפני: זה הנושא שלי אז שיציג את הדברים האלה.

בצלאל סמוטריץ': הוא ישב אתך עוד לפני שמונית אתמול ליושב-ראש הוועדה?

משה גפני: אחרי שהייתה החלטה במליאה.

יוגב גרדוס: כמו כל חבר כנסת שמבקש אנחנו נסביר, אנחנו לא עושים פה איפה ואיפה.

יוגב גרדוס: מעולם לא אמרו לי שאנחנו מציגים יותר מידיי בוועדת הכספים, אבל אני עכשיו יכול לדלג על - - -

עודד פורר: לא, לא.

עודד פורר: זו דווקא מצגת טובה.

משה גפני: לא יותר מידיי.

משה גפני: אני אגיד לך מה שיקרה, אנחנו נדון על זה בגלל שזה מאוד מעניין, יש לי הרבה מה להעיר על זה, אבל יותר מעניין את הוועדה, לפי דעתי, כרגע, מה אתם עושים עם הכסף.

משה גפני: אם שמת לב, חברי הוועדה שדיברו קודם דיברו על זה.

יוגב גרדוס: מה שאמרתי לגבי האבטלה וההתאוששות המהירה נוגע אחד לאחד למה שאנחנו עושים עם הכסף כי בהמשך אני אגיד שהכסף שאנחנו חשבנו שאנחנו נוציא על החל"ת, לעומת התוכנית הקודמת, קצת פחת בגלל שאנשים חזרו לעבודה יותר מוקדם, שזה דבר חיובי.

יוגב גרדוס: חשוב לי רק להשלים עוד שקף אחד לפני - - -

עודד פורר: אז אתם לא צריכים עוד כסף, אתם יכולים להשתמש בכסף הזה.

יוגב גרדוס: אנחנו גם הגדלנו את התוכנית מאז, אני אציג הכול.

יוגב גרדוס: שקף אחרון לפני התוכנית כדי להבין מה קרה פה מבחינת הממשלה.

יוגב גרדוס: כאן אתם רואים את היחס חוב-תוצר שהממשלה עמלה בצורה עיקשת ב-20 שנה האחרונות להפחית.

יוגב גרדוס: לפני 2006 הוא היה קרוב ל-90%, עד ל-60% ב-2019.

יוגב גרדוס: אתם רואים מה קרה בסך הכול בחודשיים אחרי עבודה של 20 שנה של הפחתה בחוב – אנחנו חזרנו 10 שנים אחורה מבחינת יחס חוב-תוצר.

יוגב גרדוס: זה דבר חיובי מבחינתנו.

יוגב גרדוס: שמרנו כרית בדיוק בשביל המשברים האלה, כרית ביטחון עבור הדבר הזה.

יוגב גרדוס: יחס החוב-תוצר קפץ.

מכמה סיבות: מבחינת יחס חוב-תוצר, אם מסתכלים על זה בצורה יבשה, די ניצלנו את כל הכרית הזאת בחודשיים האחרונים.

מכמה סיבות: אנחנו חושבים שזה דבר נכון.

מכמה סיבות: בדיוק בשביל זה שמרנו את הכרית.

מכמה סיבות: אבל צריך להבין שהיכולות של הממשלה יהיו מוגבלות באיזשהו שלב.

מכמה סיבות: כרגע עוד לא הגענו לשלב הזה אבל גם צריך להבין את זה.

מכמה סיבות: זהו, עכשיו לתוכנית.

בצלאל סמוטריץ': מה המקסימום שאתה מוכן להגיע?

בצלאל סמוטריץ': כשאתה אומר "כרית", מה המצב הכי גרוע ששם אתה עוצר?

יוגב גרדוס: מה שיעצור אותנו זה לא המספר שאנחנו נקבע אלא מה שיקבעו עבורנו סוכנויות דירוג בינלאומי, המשקיעים והשווקים.

יוגב גרדוס: ב-2002, כשיחס החוב-תוצר התקרב אז ל-100% – היום זה 90% בגלל שעדכנו את התוצר – התשואות לפדיון של אגרות חוב של הממשלה הגיעו ל-12%.

יוגב גרדוס: זאת אומרת, חוב שלווית, היית צריך לשלם 12% ריבית.

יוגב גרדוס: מה שקרה אז, נסענו לארצות הברית, קיבלנו ערבויות, חלק מהערבויות האלה הפחיתו את עלויות הגיוס, אבל הגענו למצב שבו הגיוס היה כמעט בלתי אפשרי.

יוגב גרדוס: היום אנחנו לא במצב הזה.

יוגב גרדוס: הגיוס עדיין בתשואות מאוד יפות ויש אמינות בשווקים כלפי המדיניות הישראלית - - -

ניר ברקת: אבל זו לא השאלה הנכונה.

ניר ברקת: השאלה היא יחסית למדינות אחרות.

ניר ברקת: ארצות הברית היו ב-102% חוב-תוצר והם קפצו ב-15% חוב-תוצר – בהשקעה שלהם, אני לא מדבר על הורדת הכנסות – ואנחנו היום ב-3.5% חוב-תוצר והסיוע הישיר לעסקים 1.8%.

ניר ברקת: אז השאלה שאתה צריך לשאול היא איך אנחנו יחסית למדינות אחרות בעולם, כי משקופץ חוב-תוצר מ-102 – ארצות הברית הקטנה – ל-125, אז מסתבר שאולי גם אנחנו יכולים להשקיע פי כמה יותר, כמו כל המדינות בעולם.

ניר ברקת: זו השאלה שצריך לשאול.

יוגב גרדוס: אני אענה רק בקצרה על זה.

יוגב גרדוס: אני בטוח שחבר הכנסת ברקת יודע שאנחנו לא ארצות הברית ואין לנו את היכולות הכלכליות של ארצות הברית להגדיל את היחס חוב-תוצר שלה.

יוגב גרדוס: יחס חוב-תוצר של ארצות הברית הוא נתון לא רלוונטי.

ניר ברקת: קנדה – 10%, סין – 8%, אוסטריה – 9.9%.

יוגב גרדוס: מדינות כמו גרמניה, לצורך העניין, שגם אני לא חושב שאפשר להשוות, הם ביחס חוב-תוצר הרבה יותר נמוך.

עודד פורר: יוגב, אתה גם חי בסביבה שהנזק שנגרם כאן למשק מבחינת הסגירה הוא דרמטי הרבה יותר ממה שראינו בארצות הברית.

עודד פורר: אתה הראית את זה לפני שנייה.

בצלאל סמוטריץ': עדיין במאקרו כלכלה אתה לא יכול להתעלם מיחס חוב-תוצר – אבל למה אתה אומר 3.5%?

בצלאל סמוטריץ': אם - - -

עודד פורר: ניר, אני יכול להסתכל גם על גרמניה, לא רק על ארצות הברית.

ניר ברקת: התכנון ב-50 ובפועל אנחנו פחות מ-20 - - -

משה גפני: ניר, עודד, אני ביקשתי שהוא יציג את הדברים ברצף ולא לשאול באמצע, בבקשה.

יוגב גרדוס: התוכנית הראשונה שהוצגה פה בוועדה כללה 80 מיליארד שקל בחלוקה הבאה:

יוגב גרדוס: הראשון היה מענה בריאותי-אזרחי – אני לא אכנס בפירוט כי זה הוצג - - -

משה גפני: לא, תיכנס.

עודד פורר: זה לא הוצג.

משה גפני: תיכנס, תגיד מה היה.

ניר ברקת: תנכה את האשראי.

משה גפני: ניר, בבקשה.

ניר ברקת: אבל זה לא נכון.

משה גפני: על מה הייתה החלוקה?

יוגב גרדוס: לרבות אשראי וסיוע תזרימי – 80 מיליארד שקל.

יוגב גרדוס: הסיוע התקציבי - - -

קריאה: כמה מתוך זה הגיע ליעד?

מיקי לוי: כמה מה-40 לקחו אשראי, העסקים מהבנקים?

בצלאל סמוטריץ': אבל ה-40 האלה גם חוזר בסוף.

בצלאל סמוטריץ': ברגע שאתה אומר שזה אשראי אז זה לא - - -

עודד פורר: זה לא 40.

עודד פורר: זה לא 40.

עודד פורר: זה אולי מיליארד וחצי שהם נתנו ערבויות.

מיקי לוי: זה נהדר שבכל הפרסומים נתנה הממשלה 80 מיליארד – 40 מיליארד הם לא שלכם, הם של הבנקים.

מיקי לוי: ביקשנו גם להגדיל את ה-10% שהממשלה נותנת אשראי כדי שתהיה אפשרות לקחת, לא עשיתם את זה.

יוגב גרדוס: עכשיו אני אפרט אחד-אחד.

יוגב גרדוס: ברוב הדברים יהיה דיווח מפורט וכתוב בטבלה מסודרת שיוציא החשב הכללי כמו שהוא מחויב על פי חוק.

עודד פורר: מתי?

יוגב גרדוס: עכשיו נגמר החודש, לפי דעתי זה בעוד שלושה-ארבעה ימים.

משה גפני: אני מציע שעד שהחשב הכללי לא יפרסם את הדוח אני אפזר את ועדת הכספים ושהחשב הכללי גם יצביע על החוק.

משה גפני: מעניין אותי מהחשב הכללי?

יוגב גרדוס: אתם קבעתם בחוק - - -

משה גפני: לא מעניין אותי מה שקבענו בחוק, אתה תגיד לוועדה.

יוגב גרדוס: עכשיו אני מפרט.

משה גפני: מה, אתה שולח אותנו לחשב הכללי?

עודד פורר: אגב, גם קבענו בחוק שהתוכנית תוצג לוועדה מיד אחרי הממשלה וזה לא קרה.

יוגב גרדוס: השקף אחר כך יתאר ספציפית את הביצוע.

יוגב גרדוס: מבחינת ההיקף – הוא 35.5 מיליארד שקל מתוך ה-80.

יוגב גרדוס: זה הביצוע עד כה.

יוגב גרדוס: אני מזכיר לכם שהוועדה הגבילה אותנו - - -

בצלאל סמוטריץ': אז למה אתה צריך עכשיו עוד 14?

משה גפני: רגע, תנו לשמוע.

יוגב גרדוס: אני מזכיר לכם שהוועדה, וגם אנחנו, לא ציפינו ש-80 מיליארד השקלים ייצאו בחודש אחד ולא בחודשיים.

יוגב גרדוס: גם הוועדה בחוק שהיא קבעה הגבילה אותנו בהיקף ההוצאה כל חודש.

יוגב גרדוס: תסתכלו בחוק שמונח בפניכם, אנחנו מוגבלים ביכולת שלנו להוציא את כל ההוצאה.

מיכל שיר סגמן: לכן מדובר על ניהול סדרי עדיפויות שהוא נכון.

ניר ברקת: לא נכון, לא הייתה שום הגבלה כזו.

יוגב גרדוס: לצורך העניין את תשלומי החל"ת של חודש יולי אני לא אשלם בחודש אפריל.

שגית אפיק: זה היה בהצעה המקורית שלכם, זה לא שהוועדה עשתה את זה על דעת עצמה.

שגית אפיק: זו הייתה בקשה שלכם.

יוגב גרדוס: נכון.

שגית אפיק: אז רק שנבין.

יוגב גרדוס: אני חושב שהוועדה לא מקבלת את כל מה שאנחנו מציעים אבל אני חושב שהוסכם פה שלא כל הכסף ייצא באותו חודש.

יוגב גרדוס: אף אחד לא ציפה לזה.

יוגב גרדוס: אני חושב שהביצוע בחודש אפריל היה נמוך, אנחנו אמרנו את זה, הוא נמוך ממה ששיערנו.

יוגב גרדוס: הביצוע בחודש מאי גבוה בהרבה.

יוגב גרדוס: סיפור התעסוקה עוד ידון פה במפורט כשנביא את החוק, אבל השר החדש הנחה אותנו – ואני חושב שזו הנחיה מאוד מוצדקת – לא להוציא תוכניות לפני שיודעים לבצע אותן.

יוגב גרדוס: בחודשים הראשונים של המשבר, או בשבועות הראשונים של המשבר, כמו שאמרתי קודם, יצאו תוכניות לפני שידענו איך לבצע אותן באופן מעשי, גם בגלל הלחץ הציבורי, גם בגלל שרצינו להתקדם ולתת ודאות לציבור.

יוגב גרדוס: יגידו שזו הייתה טעות, יגידו שזה היה דבר נכון לעשות, אפשר לדון בזה, אבל הקצב מתגבר.

יוגב גרדוס: אני עוד שניה אגע בכל נושא.

משה גפני: כמה כסף יצא באפריל?

יוגב גרדוס: אני לא זוכר את החודש.

משה גפני: בערך?

עודד פורר: והאם כשאתה מדבר על 30 ומשהו מיליארד אתה סופר גם את הכסף הממונף?

יוגב גרדוס: כן, אני סופר גם את הכסף הממונף.

יוגב גרדוס: במרס-אפריל יצאו 16.3 מיליארד.

משה גפני: מתוך ה-80?

ניר ברקת: כמה אשראי וכמה מזומן?

יוגב גרדוס: חבר'ה, גם מתוך ה-80 יש הרבה אשראי.

יוגב גרדוס: אשראי זה דבר טוב.

יוגב גרדוס: כשמדברים על ארצות הברית, רוב הסיוע שלהם היה באשראי, כמעט רובו ככולו היה באשראי.

משה גפני: כמה במאי?

עופר כסיף: אבל זה חול בעיניים כשאתה כולל את האשראי בתוך ה-80.

עופר כסיף: זה חול בעיניים.

עודד פורר: אגב, הלוואי שהייתם נותנים סיוע באשראי למי שצריך.

עודד פורר: רוב האשראי לא ניתן למי שצריך.

עודד פורר: זה מה שאתם לא מבינים.

יוגב גרדוס: אנחנו מציעים להעלות את הסיוע האשראי גם בתוכנית הזו.

עודד פורר: עוד דבר.

עודד פורר: כמה מתוך זה למשרדי ממשלה?

עודד פורר: אתה אומר 16 מיליארד שקל במרס-אפריל - - -

יוגב גרדוס: חלק גדול מזה היה למשרד הבריאות אבל - - -

עודד פורר: יפה, זאת אומרת שאנחנו מבינים שמתוך ה-16 מיליארד שקל – כמה משרדי ממשלה?

עודד פורר: יכול להיות שחלק הלך לתחבורה, חלק הלך לתיירות – כמה הלך למשרדי ממשלה וכמה הלך למשק?

יוגב גרדוס: א', דיווחנו בטבלה מסודרת שהוגשה לוועדה ופורסמה באינטרנט.

יוגב גרדוס: אני אתקדם קצת במצגת, ברשותכם, אלא אם כן היושב-ראש רוצה שאני - - -

עודד פורר: אנחנו קיבלנו טבלה כזו?

עודד פורר: מתי היא הוגשה לוועדה?

יוגב גרדוס: אתם יכולים לראות באופן סיסטמי את הסטטוס.

יוגב גרדוס: אני עכשיו אעבור הלאה, אם מעניין אתכם נושא כזה או אחר אני אכנס אליו קצת יותר אבל בגדול - - -

קריאה: מספרים, אין פה מספרים פשוט.

יוגב גרדוס: במשרד הבריאות הוקצה כ-10 מיליארד שקלים.

עודד פורר: בוצע?

יוגב גרדוס: הביצוע מבחינת התקשרויות הוא קרוב לסכום הזה.

שגית אפיק: זה מתוך ה-16?

עודד פורר: כן, זה מתוך ה-16.

עודד פורר: זה הסיפור.

שגית אפיק: 10 מיליארד למשרד הבריאות מתוך ה-16?

יוגב גרדוס: לא, אני מדבר נכון לעכשיו.

יוגב גרדוס: אמרתי מרס-אפריל.

ניר ברקת: מתוך ה-33 – 10 מיליארד.

קריאה: מתוך ה-34.3.

בן אבא: כפי שדיווחנו לכם, ביצוע במזומן בחודשים מרס-אפריל היה 16.3, מתוכו 1.4 היה של משרדי הממשלה, משרד הבריאות והמשרדים.

בן אבא: זה ביצוע במזומן, זה לא ביצוע כולל התקשרויות, שהוא נתון שיש אצלכם בדיווח שהועבר על ידי אגף החשב הכללי.

עודד פורר: את ה-16.3 אתם סופרים כמזומן?

בן אבא: ביצוע במזומן במרס-אפריל.

בן אבא: ביצוע כולל התקשרויות במרס-א

בן אבא: פריל הוא ביצוע שהעביר החשב הכללי לוועדה.

בן אבא: מתוך ה-16.3 שבוצעו במזומן במרס-אפריל ביצע משרד הבריאות 1.3 מיליארד, משרדי הממשלה האחרים - - -

יוגב גרדוס: היושב-ראש, אני יכול להציע הצעה?

יוגב גרדוס: הדיווח המפורט יישלח בימים הקרובים, אנחנו לא נוכל עכשיו – דרך אגב, ברכש במשרד הבריאות, אם קראתם גם בתקשורת, חלק מהרכש בוצע ואז בוטל, הוחזר ואז בוטל, והדברים שם הם - - -

מיקי לוי: בכמה מיליונים מדובר על הטעות הזאת שהרכש הוחזר?

משה גפני: יוגב, אתה לא יכול לבקש את זה מחברי הוועדה בשעה שאנחנו מדברים על 80 מיליארד שקלים ובסוף מתברר, ובצדק – אני לא מעביר ביקורת על זה אפילו – שמתוך ה-80 מיליארד שקל בוצע רק 13 נקודה כמה שאמרתם.

משה גפני: לא יכול להיות דבר כזה שנצטרך עכשיו לאשר הלאה בשעה שאנחנו יודעים שאתם לא יכולים לבצע את הכול, ולא בגלל שיש טענה נגדכם אלא בגלל שזו תמונת המצב.

משה גפני: אנחנו חייבים לדעת את זה.

משה גפני: אתה רוצה שנחכה לחשב הכללי?

משה גפני: נחכה עם החוק לחשב הכללי.

משה גפני: הרי אנחנו צריכים לאשר את זה.

יוגב גרדוס: לא, אני אומר לגבי המספרים.

יוגב גרדוס: אם אנחנו נגיד 1.3 מיליארד או 1.4 מיליארד ונבוא עוד שבוע ונגיד שזה לא היה 1.3 מיליארד אלא זה היה 1.2, אנחנו לא רוצים להטעות את הוועדה.

משה גפני: בסדר, אז תגיד בערך.

עודד פורר: לא על זה נריב אתכם.

עודד פורר: תאמין לי, לא על 1.3, 1.2 נריב אתכם.

עודד פורר: הנה, אני מתחייב בפניך.

משה גפני: זה בסדר, עודד.

יוגב גרדוס: אני מעדיף שהמספרים יוצגו בצורה רשמית, המספרים המדויקים.

קריאה: אבל זה לא הוצג עד היום.

יוגב גרדוס: הוצג דיווח על פי חוק בתחילת חודש מאי ויוצג דיווח בתחילת חודש יוני, שזה ביומיים-שלושה הקרובים.

יוגב גרדוס: אנחנו מוציאים דיווח מסודר - - -

עודד פורר: אני מציג שנדון בחוק עם הדיווח.

יוגב גרדוס: מבחינת הסיפור של החיסון – העברנו את הכסף ליעדו, הדברים מתבצעים כמו שצריך.

יוגב גרדוס: אני אגע ברשת הביטחון הסוציאלית, היא יותר מעניינת את הוועדה מבחינת ההערות שעלו.

יוגב גרדוס: מענקים לעצמאיים – בוצע עד היום 2.8 מיליארד שקל מתוך 3.8 שתוקצב, 75%.

יוגב גרדוס: אנחנו בעיצומה של הפעימה השנייה לעצמאים.

יוגב גרדוס: בינתיים, ממה שאנחנו מדווחים, א', גם הערכות שלנו לגבי היקף המענקים וגם לגבי היקף הבקשות מתממשות.

יוגב גרדוס: זה מופיע בשקפים הבאים, ניתנו כ-550,000 מענקים.

יוגב גרדוס: הדבר הזה מתקדם באופן משביע רצון.

יוגב גרדוס: הוועדה העלתה כמה טענות משמעותיות בין הפעימה הראשונה לפעימה השנייה והן מתוקנות, גם הסיפור של הגדלת הסכום, גם עצמאים בעלי שליטה.

יוגב גרדוס: יש לנו עכשיו עניין של עצמאים שעובדים בשוטף.

יוגב גרדוס: כל הדברים האלה מטופלים תוך כדי.

עודד פורר: לא טופל העניין של השוטף.

יוגב גרדוס: נכון.

יוגב גרדוס: אני אומר, הדבר הזה מטופל תוך כדי.

יוגב גרדוס: הסיפור של בעל השליטה כבר נפתר, הסיפור של השוטף עכשיו בטיפול, אבל בגדול יש 75% ביצוע בנושא הזה והוא בהחלט - - -

ניר ברקת: איפה יש 75% ביצוע?

יוגב גרדוס: במענקים לעצמאים.

שלמה קרעי: מה עם מה שהזכרתי לגבי עצמאים שהפכו לשכירים?

יוגב גרדוס: לגבי הסיפור הזה אני אבדוק את מה שאמרת, אני לא מכיר את הנושא, אבל תמיד יהיו אנשים שיפלו בין הכיסאות ויהיה צריך לתת להם טיפול פרטני.

שלמה קרעי: צריך להרים אותם מהנפילה הזו.

יוגב גרדוס: ברמת החקיקה אנחנו לא יכולים לפתור את המקרה הבודד.

עודד פורר: לא, לא עשיתם את זה בחקיקה, עשיתם את זה בתקנות שעת חירום, בניגוד להתחייבות שלכם לוועדה.

יוגב גרדוס: לא, אני מדבר גם על המענק - - -

עודד פורר: גם המענק הזה, לא עשיתם אותו בחקיקה.

יוגב גרדוס: מענק חזרה לעבודה, שיובא לחקיקה.

שלמה קרעי: לא, לא על מענק חזרה לעבודה, על המענקים לעצמאים.

שלמה קרעי: הם לא קיבלו.

שלמה קרעי: אותם אלה שעבדו כל החיים כעצמאים ובחצי שנה לפני המשבר עברו להיות שכירים לא מקבלים כלום.

יוגב גרדוס: אם הוא עבד חצי שנה כשכיר אז הוא זכאי לדמי אבטלה כי אנחנו קיצרנו את תקופת האכשרה לחצי שנה ולכן הוא זכאי לדמי אבטלה.

שלמה קרעי: אבל הוא לא עבד חצי שנה.

עודד פורר: ב-2 באוקטובר הוא הפך להיות עצמאי.

יוגב גרדוס: אז צריך טיפול פרטני.

שלמה קרעי: יש 10,000 איש כאלה.

יוגב גרדוס: אני מקווה שרשות המסים יעלו בקרוב ויענו אם יש להם פתרון נקודתי, ואם לא אז אנחנו נטפל בזה.

שלמה קרעי: אני הצעתי להם פתרון של אכשרה משולבת.

שלמה קרעי: למה אתה לוקח חצי שנה של אכשרה - - -

יוגב גרדוס: תמיד יהיו אנשים שלא זכאים.

יוגב גרדוס: גם כשקיצרנו את תקופת האכשרה מ-9 חודשים ל-6 אז יש את מי שעבד 5 חודשים ואז פתרנו את זה בדרכים אחרות.

בצלאל סמוטריץ': היו החיילים הבודדים, יש כל מיני קבוצות.

שלמה קרעי: אבל למה אין אכשרה משולבת?

שלמה קרעי: אם אדם היה חצי שנה עצמאי ושכיר במשולב מגיע לו.

שלמה קרעי: למה הוא צריך לשבת בבית אם 15 שנה הוא עבד כעצמאי ושילם ביטוח לאומי, שילם הכול ולא לקבל כלום עכשיו?

שלמה קרעי: זה לא סביר.

עודד פורר: גם כשכיר וגם כעצמאי הוא שילם.

שלמה קרעי: נכון.

עודד פורר: והוא לא מקבל לא מפה ולא מפה.

יוגב גרדוס: כעצמאי הוא לא שילם לביטוח לאומי אבטלה ולכן ביטוח לאומי לא מכיר אותו.

שלמה קרעי: לא משנה, אבל העצמאים קיבלו בגלל הקורונה.

יוגב גרדוס: אז אני אבדוק את הנושא הזה, אבל אני חייב להגיד שיכולים להיות מצבים שבהם בן אדם לא עונה לקריטריונים והוא לא - - -

שלמה קרעי: הנושא הזה בבדיקה כבר המון זמן.

בצלאל סמוטריץ': מה עם אגודות שיתופיות, יוגב, למה החרגתם אותן?

שלמה קרעי: לא, סליחה, אנחנו לא נקבל דבר כזה, שהוא לא עונה לקריטריונים.

שלמה קרעי: אתם צריכים להגמיש את הקריטריונים ולפתור בעיות של אוכלוסייה כזו שנופלת בין הכיסאות.

שלמה קרעי: אנחנו לא נקבל את זה כך.

עודד פורר: את המענק השני נתתם לפי 2018.

עודד פורר: בן אדם עבד טוב ב-2019 והפסיד ב-2018.

עודד פורר: כל השנה הקודמת הוא עבד כמו שצריך, הוא לא קיבל כסף, הוא קיבל את המענק לפי 18.

עודד פורר: הפטנט הזה שעשיתם, שהלכתם בתקנות שעת חירום כדי לא לעבור דרך הוועדה, הוא הבאפר שפגע בכם בסוף, כי כל הבאגים האלה היו עולים פה בוועדה.

עודד פורר: סגרתם את זה בחדר ולשם הגעתם, עם כל הבאגים האלה.

עודד פורר: היינו מתקנים את זה בחקיקה.

עודד פורר: אגב, אתם התחייבתם כאן, יוגב, אתה ישבת כאן יחד עם הממונה על התקציבים, יחד עם מנכ"ל האוצר, התחייבתם שהפעימה השנייה והשלישית יגיעו בחקיקה.

עודד פורר: אגב, הייתה הנחיה כזו של היועץ המשפטי לממשלה.

יוגב גרדוס: אני יכול להסכים אתך שהייתה התחייבות וההתחייבות לא קוימה.

יוגב גרדוס: יותר מזה אני לא יכול להגיד.

יוגב גרדוס: כרגע אנחנו - - -

עודד פורר: סוף סוף אומרים את האמת.

ינון אזולאי: מה זה אומר על שאר ההתחייבות, שהן גם לא יקוימו?

יוגב גרדוס: כשמשהו נכון צריך להסכים אתו.

יוגב גרדוס: לגבי הקיבוצים, אני אשלח לך את הסעיף מאתר הביטוח הלאומי: חבר קיבוץ שעבד מחוץ לקיבוץ כשכיר, או שעבד במפעל הקיבוץ, שהוא בבעלות משותפת של הקיבוץ וגורם חיצוני אחר, וצבר תקופת אכשרה, יכול לקבל דמי אבטלה.

יוגב גרדוס: גם חבר קיבוץ שעבד במפעל שנמצא בבעלות בלעדית של הקיבוץ, אבל משולם לו שכר עבודה כשכיר לכל דבר, זכאי לקבל דמי אבטלה.

יוגב גרדוס: לכן, יש עדיין בקיבוצים בעיה, שאני לפחות נחשפתי אליה בשבוע שעבר, של חברי קיבוץ שלא מקבלים תלוש משכורת מהמפעל אלא מהקיבוץ והם בחרו במסלול – אני לא רוצה להיכנס לזה יותר מידיי, אפשר לעשות על זה דיון פרטני – של להיות מועסקים על ידי הקיבוץ ולכן הם לא זכאים לאבטלה, הם גם לא משלמים דמי אבטלה.

יוגב גרדוס: הקיבוץ פורש עבורם בתמורה רשת ביטחון ערבות הדדית ואי אפשר להחזיק את המקל משני קצותיו.

יוגב גרדוס: אי אפשר מצד אחד לא לשלם - - -

בצלאל סמוטריץ': בטח שהם משלמים, הם ממוסים כמו כל שכיר אחר.

עודד פורר: אבל על הירידה במחזורים?

עודד פורר: אם יש לי עסק של פרחים בקיבוץ אני לא מקבל על ירידת המחזור.

בצלאל סמוטריץ': בדיוק.

בצלאל סמוטריץ': אתה לא מפצה את הקיבוץ כבעל עסק, אתה לא מפצה את העובד כמי שיוצא לחל"ת, מה אתה רוצה שהוא יעשה?

יוגב גרדוס: מפעלים או עסקים בבעלות הקיבוץ שחוו ירידה במחזור ועונים על הקריטריונים מקבלים מענק - - -

עודד פורר: לא.

עודד פורר: אתה יודע למה?

עודד פורר: כי כל הקיבוץ הוא מעל 20 מיליון שקל מחזור.

עודד פורר: כל הקיבוץ ביחד הוא מעל 20 מיליון שקל מחזור אז כל העסקים הקטנים שנמצאים שם לא מקבלים כלום.

יוגב גרדוס: מעל 20 מיליון שקל – נשאלה פה שאלה – התפיסה שלנו, שהוצגה פה מספר פעמים, הייתה שאנחנו מפנים את העסקים היותר גדולים למסלולי האשראי - - -

שלמה קרעי: שם הם גם לא מקבלים.

בצלאל סמוטריץ': אתה לא יכול להסתכל על הקיבוץ כעסק אחד של 20 מיליון.

עודד פורר: תראה כמה כסף קיבלו, כמה הלוואות קיבלו קיבוצים.

בצלאל סמוטריץ': זה לא רק פה, זה כל האגודות השיתופיות.

בצלאל סמוטריץ': יוגב, זה לא רק קיבוצים.

בצלאל סמוטריץ': כל אגודה שיתופית שתחזיר עכשיו לעבודה מזכיר או רכז קהילה – זה יכול להיות אינספור יישובים קהילתיים, לא רק קיבוצים – גם בחוק החדש שלכם לא הולכים לקבל את המענק.

בצלאל סמוטריץ': אותו חבר קיבוץ שעובד עכשיו בכלל בקניון, במקום אחר, בעל החנות בקניון לא יקבל עליו את ה-7,500 שקלים כי הוא לא מקבל את המשכורת ישירות ממנו אלא דרך הקיבוץ, אז הוא גם לא יחזיר אותו לעבודה, הוא יעדיף להחזיר לעבודה את השכן שלו שכן מקבל.

יערה למברגר: לא, זה לא מוחרג.

יערה למברגר: אנחנו מדברים פה כרגע על עידוד תעסוקה, אבל מה שמוחרג זה חבר אגודה לגבי עבודתו באגודה עצמה, ולכן אם המעסיק הוא מעסיק אחר זה לא מוחרג.

עודד פורר: אם אני מגדל פרחים ואני מוכר במיליון שקל בשנה אני לא מקבל כלום.

בצלאל סמוטריץ': אני חבר קיבוץ, אני עובד במפעל מחוץ לקיבוץ, אבל אני לא מקבל משכורת ישירה מהמפעל אלא המפעל מעביר את המשכורת שלי לקיבוץ ואני מקבל מהקיבוץ.

בצלאל סמוטריץ': כך זה עובד במושבים וקיבוצים.

בצלאל סמוטריץ': גם אלה שהופרטו, אגב, שיש שכר דיפרנציאלי, השכר עובר מהמעסיק לקיבוץ ומהקיבוץ לעובד.

בצלאל סמוטריץ': הם לא מקבלים.

יערה למברגר: זה, להבנתי, לא מוחרג.

יערה למברגר: אני יכולה לוודא אבל מהתשובות שאני קיבלתי זה לא מוחרג.

בצלאל סמוטריץ': אז אני מבקש שתוודאו כי אני מבין שזה מוחרג.

יערה למברגר: אני הבנתי שההחרגה היחידה היא לגבי אדם שהוא חבר אגודה שיתופית והוא מועסק יחסי עובד-מעביד בינו לבין האגודה שלו.

בצלאל סמוטריץ': אני מבין, אני רק אומר שלמיטב ידיעתי את טועה עכשיו ואני מציע שתבדקו את זה.

יוגב גרדוס: חבר הכנסת, מענק התעסוקה יבוא לפה לחקיקה מפורטת - - -

בצלאל סמוטריץ': אבל אני מדבר גם על רטרו.

בצלאל סמוטריץ': הם לא קיבלו מענק לעסקים.

בצלאל סמוטריץ': אותו קיבוץ שיש לו מפעל לא קיבל על ירידת המחזור שלו ולא על ההוצאות הקבועות שלו על המפעל, העובדים שלו לא קיבלו חל"ת, לא עזרת לקיבוץ אז הוא ממילא גם לא יכול עכשיו לעזור לחבר.

בצלאל סמוטריץ': אז גם הקיבוץ לא קיבל, גם החבר לא קיבל.

בצלאל סמוטריץ': אין לזה גם הצדקה משקית.

בצלאל סמוטריץ': הרי בסופו של דבר כל הרציונל של התוכנית הזו עכשיו הוא לא סוציאלי.

בצלאל סמוטריץ': הנה, הדוגמה הזו של למה אתה לא נותן עכשיו, הוויכוח שבטח יהיה כאן בוועדה כשהחוק יגיע, האם לתת למעסיקים שהשאירו את העובדים שלהם ולא הוציאו אותם לחל"ת – אתה, בצדק כמשרד האוצר, מסתכל על זה כמנוע צמיחה, אתה רוצה להחזיר את המשק לעבודה כמה שיותר מהר.

בצלאל סמוטריץ': מה זה משנה?

בצלאל סמוטריץ': הקיבוץ הזה מייצר, משלם מסים, העובד הזה מייצר, משלם מסים, אם יש פה איזו לקונה מסוימת שצריך להגדיר אחרת בחוק אז צריך להגדיר אותה.

בצלאל סמוטריץ': כל הרציונליים הכלכליים שכל התוכנית הזו בנויה עליהם רלוונטיים בדיוק לנהג "אגד".

בצלאל סמוטריץ': "אגד" הוא קואופרטיב, אז הוא לא קיבל על ירידת המחזור שלו והנהג שלו שיוצא לחל"ת לא יכול לקבל כי הוא עובד באגודה שיתופית.

בצלאל סמוטריץ': אין לזה שום רציונל.

יוגב גרדוס: "אגד", אני חושב- - -

בצלאל סמוטריץ': אל תשאל אותי למה הוא קואופרטיב.

יוגב גרדוס: כשר תחבורה לשעבר אתה יודע שיש בתוכנית הזו, של ה-14 מיליארד שקלים, מענה לתחום התחבורה, בין השאר ל"אגד", ולכן כן יש פה איזה מענה לדבר הזה.

יוגב גרדוס: אבל לתחום הקיבוצים, אנחנו נחזור עם תשובות - - -

בצלאל סמוטריץ': שוב, אגודות שיתופיות.

בצלאל סמוטריץ': זה לא רק קיבוצים.

בצלאל סמוטריץ': זה קיבוצים, מושבים ויישובים קהילתיים.

יוגב גרדוס: אנחנו נחזור עם תשובות כשנבוא עם מענק תעסוקה.

בצלאל סמוטריץ': יש איש תחזוקה, יש רכז קהילה, יש גננות.

בצלאל סמוטריץ': הרי יישוב קהילתי רגיל היום מפעיל את מעונות היום שלו כעבודה שיתופית.

בצלאל סמוטריץ': אז העובדות במעונות לא קיבלו חל"ת ועכשיו כשהוא מחזיר אותן הוא לא הולך לקבל את התקציב.

בצלאל סמוטריץ': את שומעת, היועצת המשפטית?

בצלאל סמוטריץ': אותו מעון משלם ביטוח לאומי על העובדות שלו כל השנה, זה שהוא בבעלות אגודה שיתופית לא אומר שהוא לא משלם מס הכנסה וביטוח לאומי כמו כל שכיר אחר.

ינון אזולאי: אגב, במעונות הם כן מקבלים אז אתם יכולים כן לעשות אותו דבר, להחריג את זה.

ינון אזולאי: יוגב, לגבי החל"ת, אמרתם שאתם מאריכים את זה עד 12 חודשים, זה נכון שזה קוצץ ל-6 חודשים?

ינון אזולאי: מי שיצא כבר חודשיים-שלושה לפני זה, עכשיו זה נגמר לו והוא לא חזר?

יוגב גרדוס: אתה מדבר על הארכת הזכאות או קיצור תקופת האכשרה?

ינון אזולאי: הארכת הזכאות.

יוגב גרדוס: הארכת הזכאות נגמרה לצורך העניין.

ינון אזולאי: ולא מאריכים אותה?

יוגב גרדוס: מי שיצא לחל"ת לצורך העניין באפריל, תלוי בגיל, זכאי כמו שכל עובד אחר.

יוגב גרדוס: הוא יכול להיות זכאי לחצי שנה, אנחנו לא מפסיקים לו.

יוגב גרדוס: החל"ת חל בדיוק כמו דמי אבטלה.

ינון אזולאי: מי שיצא לפני זה, דיברו על כך שיאריכו את זה ל-12 חודשים בגלל שיש כאלה שיצאו לפני זה.

יוגב גרדוס: יש אנשים שיצאו לצורך העניין בפברואר, אולי במרס, ונגמרה להם תקופת הזכאות.

יוגב גרדוס: יש פה מתח בין הרצון להחזיר עובדים לתעסוקה לבין תשלום אבטלה.

יוגב גרדוס: באופן כללי, בתקופות שבהן המשק מתפקד כראוי, משך האבטלה צריך להיות מידתי ואתה רוצה שהעובד יחזור.

יוגב גרדוס: פה יש תקופה ייחודית.

יוגב גרדוס: זה כרגע נמצא בדיונים, הארכה נוספת של התקופה, אבל עוד לא הוחלט יותר מזה.

ינון אזולאי: לא הוחלט לא לפה ולא לפה?

יוגב גרדוס: כרגע המצב החוקי הוא שנגמרה הארכה.

יוגב גרדוס: אנחנו רוצים להביא את מענק התעסוקה כדי לעודד להחזיר את העובדים - - -

ינון אזולאי: אבל יש כאלה שבכל מקרה לא יחזרו, אתה יודע.

יוגב גרדוס: יש פה מתח בין עידוד החזרה לבין זה שאתה משלם לבן אדם לשבת בבית.

יוגב גרדוס: מצד שני אתה צודק שיש ענפים שלא נפתחו ואין להם מענה - - -

ינון אזולאי: שלא נפתחו ולא ייפתחו, או יש כאלה שפוטרו.

יוגב גרדוס: זה בדיונים כרגע בתוך המשרד.

אחמד טיבי: תודה רבה.

אחמד טיבי: יוגב, תוך כדי אני מקבל מאנשים שעוקבים אחרי הדיון הערות ובקשות.

אחמד טיבי: בעניין סיוע לעסקים, הייתה התחייבות שקודם מעבירים סיוע, אחר כך בודקים.

אחמד טיבי: היום כולם מקבלים הודעה שהבקשה לסיוע עברה לבדיקה.

אחמד טיבי: זה הנוסח שבדרך כלל מקבלים: בקשתך מספר כך וכך הועברה לבדיקה, הטיפול בבקשה ייעשה בהתאם לתאריך הגשת הבקשה ובהתחשב במורכבות התיק.

אחמד טיבי: ההחלטה בבקשה תימסר מוקדם ככל האפשר.

אחמד טיבי: בברכה, רשות המסים, מענק הוצאות קבועות, פעימה שלישית.

עודד פורר: על זה דיברתי בפתח הישיבה, ואחרי שעוברים בדיקה ראשונה עוברים לבדיקה שנייה ואומרים לו: אושרת בבדיקה הראשונה, עכשיו תעבור לבדיקה השנייה.

אחמד טיבי: מערימים קשיים, בקיצור.

יוגב גרדוס: אני מבין שמה שמעניין את חברי הוועדה באופן טבעי זה דברים שלא בוצעו, לעומת שאר הדברים שבוצעו, אז אני אקפוץ ישר למה שפחות מבוצע ונדבר עליו.

אחמד טיבי: דקה, יוגב.

אחמד טיבי: ח"כ סעדי, ביקשת לדבר.

עודד פורר: אני ארצה אבל כן לראות את השקף על הסיוע למגזר השלישי, שאתם אומרים שבוצע.

אוסאמה סעדי: אנחנו העלינו את נושא סוכנויות נסיעות ושל חברות אוטובוסים.

אוסאמה סעדי: הענף גם קיבל מענק בסכום זעום, אבל גם למשל פנו אלינו – אלי ולחבר הכנסת טיבי – חברת "מילאנו טורס" מטייבה, אני נותן את זה כדוגמה, חברת אוטובוסים וגם סוכן אוטובוסים.

אוסאמה סעדי: הם קנו אוטובוסים וקיבלו הלוואות.

אוסאמה סעדי: אין עבודה, הם לא יכולים לשלם והבנקים לא מסכימים לדחות להם את התשלומים.

אחמד טיבי: דיסקונט הסכים, לאומי לא הסכים.

אחמד טיבי: למה?

אוסאמה סעדי: בדיוק.

אוסאמה סעדי: ואז הם לא מקבלים מענקים.

אוסאמה סעדי: אין הכנסות והבנקים לוחצים וחונקים אותם: תבואו ותשלמו את התשלומים החודשיים.

אוסאמה סעדי: העסקים האלה, אם לא ניתן להם סיוע - - -

אחמד טיבי: הם יקרסו, יוגב.

יוגב גרדוס: יש פה שני פתרונות בתוך הסכום הנוסף שאנחנו מביאים.

יוגב גרדוס: אחד, תחום התיירות, כמו שאמרת, הקצינו פה סכום לסייע ישירות לתחום התיירות.

אוסאמה סעדי: מה הסכום?

יוגב גרדוס: 300 מיליון שקל כרגע.

יוגב גרדוס: הוא כרגע בדיונים עם שר התיירות לגבי המודל.

אוסאמה סעדי: תיירות זה חברות אוטובוסים, סוכני נסיעות?

יוגב גרדוס: אני לא רוצה להגיד עכשיו האם חברת היסעים שעושה בעיקר תיירות – אני לא מספיק בקיא בפרטים האלה אבל אפשר לחזור אליך עם זה.

יוגב גרדוס: הדבר השני הוא קרן ערבות מוגדלת שאמורה לספק מענה לעסקים כאלה בדיוק - - -

עודד פורר: נו, באמת, הבטחתם אותה לפני יותר מחודש.

יוגב גרדוס: המקור התקציבי נמצא פה - - -

אחמד טיבי: יוגב, מה עמדתך לגבי הדרישה מהבנקים לדחות את תשלום ההלוואות?

אוסאמה סעדי: עד להסדרת נושא המענק.

אחמד טיבי: אגב, יש הצעת חוק מצוינת של אחד מחברי הכנסת שמשתתף בדיון, קרעי.

עודד פורר: ח"כ קרעי, שניסנקורן סירב לתת לה פטור מחובת הנחה.

עודד פורר: אולי עכשיו, אצל איתן גינזבורג, תצליח.

אחמד טיבי: כן, היא הצעה טובה.

שלמה קרעי: עכשיו משרד האוצר מסרב לתת לה את הפטור הזה.

יוגב גרדוס: לגבי הבנקים, בנק ישראל הציג מתווה לדחיית תשלומים.

יוגב גרדוס: אני חושב שהוא מתווה שנותן מענה אבל צריך לוודא.

יוגב גרדוס: אם הוא לא נותן מענה בסוף - - -

אחמד טיבי: לא, ממש לא, יוגב.

אחמד טיבי: אנחנו מקבלים תלונות כל הזמן, חברת "מילאנו" למשל.

יוגב גרדוס: אני חושב שהפתרון נמצא פה, בקרן הזו, וצריך לאשר אותה כמה שיותר מהר.

עודד פורר: כמה אחוז ערבות מדינה אתם מתכננים לעשות בקרן?

יוגב גרדוס: 60%.

יוגב גרדוס: לגבי המגזר השלישי, יש שני נושאים מרכזיים במגזר השלישי, תחום הרווחה ותחום התרבות.

יוגב גרדוס: בתחום הרווחה, חלק מהמענה ניתן בתוך מסגרת התקציב של משרד הרווחה לעמותות שמתוקצבות על ידי משרד הרווחה ולמעשה נתנו להן פתרון.

יוגב גרדוס: למרות שהמשרד לא הזמין שירותים, הוא עדיין הזמין שירותים עתידיים או ששילם להן עבור שירותים קיימים.

יוגב גרדוס: מבחינת סקטור התרבות, אנחנו בדיונים אינטנסיביים במשרד, אני מקווה - - -

עודד פורר: סקטור התרבות זה לא עמותות.

עודד פורר: סקטור התרבות – בסוף אתה מדבר על התיאטראות, אתה מדבר על מוסדות שהם מוסדות מתוקצבים.

עודד פורר: אנחנו דיברנו כאן על סיוע של 200 מיליון שקל לעמותות, אגב, שהחליפו את השירות שהמדינה נותנת, לא פעם ולא פעמיים אלא כמדיניות של הממשלה, שנמצאות בקריסה.

עודד פורר: הן לא זכאיות לאף סיוע.

עודד פורר: הן לא נמצאות בשום רובריקה.

עודד פורר: הן באו לפה שבוע אחר שבוע ואמרו - - -

בצלאל סמוטריץ': אלה שמעל 20?

עודד פורר: לא, כל העמותות.

עודד פורר: מעל 20 בכלל לא זכאיות, לא נכנסות לשום רף.

עודד פורר: אמרו שאלה שמתחת ל-20 יכולים להגיש את הבקשות שלהם לרשות המסים, גם שם רשות המסים לא יודעת איך לבלוע אותן וגם משם עדיין לא קיבלו.

עודד פורר: שבוע שעבר סגן החשב הכללי בא ואמר: מתוך 200 מיליון שקל שהוועדה הקצתה לסיוע לעמותות – ביצוע אפס.

עודד פורר: זה הסיוע לאנשים הכי חלשים, העמותות האלה צריכות לעבוד הכי חזק דווקא בחודשיים האלה והן נשארו בלי כלום.

בצלאל סמוטריץ': גם באיך שהכסף ימומש יש באג מאוד-מאוד גדול בקריטריון בכל שאתה דורש מהם ירידה של 30% בהכנסות ואתה לא מתייחס לתרומות כאל הכנסות עצמיות.

בצלאל סמוטריץ': רוב העמותות שאין להן פעולות עסקיות בכלל לא יכולות להיכנס פנימה אל תוך הקריטריון כיוון שאתם דורשים מהן להראות 30% הכנסות עצמיות ולא מגדירים תרומות כהכנסות עצמיות.

עודד פורר: התרומות נעצרו לחלוטין, תבינו, נעצרו לחלוטין.

בצלאל סמוטריץ': הם צריכים להראות ירידה בהכנסות העצמיות.

בצלאל סמוטריץ': הם צריכים 30% מינימום הכנסות עצמיות אבל תרומות לא מוגדרות הכנסות עצמיות, אז מי מקבל?

בצלאל סמוטריץ': רק עמותה שיש לה פעילות עסקית, שגובה תשלום מהמשתתפים.

בצלאל סמוטריץ': כל מיני עמותות שלא גובות תשלום, שמחלקות אוכל, מחלקות מוצרי מזון, מפעילות מועדונים וכו' ולא גובות על זה כסף, לא מקבלות.

יוגב גרדוס: לחלק מהעמותות ניתן פתרון - - -

משה גפני: יוגב.

יוגב גרדוס: לא לענות?

יוגב גרדוס: כן לענות?

משה גפני: רגע.

משה גפני: אני רוצה לדעת לגבי הנושא הזה של האגודות השיתופיות, העמותות וכל הדברים האלה, יש לך תשובה לשאלה הזו?

משה גפני: זה מעניין את כולנו.

יוגב גרדוס: כן.

יוגב גרדוס: אחד, עמותות – אנחנו דאגנו שייכנסו גם במסגרת המענקים של ההוצאות הקבועות - - -

משה גפני: אנחנו המגזר השלישי, אנחנו עושים פעולות שהממשלה הייתה צריכה לעשות, אנחנו עושים את זה במקומה.

משה גפני: פיטרנו עובדים, כמו כולם, והמציאות היא שאנחנו צריכים סיוע, יש לך תשובה לאנשים האלה?

משה גפני: יוגב, זה דבר אחד.

משה גפני: דבר שני, אני רוצה לדעת מתי אתם מתכוונים להביא את התוכנית המפורטת.

יוגב גרדוס: העמותות, גם במסגרת מענק הוצאות קבועות – שעוד לא יצא לפועל, וכמו שנאמר פה, רשות המסים מתקשה בגלל שאין דיווחי מע"מ של עמותות להעביר להן את המענק, אבל אני יודע שגם קיימו אתן מפגש בשבוע שעבר וגם עוקבים אחרי זה, זה ייקח יותר זמן מעסק רגיל, שבעצם מגיש דיווחים ורשות המסים יודעת איך להעביר לו את המענק, אבל הן יקבלו את המענק דרך רשות המסים.

יוגב גרדוס: גם מבחינת עידוד התעסוקה - - -

משה גפני: מה עם רשות המסים?

בן אבא: בדרך.

בן אבא: הנציגה שלהם בדרך.

משה גפני: אני יכול לשלוח להם את העוזר שלי, שיביא אותם.

משה גפני: מה זה "בדרך"?

משה גפני: אני מבקש את זה כבר שעה.

בן אבא: הנציגה שלהם בעניין אישי, הם יעלו בקרוב, תוך חצי שעה.

משה גפני: למה ערן יעקב לא בא?

משה גפני: אני לא מבין, אנחנו ברמה יותר נמוכה מהם?

עודד פורר: דווקא כשהייתי מזמין אותו הוא היה מגיע.

בן אבא: הם רוצים שיעלה נציג שיוכל לענות על כל השאלות ושלא יתחילו פה שאלה, חצי שאלה, ושכל רגע יצטרכו להחליף נציג.

בן אבא: נציגה כזאת תוכל לענות.

משה גפני: יוגב, מתי תהיה התוכנית המפורטת?

יוגב גרדוס: של ה-80 או של ה-14?

ניר ברקת: גם וגם.

יוגב גרדוס: של ה-80 הוגשה לוועדה.

עודד פורר: לא הוגשה.

עודד פורר: לא נכון.

עודד פורר: לא הוגשה לוועדה.

יוגב גרדוס: הוגשה התוכנית המפורטת - - -

קריאה: איפה?

קריאה: מתי?

עודד פורר: לא הוגשה לוועדה.

ניר ברקת: וגם לא המימוש.

יוגב גרדוס: הגשנו ב-1 במאי את התוכנית המפורטת.

יוגב גרדוס: אנחנו יכולים - - -

שלמה קרעי: זו לא מפורטת.

שלמה קרעי: הגשת את התוכניות, לא מה קרה בפועל.

מיכל שיר סגמן: אנחנו מבקשים פירוט כבר חודשים.

יוגב גרדוס: הגשנו ממש פירוט והדברים גם משתנים, כל שינוי מעל 15% מגיע לפה לאישור.

עודד פורר: כמדומני, החוק אושר רק ב-4 במאי.

יוגב גרדוס: החוק של ה-80?

יוגב גרדוס: לא, מה פתאום.

בן אבא: 6 באפריל.

עודד פורר: אה, סליחה, הייתם צריכים במאי להגיש לנו כבר ביצוע.

בן אבא: הגשנו ביצוע ב-4 במאי.

משה גפני: הוא אומר שהתוכנית המפורטת הונחה על שולחן הכנסת, לא על שולחן הוועדה.

יוגב גרדוס: יש הפרדת רשויות, אנחנו לא מתערבים איך אתם מרכזים ומנתבים - - -

עודד פורר: אז אנחנו צריכים לבוא בטענות למזכירות הכנסת.

בצלאל סמוטריץ': צריך להגדיר עכשיו שזה צריך לבוא לוועדה כי זה הגוף שמפקח.

בצלאל סמוטריץ': להניח על שולחן הכנסת זה אומר שירדנה מוסרת הודעה שהונח על שולחן הכנסת - - -

עודד פורר: אני מציע גם שכשהם מבקשים ישיבות על מענק שיפנו למזכירות הכנסת, שלא יפנו לוועדה.

משה גפני: מתי יבוא נציג רשות המסים?

בן אבא: עוד כחצי שעה.

משה גפני: אני עושה הפסקה עד שהוא מגיע.

משה גפני: אני מבקש את נציגי האופוזיציה אלי לחדר.

יוגב גרדוס: עוד לא הגענו להצגה של החוק עצמו.

משה גפני: אני יודע.

משה גפני: תתייחסו בכבוד לוועדת הכספים.

משה גפני: שלום לכולם, אני מחדש את הישיבה של ועדת הכספים.

משה גפני: מירי סביון נמצאת בזום, אני אבקש ממנה שהיא תדבר על הפעימה השנייה והפעימה השלישית.

משה גפני: אני מציע קודם שתקשיבי למה שקורה.

משה גפני: אני רוצה לשאול לגבי הפעימה השנייה ולגבי הפעימה השלישית.

משה גפני: לא אהבתי את זה שחלק ממשרד האוצר לא נמצא בדיון כזה – זה דיון תקציבי.

משה גפני: אני מבקש להתחיל להקריא את החוק.

משה גפני: תוך כדי הדיון, אנחנו נדבר על הדברים שדיברנו.

עודד פורר: אם אתה מצביע היום, אז הסתייגויות זה בעל-פה.

משה גפני: בסדר.

משה גפני: אני לא יודע עוד איך אני מצביע.

משה גפני: אני רוצה לסיים את זה.

משה גפני: עומד על סדר-היום הנושא של עידוד התעסוקה – שם הם עם הבעיות הקשות, אבל, בסדר.

עודד פורר: תראה, לעשות חוק בשביל שיהיה חוק, ובסוף הכסף לא מגיע ליעדו, זו לא חכמה.

משה גפני: לא, זה לא יהיה עכשיו כך.

דודי קופל: אני מהלשכה המשפטית במשרד האוצר.

הצעת חוק-יסוד: (1) בסעיף קטן (א1) המובא בו, בפסקה (2) – (א) בפסקת משנה (ב) – (1) בפסקת משנה (2), במקום "1.78%" יבוא "1.88%"; (2) בפסקת משנה (3), במקום "1.31%" יבוא "2.94%"; (3) בפסקת משנה (4), במקום "0.85%" יבוא "1.36%"; (4) בפסקת משנה (5), במקום "0.61%" יבוא "1.45%"; (5) בפסקת משנה (6), במקום "0.35%" יבוא "0.55%";

שגית אפיק: תסביר.

שגית אפיק: לא הבנתי את המספרים פשוט.

שגית אפיק: אתם מתקנים בעצם את הוראת השעה האחרונה שהבאתם בחוק יסוד: משק המדינה (הוראת שעה).

שגית אפיק: זאת שיטה לא רעה לתקן חוקי יסוד בהוראת שעה - נאמר בציניות.

שגית אפיק: יותר טוב מאשר להביא בתקש"ח, אבל אתם מביאים לנו פה סוג של תיקון לתקציב, סוג של תקציב קטן שאתם מתקנים אותו שוב בפעם השנייה, אם אפשר התייחסות גם של משרד המשפטים, גם של משרד האוצר לעניין הזה, ואחרי זה תסבירו את המספרים שהקראת לנו.

דודי קופל: בסדר.

דודי קופל: אנחנו מדברים כאן על תיקון שני לחוק יסוד.

דודי קופל: אמרנו גם הפעם הקודמת, תיקון חוק יסוד: בהוראת שעה כמובן שהוא לא דרך המלך.

דודי קופל: אבל כאן יש שני טעמים טובים לעניין הזה.

דודי קופל: האחד – כמובן, המצב שבו אנחנו נמצאים בעת החירום שבו מדינת ישראל נמצאת - הדבר הזה הוכר כפסיקה.

דודי קופל: הדבר השני – כמובן שהדבר הזה עולה מסיבות של הוראת שעה.

דודי קופל: אנחנו מדברים כאן על סיבות ייחודיות, אני חושב שהיה נכון לא לקבע אותן כתיקון קבוע, אלא כתיקון זמני שמצדיק את הנסיבות.

שגית אפיק: למה?

שגית אפיק: אנחנו קרובים לימים של חוק תקציב שנתי.

שגית אפיק: יכולתם להביא את זה במסגרת חוק התקציב.

דודי קופל: כן.

דודי קופל: אבל יש לנו צורך להוצאה מידית של כספים בתקציב המדינה, במקרה הטוב ביותר בעוד מספר חודשים, זה פשוט לא יהיה - - -

משה גפני: תודה רבה.

שגית אפיק: ב-12 ביולי אתם צריכים להביא תקציב לפי החוק כרגע, כל עוד אתם לא משנים את הימים – לא?

משה גפני: בבקשה, משרד המשפטים.

יערה למברגר: אני חושבת שאין לנו מחלוקת ואין לנו ויכוח עם היועצת המשפטית של הוועדה, כמו שדודי אמר כאן.

יערה למברגר: לגבי הכללים, אנחנו חושבים שהסיטואציה פה היא סיטואציה חריגה.

יערה למברגר: אגב, גם בג"צ בהחלטה שלו, מתייחס למה לא לגיטימי, מפני שמדובר רק – נזכיר, היה תקציב דו-שנתי בהוראות שעה.

יערה למברגר: הסיטואציה פה היא לא סיטואציה של הסדר של תקציב דו-שנתי, היא סיטואציה נקודתית, ייחודית.

יערה למברגר: לאור המצגת שהציג יוגב, אנחנו רואים גם את הנסיבות החריגות גם בישראל במשק לאורך השנים, אנחנו כולנו הרגשנו אותם בחודשים האחרונים.

יערה למברגר: לא הכנתי לי את הציטוט מתוך בג"צ להקריא אותו, אבל יש שם התייחסות של השופטים, בדיוק הם פותחים את הפתח.

יערה למברגר: אבל אנחנו לא אומרים שלא יכולות נסיבות חריגות כדוגמת - אלה בדיוק הנסיבות שאני מבינה שמתייחסים אליהן.

יערה למברגר: ולכן, אנחנו מסכימים לגמרי עם העיקרון שזהו המקרה החריג שבו כן אפשרי לקבוע תיקון בהוראת שעה.

משה גפני: הסבר.

דודי קופל: כרגע, מה שהקראתי, זה היה תיקון לחלוקת התקציב הנוסף לפי החודשים.

דודי קופל: כלומר, יש כאן חלוקה של תוספת תקציבית מעבר למסגרת התקציבית הרגילה שהיא תקציב הממשלתי.

דודי קופל: יש לנו כאן תוספת שמיועדת למאבק בקורונה שהיא מחולקת לפי חודשים.

דודי קופל: כאן יש בעצם הגדלה של השיעור מתוך התכנית הממשלתית שבו מוגדל ביחס לכל אחד מהחודשים שמפורטים בחוק היסוד כיום שבחודשים יוני עד ספטמבר.

בצלאל סמוטריץ': מה זה האחוזים האלה, אחוז ממה?

דודי קופל: זה במסגרת התקציב הממשלתי.

שגית אפיק: מה שקובע הסעיף זה כל חודש לשם מימון ההוצאות הדרושות להתמודדות עם המשבר שנוצר בשל התפשטות נגיף הקורונה, ולמטרה זו בלבד.

שגית אפיק: שיעור בסכום ההוצאה הממשלתית לשנת 2019, כאשר באפריל זה היה 2.65%, במאי היה 1.78%, הם מעלים את זה עכשיו ל-1.88%.

שגית אפיק: ביוני 1.31%, מעלים.

שגית אפיק: הם פשוט מעלים את הסכומים בהתאמה לפי סכום הכסף שהם מבקשים כאן.

משה גפני: רבותיי, אני מבקש שישלימו את מה שיש לנו כאן.

משה גפני: אני אאפשר כמובן להתייחסות.

דודי קופל: (ב) בפסקת משנה (ד), במקום "16.1 מיליארד שקלים חדשים" יבוא – "14.6 מיליארד שקלים חדשים".

משה גפני: תסביר.

דודי קופל: אנחנו מדברים כאן על הייעוד שהוא החזר חובות למוסד לביטוח לאומי.

דודי קופל: יש כאן בעצם הקטנה מ-16.1 ל-14.6.

יוגב גרדוס: ההקטנה הזאת בגלל עידוד תעסוקה שאנחנו מתכננים להביא, ולכן, הצפי שלנו שתשלומי החל"ת - - -

עודד פורר: מה עשיתם עד עכשיו בעידוד תעסוקה בסעיף הזה?

עודד פורר: 800 מיליון שקל, מה עשיתם?

משה גפני: אני אאפשר לכם.

משה גפני: יערה, אני ממשיך הלאה.

משה גפני: עמדת משרד המשפטים שאפשר להביא בחוק יסוד הזה, אפשר להביא את זה פעם שנייה בהוראת שעה - זה גובל כמעט באפיקורסות - אבל אני מקבל.

משה גפני: בסדר, פעם לימדו אותי לא כך.

עודד פורר: השאלה אם היא לא אוחזת את המקל משתי קצותיו.

עודד פורר: האם היא רוצה שיביאו תקציב דו-שנתי - - -

משה גפני: לא.

משה גפני: לא לזה התכוונתי.

משה גפני: יערה, אני מודה לך.

משה גפני: זאת עמדת משרד המשפטים.

משה גפני: אני רוצה לראות את המכלול – מה אתם מבקשים מהוועדה, ויש התייחסות של חברי הוועדה, של חברי הכנסת.

יוגב גרדוס: רק לעניין החזר חובות לביטוח הלאומי.

יוגב גרדוס: הטכניקה שבו נקטנו כדי לממן את תשלומי החל"ת היא הקדמה של החזר חובות לביטוח הלאומי, ולכן הוא מופרד בחוק היסוד.

יוגב גרדוס: מה שאמרתי קודם מצטרף למענק תעסוקה.

יוגב גרדוס: אנחנו רואים שההיקף של החל"ת גם היקף השכר של העובדים, וגם היקף החזרה לעבודה, הוא יותר טוב ממה שחשבנו.

יוגב גרדוס: ולכן, הסכום של החובות לביטוח הלאומי, ההחזר הוא יכול להיות - - -

משה גפני: אני ישבתי עם חברים באופוזיציה, האמת, זה קצת טעות, בגלל שהייתי צריך לשבת עם הקואליציה, לפני שאני יושב עם האופוזיציה.

משה גפני: הטענה שלהם הייתה שיש כסף כפי שאתה אמרת בעצמך, וכפי שאנחנו יודעים.

משה גפני: יש כסף, בגלל שהמשק חזר מהר יותר ממה שתכננו, ובעצם, נשאר עם החל"ת כסף.

משה גפני: אז אמרת לי, שאלתי אותך את השאלה הזאת, אז אמרת שזה כסף שאנחנו מחזירים לביטוח הלאומי.

יוגב גרדוס: בגלל זה חשוב לי להגיד גם לפרוטוקול.

יוגב גרדוס: הכסף הזה החזר לביטוח הלאומי של אגרות חוב שאנחנו מחויבים להחזיר אותו - - -

משה גפני: הבנתי.

מיקי לוי: זה היה בתוך ה-80?

מיקי לוי: כמה כסף זה?

מיקי לוי: 1.5 מיליארד בכל זאת יישאר כסף פנוי.

יוגב גרדוס: היה 16.1%, יורד באחוז וחצי, בגלל שהמענק תעסוקה אנחנו צופים שיחזיר את העובדים יותר מהר, בהיקף יותר גבוה.

יוגב גרדוס: הנטו של מענק תעסוקה מבחינת עלות למדינה ולביטוח הלאומי הוא 4.5 מיליארד שקל – מענקים וחיסכון בחל"ת.

יוגב גרדוס: בנוסף, יש חיסכון בחל"ת, מזה שהעובדים חוזרים יותר מוקדם.

משה גפני: תודה רבה.

מיקי לוי: גפני, הוא צריך להגיד כמה חיסכון בחל"ת.

משה גפני: בסדר, הוא אמר את זה.

יוגב גרדוס: אין לנו נתונים, נדע בסוף השנה.

יוגב גרדוס: אבל מצד שני - - -

מיקי לוי: מה זה נדע בסוף השנה?

מיקי לוי: איזה מין דבר זה.

מיקי לוי: אתם עושים לי תקציב בתוך תקציב.

עודד פורר: מה השלושה מיליארד שקל למשרדי הממשלה נוספים - - -

משה גפני: יוגב, אני מבקש לדעת לפני שאנחנו ממשיכים הלאה.

משה גפני: אני רוצה לסיים את החוק, לפחות שנדע שיהיה לנו תמונת מצב.

משה גפני: לאחר-מכן, החברים מבקשים להתייחס.

עודד פורר: אין לנו תמונת מצב, אדוני.

עודד פורר: לא הגישו.

עודד פורר: אמרת בתחילת הישיבה שהם יגישו מה בוצע, מה לא בוצע.

עודד פורר: אלה מלים ערטילאיות.

משה גפני: אני מציע שנמשיך.

משה גפני: אחר כך נחזור חזרה להתייחסות של כולם.

משה גפני: בבקשה.

דודי קופל: מה שאני אקריא זה את החלוקה של הכספים שקודם הייתה חלוקה אחוזית שלהם, של ההוצאה שלהם בהתאם לחודשים.

דודי קופל: כעת, החלוקה שלהם לפי היעדים שלהם, לפי מה ששר האוצר אמור לקבוע בתוך התכנית המפורטת שמובאת לאישור הממשלה, ולפי המטרות שלשמן הכספים האלה אמורים להיות מיועדים.

דודי קופל: (2) בסעיף קטן (א2) המובא בו – (א) בפסקה (2) – (1) בפסקת משנה (א), במקום "ומענק מיידי למשרדי הממשלה" יבוא "ומתן מענה לצורכי משרדי הממשלה" ובמקום "11 מיליארד שקלים חדשים" יבוא "14 מיליארד שקלים חדשים";

עודד פורר: אפשר לדעת מה השימושים של השלושה מיליארד שקל האלה?

עודד פורר: זו שאלה ששאלנו ולא קיבלנו תשובה.

בצלאל סמוטריץ': אם זה הולך לתחבורה, אני מצביע בעד... יוגב, תנו שלושה מיליארד לעידוד תשתיות.

משה גפני: בצלאל, זה כבר הפך להיות מוגזם... היה עדיף שיהיה יושב-ראש אחר במקומי, לא היה נותן כזה חופש.

משה גפני: ..

בצלאל סמוטריץ': לא, חס וחלילה.

עודד פורר: אני שואלת אותך אחרת, יוגב.

משה גפני: לא, אתה לא שואל.

משה גפני: אני מבקש לא לענות.

עודד פורר: יש להם את הפרוט, הם לא מביאים אותו לוועדה, הוא יגיד לנו בערך, הם יש להם את הטבלאות.

משה גפני: תודה רבה, אתה לא עונה לו.

משה גפני: תענה לי בבקשה את החלוקה.

משה גפני: 14 מיליארד שקל, תגיד בגדול לאן החלוקה הזו.

עודד פורר: למה בגדול?

עודד פורר: אדוני.

עודד פורר: למה בגדול?

עודד פורר: יש תקציב.

עודד פורר: בתקציב מדינה הם - - - הרי בקטן הם גם לא נותנים את הכסף.

משה גפני: בבקשה.

יוגב גרדוס: החוק קובע שאנחנו נציג תכנית מפורטת ב-15 ביולי, כך החוק קובע, אתם יכולים להקדים.

מיקי לוי: אז נחכה עד ה-15 ביוני, אין בעיה.

יוגב גרדוס: לא, אבל אני אגיד עכשיו.

מיקי לוי: נחכה, יש לנו זמן.

יוגב גרדוס: השישה מיליארד שקל לעידוד התעסוקה, חוק שיבוא לפה בתקווה, היום, מחר.

יוגב גרדוס: עכשיו הוא קיבל פטור מחובת הנחה בוועדת הכנסת.

יוגב גרדוס: קרן להלוואות לעסקים בסיכון, זה מה שדיברתי קודם, הקרן היא בהיקף של ארבעה מיליארד שקל.

יוגב גרדוס: הערבות היא 90% ולכן - - - 4 מיליארד שקל.

עודד פורר: זה מה שהם הבטיחו לפני חודש וחצי.

ניר ברקת: כן, תוך יומיים הבטיחו.

קרן ברק: מעולה.

קרן ברק: יש את זה עכשיו?

יוגב גרדוס: הכסף מוקצה פה, אחרי שאתם תאשרו את החוק, אנחנו נצטרך לבוא לוועדה, לאשר את הערבות עצמה.

קרן ברק: של מה?

קרן ברק: של 60%?

משה גפני: כן.

יוגב גרדוס: וזה, אני חייב להגיד, בנוסף למרכיב של התעסוקה - - -

עודד פורר: אתם מוכנים להתחייב פה שהשישה מיליארד האלה ישולמו לעובדים שיוחזרו גם במאי?

יוגב גרדוס: רגע, אני לא מתחייב לכלום.

יוגב גרדוס: בעניין התעסוקה, יבוא חוק לפה, וזה בדיוק מטרת הדיון.

יוגב גרדוס: אם היינו במסלול מענקים מינהליים, אז הייתי מתחייב לך.

עודד פורר: כי הסכום הזה הוא גבוה לאין ערוך.

עודד פורר: ומה יהיה אם לא תנצלו את זה?

יוגב גרדוס: חבר הכנסת פורר, התשובה היא - - -

עודד פורר: נניח שאנחנו מאשרים את השישה מיליארד, ונניח שאתם תבצעו רק מיליארד וחצי.

משה גפני: יוגב, אם אתה עונה לו, אני עוצר את הדיון.

משה גפני: עם כל הכבוד, מספיק.

משה גפני: אני לא הייתי פה.

משה גפני: הועבר פה 80 מיליארד שקל בלי שום חשבון של כלום.

משה גפני: אנחנו עומדים עכשיו על קוצו של יוד.

עודד פורר: זה לא 80, זה אולי 20.

משה גפני: מה זה משנה?

משה גפני: ישבו פה בוועדה, אני לא הייתי פה.

ניר ברקת: הלוואי שהיה עובר 80 מיליארד.

משה גפני: בסדר.

משה גפני: אני לא מעביר פה ביקורת על אף אחד.

משה גפני: אני מבקש להתקדם.

יוגב גרדוס: כל הפירוט הזה מופיע גם בשקף שהיה קודם.

אייל לב ארי: דודי, יש לי שאלה.

אייל לב ארי: עכשיו, כשאנחנו בעצם דנים במסגרות, יוגב אמר שהחוק של עידוד התעסוקה אמור להגיע.

אייל לב ארי: עכשיו, החוקים האלה הם בעצם שלובים.

אייל לב ארי: החוק לעידוד התעסוקה לפי התסקיר אמורה להיות מותנית בתחילה של חוק היסוד.

אייל לב ארי: האם לא היה יותר נכון להביא קודם לוועדה את החוק לעידוד התעסוקה – שהוועדה תבוא ותראה מה התנאים, תחליט אם היא תרצה לבוא ולהכניס שינויים כאלה ואחרים, ולפי זה, לבוא ולגזור בעצם את הסכומים.

עודד פורר: הוא שאל את מה ששאלתי רק יותר יפה.

יערה למברגר: אי אפשר מבחינתנו להעביר את החוק ולהתחייב על סכומים כשאין מקור תקציבי.

יערה למברגר: אנחנו לא יכולים.

אייל לב ארי: אנחנו לא עושים התחייבות יערה, כיוון שהחוקים ש- - - בתחילה שלהם.

בצלאל סמוטריץ': צריך לקחת שני מיליארד מאיפשהו פה.

בצלאל סמוטריץ': צריך להעלות את החוק הזה.

משה גפני: ממליץ היועץ המשפטי של הוועדה, שקודם יבוא החוק לעידוד התעסוקה, ששם נדע את כל הפרטים, ורק לאחר מכן, יבוא חוק יסוד: משק המדינה.

משה גפני: אומרת יערה ממשרד המשפטים.

משה גפני: היא אומרת שאי אפשר לדון בחוק של עידוד התעסוקה, כל עוד שאנחנו לא מאשרים את חוק היסוד הזה של הוראת השעה, אילולא אנחנו מאשרים עכשיו את החוק הזה, ורק לאחר מכן, אנחנו יכולים לדון.

ניר ברקת: מה פתאום.

ניר ברקת: נביא ביחד כמו חוק הסדרים.

משה גפני: לאחר מכן, אנחנו יכולים לדון על החוק הזה.

משה גפני: זה מה שאמרת.

יערה למברגר: יש בטיוטת החוק שהונחה הבוקר על שולחן הכנסת, יש סעיף גם שקושר בין הדברים, שתחילתו של חוק המענקים לאחר שעובר התיקון הזה.

עודד פורר: אז אפשר להעביר את חוק.

מיקי לוי: נעביר, ואני אגיש רביזיה, אין בעיה.

דודי קופל: (2) בפסקה משנה (ב), במקום "3.8 מיליארד שקלים חדשים" יבוא "4.5 מיליארד שקלים חדשים".

דודי קופל: כאן אנחנו מדברים על שיפוי המוסד לביטוח לאומי.

דודי קופל: (3) בפסקת משנה (ג), במקום "9 מיליארד שקלים חדשים" יבוא "16 מיליארד שקלים חדשים".

דודי קופל: כאן אנחנו בסעיף שעוסק במענק לסיוע לעסקים ולעצמאים.

דודי קופל: (4) בפסקת משנה (ד), לפני "מימון" יבוא "עידוד תעסוקה והכשרת הון אנושי" ובמקום "800 מיליון שקלים חדשים" יבוא "1.35 מיליארד שקלים חדשים".

דודי קופל: (5) בפסקת משנה (ו), במקום "2.25 מיליארד שקלים חדשים" יבוא "5.35 מיליארד שקלים חדשים".

דודי קופל: פה אנחנו מדברים על עלות תקציבית של האשראי.

דודי קופל: (6) בפסקת משנה (ז), במקום "4.7 מיליארד שקלים חדשים" יבוא "4.6 מיליארד שקלים חדשים".

דודי קופל: כאן אנחנו מדברים על המטרה שהיא טכנולוגיה, דיגיטציה - - - יציאה מהמשבר.

דודי קופל: (7) בפסקת משנה (ח), במקום "0" יבוא "1.25 מיליארד שקלים חדשים".

דודי קופל: כאן זו הייתה אחת המטרה היא מטרות אחרות.

עודד פורר: מה זה מטרות אחרות?

בן אבא: הדרישה למטרות אחרות הייתה לדעתי של הוועדה, כדי שלא יהיה אפשר להוציא למשהו אחר.

משה גפני: סליחה, אני לא שומע.

בן אבא: הוועדה ביקשה להוסיף מטרות אחרות, כדי שלא יהיה אפשר להסיט את הכסף כביכול לשום מקום, ואז להוציא אותו.

יוגב גרדוס: זה חוק שיבוא בהמשך.

יוגב גרדוס: דבר נוסף, אפשרות לחיילים משוחררים לפתוח את הפיקדון לפני תום החמש שנים לכל מטרה.

עודד פורר: אבל זה לא אמור לעלות לכם כסף בתקציב.

יוגב גרדוס: זה ההקדמה של כסף בעתיד.

עודד פורר: הכסף הזה אמור להיות פיקדון.

עודד פורר: מה שאני יודע פיקדון, זה כסף שלקחתי ושמתי בצד.

עודד פורר: אם שמת אותו בצד, הוא אמור להיות שם.

יוגב גרדוס: איך שהפיקדון מתוקצב היום, זה כשאנחנו מתקצבים את המשיכות של אותה שנה, ולכן, המשיכות - - - והקדמה מהשנים הבאות.

עודד פורר: למה אתם לא קוראים לזה מענק?

יוגב גרדוס: זה משיכת הפיקדון מוקדם.

מיקי לוי: מענק שמגיע לחיילים.

בצלאל סמוטריץ': אולי תכתוב את זה.

בצלאל סמוטריץ': נוסיף עוד סעיף.

יוגב גרדוס: זה פשוט הטכניקה בחוק.

בצלאל סמוטריץ': פסקת משנה 5 ח(א) - - -

יוגב גרדוס: הוועדה - - - לגבי חיילים משוחררים, לנו זה לא מפריע, זה רק עניין של - - -

בצלאל סמוטריץ': בשביל הנראות הציבורית היא הרבה יותר נכונה.

אייל לב ארי: רק להעיר הערה לגבי הנקודה שעלתה קודם של תיקון חוק: יסוד בהוראת שעה.

אייל לב ארי: אכן, הוזכר מה אמר בית-המשפט העליון בנושא של כן מקרים שבהם התאפשר תיקון של הוראת שעה בחוק יסוד, רק שיש הבדל אחד בכל זאת קצת קטנטן לעומת הפעם הקודמת שבו בעצם תוקן חוק היסוד, שעכשיו אנחנו רוצים לתקן אותו שוב - שבאפריל לא הייתה ממשלה, היינו באמת בממשלת מעבר, ובמצב של תקציב המשכי, וגם עכשיו אנחנו בתקציב המשכי, וגם על זה תהיה לי הערה בהמשך.

אייל לב ארי: אלא שעכשיו כבר יש ממשלה, ואנחנו נמצאים כבר במסגרת 55 ימים שבהם הממשלה כבר צריכה להגיש נכון לחוק עכשיו הצעת חוק תקציב לכנסת.

יוגב גרדוס: הסיבה שאנחנו מביאים את ההגדלה הזאת לפני התקציב, היא עניין לוח הזמנים בלבד.

יוגב גרדוס: בסוף, יש פה את נושא התעסוקה, נושא האשראי.

יוגב גרדוס: יש פה עוד תחומים, כמו שדיברתי קודם, תיירות, צריכים מענה כרגע.

יוגב גרדוס: החלופה היא לפחות באישור התקציב בכנסת.

יוגב גרדוס: כמו שאמרת, החוק קובע 100 ימים מהקמת הממשלה, כבר בערך עד אמצע סוף אוגוסט.

אייל לב ארי: לא, לאישור, להבאת התקציב לפני.

יוגב גרדוס: נכון.

יוגב גרדוס: לפני אישור.

יוגב גרדוס: כמו שלפני אישור החוק הזה אנחנו לא נוציא את הכסף.

יוגב גרדוס: גם לפני אישור התקציב, אנחנו לא נוכל להוציא תקציב על חשבון חוק שיאושר בעתיד.

יוגב גרדוס: אבל את הדברים האלה אנחנו לא נוכל להתחיל לבצע לפני תחילת אוגוסט.

יוגב גרדוס: אנחנו חושבים שזה לא סביר לחכות עד אישור התקציב לנושאים האלה.

יוגב גרדוס: לכן אנחנו חושבים שיש דחיפות לאשר.

יוגב גרדוס: כמובן, כמו שאמרתי קודם, במסגרת התקציב, הנושאים האלה יוטמעו בתוך תקציב המדינה ויאושרו שנית, כי למעשה אנחנו מתקנים פה חוק שקובע מה עושים כשאין תקציב מאושר.

יוגב גרדוס: וכאשר יהיה תקציב מאושר, הדברים האלה יוכנסו ויאושרו בתוך החוק.

אייל לב ארי: חשבתם בעצם על מצב של תקציב, ותקציב נוסף.

יוגב גרדוס: בפני הוועדה עומדת אלטרנטיבה לא לאשר כמובן באישור התקציב.

יוגב גרדוס: הממשלה לא מוכנה עם תקציב עכשיו, וגם לא תהיה מוכנה בשבועיים - - -

רם בן ברק: אני רוצה להבין.

רם בן ברק: הוועדה אישרה כאן לפני חודש בערך פחות או יותר, היא אישרה 80 מיליארד שקל.

רם בן ברק: רק להבהיר.

רם בן ברק: אז אם אושרו 80 מיליארד שקלים, וכל מה שקראנו כאן, הם בחלק מה-80 מיליארד שקלים - - -

מיקי לוי: אין כאן 80, רם, 40 לא שלהם.

משה גפני: רם, אתה תיכף תשאל ותקבל תשובות.

אייל לב ארי: אפשר היה גם לנקוט בשיטה של - - -

משה גפני: הוא אומר שהם לא רוצים להביא תקציב נוסף.

משה גפני: הממשלה לא רוצה להביא.

משה גפני: אלה דברים שהם דחופים לפני אישור התקציב – זאת העמדה של הממשלה, לכן, הממשלה אישרה את זה.

משה גפני: לכן מביאים את זה עכשיו.

משה גפני: יש לי הערות על הדבר הזה, אבל בסדר.

אחרי פסקה  יבוא: "(2א) שר האוצר יגיש לאישור הממשלה, עד יום כ"ג בתמוז התש"ף (15 ביולי, 2020), עדכון לתכנית המפורטת ביחס לסכומים שהשתנו בה ממועד אישורה לפי פסקה (1)".

אחרי פסקה  יבוא: כלומר, לפי ההסדר שקיים כרגע בחוק היסוד, שר האוצר מביא לאישור הממשלה והממשלה מניחה על שולחן הכנסת תכנית מפורטת ביחס למה שמפורט בחוק היסוד.

אחרי פסקה  יבוא: מה שמוצע כאן, שאת העדכון לפי הסכומים שנוספו בהתאם להצעה שמונחת בפניכם, עדכון ההחלטה המפורטת תובא לאישור הממשלה עד ליום 15 ביולי 2020.

מיקי לוי: תקציב מדינה עד ה-12, ופה אתם מבקשים עד ה-15, אז בואו את כל החוק עד ה-15 אם זה כך.

יוגב גרדוס: אמרתי אוגוסט.

אייל לב ארי: הנחת הצעת החוק צריכה להיעשות תוך 55 ימים מהקמת הממשלה.

אייל לב ארי: לפי הבדיקה שלי, אולי - -

מיקי לוי: זה יוצא עד ה-12.

מיקי לוי: היועצת המשפטית של הוועדה כתבה את זה, זה לא אני המצאתי את זה.

עודד פורר: אפשר - - - לתקן את החוק?

יערה למברגר: אפשר ללמוד על אי ודאות - - -

משה גפני: רגע, נשאלו שאלות.

יערה למברגר: יש סיכוי שזה גם יתוקן.

יערה למברגר: זה המועד שאנחנו יודעים כרגע.

יוגב גרדוס: שר האוצר הודיע שבכוונתו כרגע – הוא לומד עדיין את לוחות הזמנים, אבל בכוונתו כרגע להביא את התקציב לכדי סיום עד לראש השנה.

יוגב גרדוס: כלומר, בהצהרה הזאת כבר יש דחייה של חודש במועדים שקבועים בחוק היסוד, ולכן, יהיה צורך בתיקון חוק היסוד.

יוגב גרדוס: ולכן, כנראה המועדים יידחו, אלא אם כן הממשלה תחליט אחרת.

יוגב גרדוס: מהיום הם נגמרים באמצע סוף אוגוסט, אם אני לא טועה.

יוגב גרדוס: ואז, אנחנו מדברים על סוף - - - עד ראש השנה.

ניר ברקת: אפשר גם בדצמבר, תסגור עניין מה הבעיה?

יוגב גרדוס: גם זה עלול להידחות.

משה גפני: לפי החוק הקיים, זה מה שאומר היועץ המשפטי, לפי החוק הקיים, זה נגמר בתאריך הזה.

משה גפני: אז אתם כאילו מביאים את החוק שהוא לא בהתאם לחקיקה הקיימת.

שלמה קרעי: בכל מקרה לא נשאר להם הרבה יותר מאחד חלקי שתים עשרה ממה שגם ככה - - -

משה גפני: כן, בסדר.

יוגב גרדוס: התכנית המפורטת היא קובעת באיזו רמה הוצאנו תקנה, אבל ברמה של תכנית תקציבית הנושאים יתוקצבו.

יוגב גרדוס: כרגע, בחלק מהנושאים אין לנו את הידיעה איפה הם יתוקצבו.

יוגב גרדוס: לגבי מה עושים עם הכסף, יש לנו ידיעה ברמה יחסית גבוהה, ולכן, אנחנו צריכים את הזמן הזה.

יוגב גרדוס: אני חושב שמבחינת הביצוע של הדברים אנחנו לא נחכה.

משה גפני: הסעיף האחרון, הפיסקה האחרונה.

אייל לב ארי: גם לגבי העדכון, נוכל לעשות התאמה לפחות שהיא גם תונח על שולחן הכנסת, כמו התכנית המפורטת הראשונה, אז גם העדכון שלה.

בצלאל סמוטריץ': אני על זה רוצה להציע שהדיווח יועבר לוועדה, כי בסוף, היום יש כבר ועדה קבועה.

בצלאל סמוטריץ': זו הודעה של מזכירת הכנסת במליאה.

בצלאל סמוטריץ': אני חושב שהדיווח צריך להגיע לפה, ואז הוועדה עושה על זה דיון, אם היושב-ראש רואה לנכון כמובן.

בצלאל סמוטריץ': אבל הוא מקבל אליך ישירות – לא רואה ערך בזה שהמליאה - - -

יערה למברגר: כתוב בחוק היום שהדיווח מגיע לוועדת כספים.

יערה למברגר: יש כאילו משהו לא תואם.

יערה למברגר: הדיווח מגיע לוועדת הכספים והתכנית על שולחן הכנסת.

עודד פורר: תראה כמה זמן אנחנו מקדישים לעניין הזה, אבל לא מקדישים לאן הולך הכסף.

עודד פורר: אם הדיווח יגיע לוועדת הכספים או למליאה – אז למה את הכסף - - - על זה אנחנו לא מקבלים שום תשובה פה.

עודד פורר: אבל לא מגיע – לא לאן הלך, ולא לאן הולך.

מיקי לוי: אם לא יהיה חובת דיווח זה לא יגיע.

דודי קופל: מבחינתנו, לגבי חובת הדיווח, והשאלה אם זה יונח על שולחן הכנסת או על שולחן הוועדה, זו בחירה של הוועדה.

עודד פורר: זו השאלה המרכזית בחוק.

דודי קופל: (ג) בפסקה (4), אחרי "התכנית המפורטת" יבוא "לרבות עדכונה בהתאם להוראות פסקה (2א)".

דודי קופל: אנחנו מדברים כאן על הדיווח החודשי של שר האוצר לוועדת הכספים, ואנחנו מבהירים כאן שהדיווח צריך להיעשות גם ביחס לעדכון שמוצע כאן.

אייל לב ארי: אם מבחינת

אייל לב ארי: כם מקובל, אז בעדכון יובא לוועדה עצמה.

אייל לב ארי: אם זה מקובל על חברי הכנסת.

משה גפני: ברור.

משה גפני: העדכון יבוא לכאן.

משה גפני: יש לכם בעיה עם העניין הזה?

יוגב גרדוס: לא.

משה גפני: תודה רבה.

משה גפני: ניר ברקת.

משה גפני: בבקשה.

ניר ברקת: אנחנו מתעסקים כל היום בפרוצדורה איך מעבירים 14 מיליארד שקל, שאנחנו עד עכשיו לא מבינים מה בתכנית.

ניר ברקת: יש כאן שלושה פאוולים אחד אחרי השני - פלסטר על פלסטר על פלסטר.

ניר ברקת: הפלסטר הראשון – בא משרד האוצר לפני חודשיים כשהתחיל הקורונה, וביקש מאתנו צ'ק פתוח.

ניר ברקת: נתנו לו צ'ק פתוח פה בוועדה.

ניר ברקת: נתנו צ'ק פתוח, תוך כדי תנועה, תתקנו את התיקונים.

ניר ברקת: דיברו איתנו על 80 מיליארד, כאשר בעצם היה 34 מיליארד, שמתוכו עד עכשיו עולה ל-50 מיליארד תקציב, שמתוכו עד עכשיו מימשו – תשים בצד את החלק של המדינה.

ניר ברקת: חלק זעום פחות משליש מהכסף סיוע ישיר לעסקים, זה פחות או יותר המספר.

מיקי לוי: זה שליש מה-40?

ניר ברקת: כן, פחות או יותר.

ניר ברקת: עכשיו, אם אתה מסתכל מה קורה בעולם – יפן שמה 21% תל"ג.

ניר ברקת: ארצות-הברית 15% תל"ג.

ניר ברקת: אתה מדבר על מדינות מהנאורות בעולם – 10% תל"ג, פחות ב-5% תל"ג.

ניר ברקת: אני רוצה להזכיר, תל"ג אחד זה 14 מיליארד שקל.

ניר ברקת: אנחנו מסתובבים בין אחוז לשני אחוז תל"ג סיוע לעסקים.

ניר ברקת: הערה מהותית הראשונה, זה ההיקף של הסיוע לעסקים.

ניר ברקת: אנחנו בפער ענק מול מקומות אחרים בעולם בסיוע ישיר לעסקים.

ניר ברקת: מכירים את הציטוט שאני אוהב לצטט את ראש הממשלה שמדבר על הרזה שסוחב עליו את השמן.

ניר ברקת: הרזה - זה אותו מגזר פרטי.

משה גפני: מזמן הוא עשה דיאטה.

משה גפני: מזמן, זה היה לפני הרבה שנים.

ניר ברקת: מה זה דיאטה... אגב, המגזר הציבורי התנפח עכשיו.

ניר ברקת: הערה ראשונה, לגבי היקף הסיוע.

ניר ברקת: חברים, זה מספר קטן מאוד, וזה לא נותן מענה אמיתי לעסקים.

ניר ברקת: עכשיו, כל פעם שמביאים לנו סכום, אנחנו מאשרים אותו, ואומרים, זה מעט מדיי.

ניר ברקת: זה לא נותן את המענה לעסקים.

ניר ברקת: פעם ראשונה זה מעט מדי.

ניר ברקת: הפאוול השני – זה שיטת עבודה.

ניר ברקת: ברור לכל בר דעת, לכל איש עסקים, זה קורה בעולם - תמיכה ישירה לעסקים.

ניר ברקת: דיברנו על זה בוועדת הכספים, הרב גפני, לא היית פה, מקיר לקיר קונצנזוס בוועדת הכספים, שהתמיכה חייבת להיות תמיכה ישירה.

ניר ברקת: עושים השוואה על דוחות מע"מ, מי שנפגע קשה עוזרים לו בהנשמה.

ניר ברקת: מי שנפגע בינוני או קל, שיחכה טיפה, נעזור לו קצת פחות.

ניר ברקת: שיטת העבודה הייתה חייבת להיות, וזה עוד לא מאוחר מדיי.

ניר ברקת: בדיקה, למי ירד המחזור ולסייע לפצועים קשה.

ניר ברקת: זה לא נעשה, האוצר בחר בדרך אחרת.

ניר ברקת: הוא בחר בדרך של אשראי.

ניר ברקת: מה הוא עשה?

ניר ברקת: במקום לתת אשראי ישירות לחשבונות של העסקים, הוא העביר את כולם דרך הבנקים, שזה 15% ערבות מדינה, למי שפצוע קשה, לא מחברים אותו למכונה.

ניר ברקת: אז יש לך ענפים שלמים ועסקים שאלה באמת סיכון, ואנחנו רוצים שיחיו בשביל שיהיה לחלת"ניקים לאן לחזור.

ניר ברקת: הם לא מטופלים באמצעות האשראי, זה לא נותן מענה.

ניר ברקת: הנה, עכשיו, פעם שלישית, מגיעים אלינו ומדברים איתנו על עוד סיוע.

ניר ברקת: מתוך 14 מיליארד שקל, 6 מיליארד, היעד שלו זה עידוד תעסוקה.

ניר ברקת: וואלה, הכותרת היא נפלאה.

ניר ברקת: אבל מה?

ניר ברקת: ישבתי אתמול בהתאחדות התעשיינים – 80% מהתעשיינים והעסקים בישראל יודעים לא רק שזה לא יעזור, בחלק מהמקרים זה אפילו יזיק.

ניר ברקת: פעם ראשונה, זה יזיק, כיוון שאיש עסקים לא ייקח עובד בגלל שנותנים לו 7,500 שקל.

ניר ברקת: אם אין לו הכנסה, אם אין לו לקוחות, אם לעמותות אין את התורמים, הם לא ייקחו עובדים, זה לא יעודד תעסוקה.

ניר ברקת: זה כמו תשלומי העברה ללא תכלית.

ניר ברקת: אני טוען שצריך להחליף את התפיסה הזאת שכל מי שמבין בליברליות בכלכלה, יגיד שהדבר הזה הוא לא מתקבל על הדעת.

ניר ברקת: הוא לא ישיג את היעד שלו.

ניר ברקת: זה שישה מיליארדי שקלים שרובם ככולם יירדו לטמיון.

ניר ברקת: זה כמו להגיד שאתה רוצה לטפל בנכים, סליחה על ההשוואה, שם תקציב לנכים, ובסופו של דבר, זה לא מגיע לנכים, לאנשים שבאמת הכי זקוקים לזה, כמו רווחה.

ניר ברקת: כשאתה מכין תקציב רווחה, ובסוף, אתה מבין שהתקציב לא מגיע לייעודו.

ניר ברקת: אז נכון להיום, התכנית במהותה לא תגיע לייעודה.

ניר ברקת: לא זה מה שיעודד תעסוקה.

ניר ברקת: ולחליפין, ללכת למה שיש קונצנזוס מאה אחוז לכל אנשי העסקים וזה לסייע בתמיכה ישירה לעסקים.

ניר ברקת: עסק בריא שיש לו גידול בהכנסות יעסיק עובדים.

ניר ברקת: עידוד עובדים ללא קשר להכנסה של העסק, לא יביא תוצאה.

ניר ברקת: לסיכום, הרב גפני, יושב-ראש הוועדה, זה לא עניין של זוטות.

ניר ברקת: אנחנו רוצים להעביר יותר כסף ממה שיש היום על השולחן.

ניר ברקת: זה סכום קטן מדיי, שילכו ויתקנו ויגדילו את הסכומים, אבל ימקדו אותם במקום שהלקוחות שלנו – וזה אנשי עסקים יגידו, כן, זה יעודד תעסוקה, ולא סתם בדמיון שלכם שזה יביא תעסוקה.

ניר ברקת: לכן אני מציע לא להצביע עדיין.

מיקי לוי: סכם את זה עם שר האוצר, ניר.

משה גפני: תודה רבה.

משה גפני: חבר הכנסת טיבי.

אחמד טיבי: תודה רבה.

אחמד טיבי: אדוני היושב-ראש, פתחת את דבריך בסיכום שהיה עם משרד האוצר, לא נקבת בסכום.

אחמד טיבי: אנחנו יודעים מה הסכום, אבל חשוב שייאמר לפרוטוקול עוד לפני שאנחנו מצביעים וממשיכים, מה סכום התוספת לרשויות המקומיות שהאוצר הסכים להעביר.

משה גפני: מאה אחוז.

משה גפני: יוגב, בבקשה, תשובה.

יוגב גרדוס: הסיוע המדובר לרשויות מקומיות – בהצעה המקורית היה 150 מיליון שקל.

יוגב גרדוס: בעקבות הדברים עם הוועדה, הדין ודברים, אנחנו הגדלנו את הסכום.

יוגב גרדוס: אנחנו הוספנו 25 מיליון שקל, ומשרד הפנים הוסיף 25 מיליון שקל, כשהסכום עומד על 200 מיליון.

משה גפני: אני מבקש שזה יהיה 210 מיליון.

עודד פורר: השאלה האם זה כולל את הרשויות הערביות הדרוזיות?

יוגב גרדוס: לא מדובר על כסף לרשויות ערביות.

יוגב גרדוס: מדובר על קריטריונים במשרד הפנים תומכים על היקף ההכנסות מארנונה למגורים, ומתוך הנחה שארנונה מגורים נפגעה ברשויות חלשות.

יוגב גרדוס: לפי הסימולציות שיש במשרד הפנים, גם רשויות שהן בסוציו-אקונומי מעל 3, 4-6.

אחמד טיבי: 4-6 זו הקבוצה השנייה, זה 15 מיליון.

משה גפני: אני מבקש שיהיה 210 מיליון.

עודד פורר: אני מבקש, אדוני.

עודד פורר: עודד, תגיד מה שאתה רוצה אחרי שהוא יסיים.

עודד פורר: אני מסכים גם לתביעה שלך.

יוגב גרדוס: אני לא יכול לתת תשובה עכשיו על ה-10 מיליון שקל האלה.

משה גפני: כן, אבל זה הכיוון.

משה גפני: זו הבקשה שלי.

אחמד טיבי: 210 – 70, 70, 70.

יוגב גרדוס: אני לא יכול לתת תשובה.

יוגב גרדוס: אני אבדוק את זה ואחזור אליך.

משה גפני: תבדוק באופן חיובי.

אחמד טיבי: תודה רבה.

אחמד טיבי: אגב, אתמול הייתה הפגנה של הרשויות הדרוזיות, והיו מגעים.

אחמד טיבי: הבטחתי להם בעבר, חשוב שגם המשבר של הרשויות הדרוזיות הסתיים, ואתם תיענו לדרישות שלהן.

אוסאמה סעדי: שם מדובר על מימוש וביצוע - - -

אחמד טיבי: מימוש וביצוע של מה שהוסכם עם הדרוזים.

אוסאמה סעדי: של 200 מיליון שקל שכבר הוסכם.

אחמד טיבי: חייבים לקיים את ההבטחה לרשויות הדרוזיות.

אוסאמה סעדי: הרשויות הדרוזיות – מדובר על 200 מיליון שקל שהיו צריכים לקבל אותם כבר בסוף השנה.

אוסאמה סעדי: זה מה שדיבר עכשיו יוגב, זה בגלל הגרעון עקב הירידה החדה - - -

עודד פורר: גם במגזר הדרוזי סובלים מאותה ירידה.

אחמד טיבי: יש 1-3 הם שם, עודד.

אוסאמה סעדי: 1-3 לכולם, כל המועצות.

משה גפני: תודה רבה.

ינון אזולאי: - - -

אוסאמה סעדי: ינון, אין אבחנה, הוא אמר את זה.

אוסאמה סעדי: זה לכל הרשויות מ-1-3.

משה גפני: בצלאל, בבקשה.

משה גפני: יוגב, יוגב.

ינון אזולאי: רגע, הוא מסביר לנו מה זה.

בצלאל סמוטריץ': אלה שיש להם ארנונה עסקית, קיבלו פיצוי מהמדינה על זה שקיבלו - - -

אוסאמה סעדי: לא, זה השלושה מיליארד שקל.

אוסאמה סעדי: ארנונה לעסקים זה שלושה מיליארד שקל לעסקים – קיבלו המון כסף שם.

בצלאל סמוטריץ': אני רוצה דיווח לוועדה.

בצלאל סמוטריץ': אני רוצה להגיד שני משפטים עקרוניים.

בצלאל סמוטריץ': אני דווקא במענה לדברים שעורר היועץ המשפטי, אני חושב שהדחיפות היא ברורה.

בצלאל סמוטריץ': עם כל זה שהוראת שעה בחוק יסוד - - - בסוף זה דחוף.

בצלאל סמוטריץ': אנחנו אחרונים שרוצים לחכות עם הסיוע לעסקים, למשק, ולמי שנפגע.

בצלאל סמוטריץ': כמה שיותר מהר, יותר טוב, הלוואי ויכולנו מהר יותר.

בצלאל סמוטריץ': איפה כן הבעיה שלי?

בצלאל סמוטריץ': בסוף, קראנו כאן עכשיו המון סעיפים והמון מספרים.

בצלאל סמוטריץ': אם באמת היינו רוצים דיון אמיתי, ולא להיות חותמת גומי, ולפעמים צריך חותמת גומי, אז בעצם בכל סעיף פה היה צריך לבוא משרד האוצר, להציג בדיוק את התכנית, את הקריטריונים, למה הוא מבקש להעלות את הסכום עכשיו מאיקס, לאיקס פלוס.

בצלאל סמוטריץ': איזה הרחבות הוא עשה בקריטריונים.

בצלאל סמוטריץ': איזה עוד אנשים זה מכניס בפנים.

בצלאל סמוטריץ': מה ההיקפים?

בצלאל סמוטריץ': מה היקפי המימוש.

בצלאל סמוטריץ': אנחנו בעצם כשנצביע עכשיו בעד, יכול להיות שנצביע בעד, כי שוב, כי יגידו לנו – אתם פגעתם עכשיו בעסקים.

בצלאל סמוטריץ': אבל באמת, נצביע חותמת גומי.

בצלאל סמוטריץ': אין לאף אחד מושג מה מתחבא מאחורי המילים בפסקת משנה 2, במקום 1.78%, יבוא 1.88% - מה המשמעות של זה?

בצלאל סמוטריץ': אין לאף אחד מושג.

בצלאל סמוטריץ': הנה, אז הגדילו את משרדי הממשלה שאני בעד מ-11% ל-14%, לאן זה הולך.

בצלאל סמוטריץ': הגדילו בפסקת משנה (ב) במקום 3.8% - דודי פה באדיבותו, אמר לנו כל סעיף מה הכותרת שלו.

בצלאל סמוטריץ': מה באמת המשמעות?

בצלאל סמוטריץ': מה הולכים לעשות עם הכסף?

בצלאל סמוטריץ': למה מבקשים את ההגדלה?

בצלאל סמוטריץ': למה ההגדלה הזאת תביא בסופו של יום גם לתוצאה שאתם מקווים שתביא לה בעידוד התעסוקה בהחזרת המשק לתפקוד.

בצלאל סמוטריץ': חבריי הוועדה צריכים לדעת.

בצלאל סמוטריץ': כרגע, אם נצביע בעד, נצביע, כי אנחנו סומכים על הממשלה שהיא יודעת אולי מה היא עושה.

בצלאל סמוטריץ': אז אני עוד מוכן שהשאריות הקואליציוניות בדי.

בצלאל סמוטריץ': אן.

בצלאל סמוטריץ': איי.

בצלאל סמוטריץ': שלי, כן, יש לי עוד שאריות בדם של די.

בצלאל סמוטריץ': אן.

בצלאל סמוטריץ': איי.

בצלאל סמוטריץ': קואליציוני, יכול להיות שנסמוך על הממשלה.

בצלאל סמוטריץ': אבל באמת, אדוני היושב-ראש, וגם ההערות שהערנו כולנו החברים, הן הערות שלא קשורות לסעיפים האלה, אלא מתוך ההיסטוריה של החודשיים, שלושה האחרונים, והכשלים שאנחנו עלינו עליהם ורוצים לראות איך מתקנים אותם.

בצלאל סמוטריץ': אף אחד מאיתנו לא יודע בכלל למה להתייחס פה, כי לא הציגו לנו שום תכנית של מה עושים בשום כסף.

בצלאל סמוטריץ': אז בעצם, כמו שיכולתם להביא סעיף אחד ולהגיד – אם הוועדה ביקשה בחוק הקודם לחלק את זה לסעיפים, לקבוע בכל סעיף סכום, ואם רוצים לשנות ביותר מ-15% שיחזור לוועדה – כל התכלית הזאת לא מתקיימת עכשיו.

בצלאל סמוטריץ': יכולנו בעצם להצביע על סעיף אחד שאומר – מוסיפים 14 מיליארד, הממשלה תחלק אותם איך שהיא מבינה.

בצלאל סמוטריץ': זה בערך מה שכתוב לנו כאן בג'יבריש הזה שנמצא פה לפנינו, רק צריך לדעת את זה.

בצלאל סמוטריץ': איך אומרים – קצת מתסכל אבל נתגבר.

בצלאל סמוטריץ': אני כן חושב, ואני אומר את זה לאנשי משרד האוצר, שמין הראוי שתביאו לוועדה כמה שיותר מהר – אגב, הדוגמה שדובר עליה קודם על היחס בין החוק של עידוד התעסוקה לבין החוק הזה, זה רק לגבי סעיף אחד.

בצלאל סמוטריץ': בעצם, היינו צריכים ביחס לכל אחד ואחד מן הסעיפים לדון במקביל, אז איפה שזה חוק, זה חוק.

בצלאל סמוטריץ': איפה שעשיתם את זה במסלול עוקף של תקש"ח, הרי הבטחתם פה בדיונים הקודמים שנגמרו התקש"חים, וזה יבוא כבר בחקיקה.

בצלאל סמוטריץ': הדבר הנכון היה להצמיד לכל סעיף כזה גם את השימושים, ואז להתווכח על השימושים.

בצלאל סמוטריץ': יכול להיות, אגב, שבדיון כזה, אתה היושב-ראש, היית אומר, סליחה, אני בסעיף 2 מבקש להוריד 300 מיליון, ולהוסיף לסעיף 3, כי אני במימוש מבקש לשנות את הקריטריונים, וצריך שם עוד כסף.

בצלאל סמוטריץ': מה יקרה?

בצלאל סמוטריץ': כשנבוא מחר לדיון, נניח בחוק של עידוד תעסוקה, ונבקש לפתוח קריטריון ולהכניס עוד משהו – יגידו, תקשיבו, אין כסף, כי אתמול אתם אישרתם רק שישה מיליארד לסכום הזה, עכשיו אתם רוצים שישה וחצי מיליארד – מאיפה נוריד?

בצלאל סמוטריץ': אז אם הדיון הזה היה שלם ונכון, אז יכולנו לעשות את המסחרה הזאת בין הסעיפים השונים, אנחנו לא נוכל לעשות את זה כרגע.

משה גפני: תודה רבה.

משה גפני: אני מבקש, לו חברי האופוזיציה את הנושא הזה של המגזר השלישי, ואתה אמרת שזה יהיה בחוק של עידוד תעסוקה, אבל זה לא יכול להיות - - -

ינון אזולאי: גם חבר מהקואליציה העלה את זה.

ינון אזולאי: בהצעה לסדר-היום, העליתי את זה גם.

משה גפני: כן.

משה גפני: ישבתי עם חברי האופוזיציה, מבחינה סמנטית זה לא היה מדויק.

משה גפני: אני מדבר בשם הקואליציה, ואני מדבר גם בשם חברים בקואליציה.

משה גפני: אני מבקש אתה תדבר, תגיד לגבי העניין הזה מה שאמרת לנו.

משה גפני: מה שלא הגיוני, אנחנו מסכימים שלא הגיוני.

בצלאל סמוטריץ': מה שהוא טען שלא הגיוני היה לגבי אגודות שיתופיות.

משה גפני: בסדר, לא משנה.

משה גפני: אני מבקש לגבי כל הדברים שהם כן הגיוניים.

משה גפני: לא יכול להיות שבמגזר השלישי שהם לא יקבלו מזה בשעה שהם זקוקים לזה כמו אחרים, לפעמים אפילו יותר, ומצבם הכלכלי קשה בגלל הקורונה.

משה גפני: אני מבקש שתאמר מה אתה מתכוון לעשות בעניין הזה בעקבות הדרישה.

יוגב גרדוס: המגזר השלישי מחולק להרבה תחומים.

יוגב גרדוס: אני אנסה לעבור בקצרה.

יוגב גרדוס: קודם כל, בתחום התרבות, העלה חבר הכנסת פורר, יש צוות שממש מסיים בימים אלה את עבודתו.

יוגב גרדוס: לדעתי, נמצאה נוסחה שתביא את הפתרון.

יוגב גרדוס: בתחום הרווחה, בעמותות שמתוקצבות על-ידי משרד הרווחה, נמצא פתרון כבר, והכסף הועבר דרך משרד הרווחה.

משה גפני: אני, יש לי עמותה שהיא מתוקצבת במשרד הרווחה, וקשורה למשרד הרווחה - אני לא יתוקצב?

יוגב גרדוס: מענק עידוד תעסוקה תבוא לפה לחקיקה, מחר, אני מקווה לא היום.

יוגב גרדוס: כאשר החוק יבוא לפה, יהיה שם סעיף שקובע - למעט מוסדות מסוימים שנתמכים בהיקף מאוד גבוה על-ידי תקציב המדינה.

משה גפני: אני לא מדבר על מי שנתמך בהיקף גבוה.

שלמה קרעי: 25 אחוז.

משה גפני: לפעמים זה אפילו קצת יותר.

יוגב גרדוס: מספר מצומצם מאוד של עמותות שאפשר לעשות רשימה.

יוגב גרדוס: אבל רוב העמותות חל עליהן מענק עידוד התעסוקה.

משה גפני: זה לא חיסרון שהוא עמותה, בגלל שמה שהתקשרו אליי, אמרו לי, תשמע, בגלל שאני עמותה, אני לא אוכל.

משה גפני: אני מחזיר עובדים ויש לי כך וכך עובדים.

ינון אזולאי: כלומר, הם יקבלו את המענק כמו של העצמאים.

בצלאל סמוטריץ': אבל זה הדיון שיהיה מחר.

בצלאל סמוטריץ': אבל בואו נדבר על חבילות שיפוי שכבר אושרו ולא מכסות הרבה מאוד.

יוגב גרדוס: מענק ההוצאות הקבועות – 5.2 מיליארד שקל.

יוגב גרדוס: העמותות הן זכאיות בגין ירידה בפעילות בגין העסקות העצמיות.

יוגב גרדוס: אמר חבר הכנסת סמוטריץ', יש ירידה בתרומות.

יוגב גרדוס: לדבר הזה הוקצה סכום בתוך התכנית, אנחנו עכשיו עובדים על מנגנון.

בצלאל סמוטריץ': איזה סכום הוקצה?

יוגב גרדוס: הוקצה 50 מיליון שקל כרגע.

בצלאל סמוטריץ': לעמותות שהן מתחת ל-20 מיליון.

יוגב גרדוס: אין שם סף שמתחת ל-20 מיליון שקל.

יוגב גרדוס: יש סרטונים עכשיו יחד עם הג'ויינט.

יוגב גרדוס: אני מקווה שהדבר הזה ייצא לפועל, ככל שהוא לא ייפתר, הבטחתי שאנחנו ניתן איזשהו מענה אחר.

יוגב גרדוס: אני רק אומר לגבי היקף התרומות – זה גם מה שאני יודע, לבחון את זה בראייה שנתית ולא חודשית.

יוגב גרדוס: אמר חבר הכנסת בצלאל סמוטריץ', שדיברנו קודם לא בפורום הזה, שיכול להיות שיש עם זה בעיה תזרימית.

יוגב גרדוס: גם את הנושא הזה ננסה לפתור.

יוגב גרדוס: אני מקווה שהנושא יבוא לידי פתרון.

ינון אזולאי: יש 200 מיליון שהוקצו לעמותות.

יוגב גרדוס: זה מה שאמרתי.

יוגב גרדוס: יש שם כסף לתרבות, ויש שם כסף לעמותות.

ינון אזולאי: אבל הוא העלה את זה גם קודם שבאפס ביצוע – איך פותרים את הבעיה.

יוגב גרדוס: נכון.

יוגב גרדוס: אמרתי, ביום רביעי, לפי דעתי הנושא הזה ייפתר סופית.

יוגב גרדוס: הסיפור של הג'וינט יצא לדרך כבר, זה מיזם משותף שלנו, וגם זה אמור - - - אני אומר ביושר, הדבר הזה מתעכב - לא באשמת הוועדה.

בצלאל סמוטריץ': יוגב, אתה יודע להגיד כמה אנשים מועסקים בעמותות המגזר השלישי במדינת ישראל?

בצלאל סמוטריץ': מה מספר המועסקים?

יוגב גרדוס: לצורך העניין, כל עובדי הסיעוד – עמותות כמו מט"ב, דניאל.

יוגב גרדוס: דניאל – היא חברה בורסאית, האם זה מגזר שלישי או לא?

בצלאל סמוטריץ': שאלתי שאלת מאקרו חשובה.

בצלאל סמוטריץ': יוגב צודק, צריך להגדיר.

יוגב גרדוס: לא תמיד זה עמותה.

בצלאל סמוטריץ': אגיד לך למה שאלתי.

בצלאל סמוטריץ': בסוף אתה אומר 50 חמישים מיליון שקל, ימים כתיקונם זה נראה לנו הרבה מאוד כסף.

בצלאל סמוטריץ': כשאתה הולך להשקיע עכשיו שישה מיליארד שקל בעידוד תעסוקה, אז שוב, חלק ממנו יגיע בסוף לעמותות.

בצלאל סמוטריץ': אבל אם תראה שמספר המועסקים בעמותות הוא עשרות אלפי אנשים כפי שאני מעריך, לא עמותות שסידרת אותם כבר במשרד החינוך.

משה גפני: בצלאל, אתה אוהב לדבר הרבה.

משה גפני: היית שר התחבורה, חבל על הזמן, לא דיברת הרבה – עשית.

בצלאל סמוטריץ': אני רוצה להצביע בעד, אני רוצה להציע.

בצלאל סמוטריץ': תן לי גפני הצעה.

בצלאל סמוטריץ': אני רוצה להציע שתקיים דיון או פה או אצלך, מסודר על נושא המגזר השלישי, ועל נושא האגודות השיתופיות.

בצלאל סמוטריץ': יהיו שני דיונים, זהו.

משה גפני: לא אצלי, יהיה פה.

משה גפני: אני בצד שלך.

משה גפני: זה ברור.

משה גפני: אנחנו כולנו דיברנו על העניין הזה.

משה גפני: קואליציה ואופוזיציה בעניין הזה היא תמימת דעים.

משה גפני: מה שאנחנו הועלנו בעניין הזה, זה שהם יסכימו והם יקיימו את הדיון הזה, והם מסכימים שזה לא פסול בעמותה שהיא מעסיקה עובדים, ושלחה אותם לחל"ת, ועכשיו הם חוזרים והם לא יקבלו את המענק, בגלל שהם עמותה שההיגיון אומר בדיוק ההיפך.

משה גפני: יוגב מסכים לעניין הזה.

משה גפני: אנחנו נקיים את הדיון הזה.

בצלאל סמוטריץ': זה הדיון של מחר, עליו אין ויכוח.

משה גפני: הוא התווכח על דברים אחרים, שבדברים האחרים הוא טוען, שאם באמת רוצים לעשות את זה באופן הזה, אז שיעשו את זה כל השנה, לא רק כשיש קורונה.

בצלאל סמוטריץ': לא, אתה שוב מערבב בין האגודות לעמותות.

בצלאל סמוטריץ': הוקצה סכום של 200 מיליון שקל, לא קשור לעידוד תעסוקה שנדון עליו מחר, שזה כמו שנתנו לעסקים פיצוי על ירידה, נותנים לעמותות.

בצלאל סמוטריץ': הטענה שלי ושהקריטריונים של הפיצוי הזה הם לא הגיוניים בגלל שהם לא מתייחסים לתרומות כהכנסה.

בצלאל סמוטריץ': לכן המון עמותות הן מחוץ לזה.

מיקי לוי: יוגב, אתה אמרת שאין בכוונתו של שר האוצר להגיש לפני ראש השנה את התקציב.

מיקי לוי: זה אומר שאנחנו ממשיכים - - -

יוגב גרדוס: לא.

יוגב גרדוס: אמרתי בכוונתו לאשר, ככל שהכנסת תאשר עד ראש השנה.

מיקי לוי: זה אומר עדיין שאנחנו נתנהל בשנה הזו ללא תקציב, כי זה עד ראש השנה.

מיקי לוי: ולכן אני אומר לכם, תראו מה קרה?

מיקי לוי: לפני חודש אישרנו להם תקציב.

מיקי לוי: עכשיו אתם מבקשים שנאשר תקציב, ובעוד חודשיים נאשר תקציב.

מיקי לוי: תגידו: כמה תקציבים אתם רוצים למרות מצב החירום של הקורונה?

מיקי לוי: ומה שדיברנו עם גפני בחדר, חברי האופוזיציה, לבוא ולנסות ולאחות את כל הקרעים האלה לתקציב אחד.

מיקי לוי: אז אתה בא ואומר – יש דברים דחופים.

מיקי לוי: אז ספרי לו את הדברים הדחופים.

מיקי לוי: אתם מבינים שלנו כוועדת הכספים, אין שליטה על ההוצאות שלכם.

מיקי לוי: אנחנו מאשרים ואתם אומרים לנו - אנחנו נדווח לממשלה, אנחנו לא חותמת גומי.

מיקי לוי: יושבים פה חברים שהצביעו לרוב עם הממשלה בנושאים תקציביים, כי זה היה חשוב.

מיקי לוי: אבל אנחנו לא נהפוך - זה מה שדיברנו, לחותמת גומי.

מיקי לוי: אתם הופכים אותנו לחותמת גומי בחסות הקורונה.

מיקי לוי: ואני אומר לכם, אני לא כמו בצלאל, עכשיו מתווכח על תקציב כזה או אחר.

מיקי לוי: אני מדבר עליכם על מדיניות.

מיקי לוי: אם לא תשנו את המדיניות הזו, זה יהיה מטורף.

מיקי לוי: עכשיו תראו, אחד חלקי שתים עשרה, מאפשר לחשב הכללי באוצר להיות שר אוצר, ראש ממשלה כלכלי - בלעדיו לא זז כלום.

מיקי לוי: אז אני חושב שצריך לשנות את זה, שאחרי ארבעה, חמישה חודשים, אני לא יודע, אנחנו נוכל להיקלע למצב כזה פעם נוספת.

מיקי לוי: התקציבים האלה ואישורי ההוצאות כפי שנושאים בתקציב המדינה, הצטרכו לבוא, גפני, לוועדת הכספים, אחרת, אתה מיותר.

מיקי לוי: אני אומר לכם, אני לא מתכוון להצביע בעד.

מיקי לוי: ולכן, קחו את הדברים שאמרתי, תנסו לשפר.

משה גפני: אתם מתכוונים להביא לפה את האישור של החצי מיליארד שקל?

יוגב גרדוס: מבחינת המענק עידוד תעסוקה אתה מדבר.

יוגב גרדוס: המנגנון לא נקבע עדיין.

יוגב גרדוס: ככל שהוא יהיה בחקיקה - - -

מיקי לוי: הנה, בבקשה, אתה בכלל לא נחשב.

מיקי לוי: חצי מיליארד שקל לא נחשב.

עודד פורר: לא הייתה התחייבות אחת.

שגית אפיק: יוגב, הפעימה השלישית לעצמאים גם לא תגיע?

שגית אפיק: זה גם ימשיך לעשות - - -

יוגב גרדוס: הפעימה השלישית כבר התחילה - - -

עודד פורר: לא, היא מדברת על משהו אחר.

עודד פורר: היא מדברת על דמי אבטלה לעצמאים, לא על ירידת מחזור.

מיקי לוי: דמי אבטלה לעצמאים, לא הפעימה.

מיקי לוי: לא על-פי מחזור דיווח.

עודד פורר: אין, הם לא החליטו על פעימה כזאת.

מיקי לוי: ביטלתם את הפעימה הזאת, נכון?

משה גפני: אני מבקש להוסיף בחוק.

משה גפני: אני מבקש להוסיף את החצי מיליארד שקל תביאו לכאן.

יוגב גרדוס: אני חושב שהמקום להכניס את זה, הוא בחוק עידוד התעסוקה.

משה גפני: לא, אבל נכניס את זה כאן.

משה גפני: זה מפריע לכם?

משה גפני: מה שמיקי לוי אומר, הוא אומר דבר נכון.

שגית אפיק: החצי מיליארד נמצא לך כאן?

שגית אפיק: אז אנחנו יכולים להתייחס אליו.

עודד פורר: אני מציע, אדוני, אחת ההסתייגויות שלי תהיה שהחוק ייכנס לתוקף ברגע שהחצי מיליארד ייכנס.

יערה למברגר: אבל אנחנו לא יודעים מה ההסדר שיהיה.

שגית אפיק: כל ההסדרים שעשיתם לאחרונה, למרבה הצער של הכנסת, היו הסדרים או בתקנות שעת חירום, או בהחלטות ממשלה, ושום דבר לא הגיע לכאן.

שגית אפיק: מה שאומרת לכם הוועדה כרגע, זה מעתה ואילך כל הסדר שאתם עושים הצטרך לבוא לכאן לפיקוח ולאישור, זה בעצם מה שאומרים לכם.

יערה למברגר: אני מבינה.

יערה למברגר: אני אומרת שאני לא יודעת עדיין מה המתווה פה, והאם הולכים לחקיקה ראשית, אין שום בעיה.

יערה למברגר: אולי זה יהיה מכוח סמכות - - -

משה גפני: יערה, אני רוצה רק להזכיר לכם, אני לא יודע איך זה במשרד המשפטים.

משה גפני: אני לא יודע איך זה במשרד האוצר.

משה גפני: אנחנו בעלי הבית, אני אביא את זה להצבעה.

משה גפני: אם יהיה רוב בוועדה שהחצי מיליארד שקל האלה הצטרכו לבוא לוועדה, אז זה יהיה בחוק.

משה גפני: יש לכם בעיה עם זה?

משה גפני: אם יש, אני אעשה התרת נדרים.

משה גפני: ..

מיקי לוי: אתם נותנים לנו את התחושה, שאנחנו, במקום למלא את חובתנו לפקח על פעולות הממשלה, אתם לא מביאים הנה פירוט, ואתם חושבים שאנחנו חותמת גומי.

מיקי לוי: אז הבנו שאנחנו במצב חירום.

מיקי לוי: אבל רבאק, חבר'ה, תתייעלו.

מיקי לוי: אתם נותנים לנו אישור לעבוד עוד הרבה זמן ביחד.

מיקי לוי: אל תתנו לנו את התחושה הזאת, כי אנחנו יכולים לעשות המון.

משה גפני: בסדר, נשנה את זה.

משה גפני: תודה רבה.

משה גפני: חבר הכנסת קרעי, בבקשה.

שלמה קרעי: תודה, אדוני היושב-ראש, לגבי הסעיף שמקצץ את העברות לביטוח לאומי, בין מה שדיברנו קודם בתחילת הדיון, יש דברים שנושאים באוכלוסיות, כמו שהגדיר אותם יוגב קודם, שהם נפלו בין הכיסאות.

שלמה קרעי: יש את הנושא של אותם עצמאים שהפכו לשכירים, או שכירים שאין להם תקופת הכשרה מספיקה.

שלמה קרעי: או עצמאים חדשים.

שלמה קרעי: הארכת תקופת האבטלה גם הסתיימה אתמול.

שלמה קרעי: הוראת השעה הסתיימה אתמול ב-31 למאי.

שלמה קרעי: אדוני היושב-ראש, אני לא יודע מה הם מתכוונים לעשות.

שלמה קרעי: אלה שעדיין לא מצאו עבודה, מאריכים להם את תקופת האבטלה מעבר - - -

ינון אזולאי: הוא אמר שלא.

שלמה קרעי: אז מה עושים לאלה שלא מוצאים עבודה?

ינון אזולאי: זה בדיוק מה שהוא אמר.

ינון אזולאי: מצד אחד נמצאים בפלונטר.

ינון אזולאי: אתה יודע, יש להם את היבט התעסוקה.

שלמה קרעי: אז למה מקצצים לביטוח לאומי שני מיליארד?

שלמה קרעי: במקום לקצץ שני מיליארד, שיאריכו את תקופת האבטלה.

שלמה קרעי: האנשים לא מוצאים עבודה בגלל הקורונה.

שלמה קרעי: אותו דבר לגבי מה שדיברנו אז – אבטלה מהיום הראשון.

שלמה קרעי: הייתה התחייבות בהתחלה שמהיום הראשון מקבלים.

שלמה קרעי: בסופו של דבר, זה לא בא לידי ביטוי.

שלמה קרעי: במקום לקצץ לביטוח הלאומי, תנו להם עוד.

שלמה קרעי: אלה אוכלוסיות שנופלים בין הכיסאות.

משה גפני: תודה רבה.

אוסאמה סעדי: אני מודה לך, אדוני היושב-ראש, על כל מה שעשית בעניין הזה לאור הפנייה של חברנו, חבר הכנסת אחמד טיבי.

משה גפני: אני גם פעלתי בשביל בצלאל ובשביל מיקי...

אוסאמה סעדי: לגבינו זה בסדר.

אחמד טיבי: מה אתה מתגונן, הוא אומר לך תודה.

משה גפני: אני לא מרגיש שעשיתי משהו מיוחד.

אוסאמה סעדי: עשית משהו נכון וראוי, ולכן, מגיע לך תודה.

משה גפני: תודה רבה.

אוסאמה סעדי: התוספת הזאת של ה-25 מיליון שקל, מעבר ל-175, זו תוספת חשובה מאוד.

אחמד טיבי: זה יהיה 35.

אוסאמה סעדי: אנחנו מקווים גם שהאוזן של האוצר גם שמעה את הדרישה שלך – תוספת של 10 מיליון שקל.

משה גפני: הם גם גילו נכונות.

אוסאמה סעדי: זה בדיוק מה שראשי המועצות הערביות דרשו מההתחלה.

אוסאמה סעדי: 210 מיליון שקל – 70, 70, 70.

אוסאמה סעדי: זה חמצן לקופות.

אוסאמה סעדי: אני גם מבקש בעניין התיירות, שיתנו פירוט בדיוק כפי שאמרו כאן - תיירות, סוכני נסיעות, חברות שיתנו פירוט לוועדה.

אוסאמה סעדי: תודה רבה.

משה גפני: תודה רבה.

משה גפני: ינון, בבקשה.

ינון אזולאי: קודם כל, יוגב, אני שמח על הבשורה.

ינון אזולאי: אני חושב שהבשורה שיוצאת מפה, שהעמותות יוכלו להיכלל בעידוד תעסוקה, או להחזיר את העובדים שלהם.

ינון אזולאי: אתה יודע, שר האוצר הכריז שזה יהיה משהו כמו חמישה או שישה מיליארד שקל.

ינון אזולאי: שאל קודם בצלאל כמה עובדים יש בעמותות, לא סתם נשאלה השאלה הזאת.

ינון אזולאי: אם אתה מחשיב בתוך השישה מיליארד - הרי מההתחלה הוא לא החשיב את העמותות שם.

ינון אזולאי: אז עכשיו תבואו ותגידו, נצטרך לחלק אותם גם בזה, ואז הקריטריונים יהיו גם ככה.

ינון אזולאי: עוד מעט יהיה ביורוקרטיה, ועוד פעם הם לא יצליחו לקבל את הזה.

ינון אזולאי: אז צריך להוסיף מעל השישה מיליארד, ולא בתוך השישה מיליארד.

ינון אזולאי: אני מציע, כשאתם מביאים את השישה מיליארד, כבר תוסיפו.

ינון אזולאי: תראו כמה כסף יש בעמותות, כמה עובדים יש בעמותות ותוסיפו על זה.

יוגב גרדוס: לא.

ינון אזולאי: לא משנה, אבל הוא צריך להוסיף את זה מראש, הוא לא צריך לעשות גם כך.

ינון אזולאי: מה שאני מדבר, לגבי השישה מיליארד את העמותות לא הכללתם אותם, אתם צריכים להוסיף על זה עכשיו.

יוגב גרדוס: גם שר האוצר הצהיר, ככל שיידרש, והלוואי ויידרש סכום נוסף ויחזרו יותר עובדים - - -

ינון אזולאי: חשוב לתת דגש.

ינון אזולאי: עובדים שחזרו לעבודה, אמנם המעסיקים שלהם יקבלו את הכסף וזה טוב, אבל עובדים לא חזרו במשרה שהם היו קודם לכן.

ינון אזולאי: עובד חזר ב-50%, ב-75%.

ינון אזולאי: חזר לשעות, אבל הוא מדווח שהוא חזר.

ינון אזולאי: גם את זה צריך לבדוק על מנת שנוכל לתת את המענה גם לעובדים, לא רק לעצמאי, לבעלי עסקים.

ינון אזולאי: שם צריך לתת את הדגש.

ינון אזולאי: לגבי הערבות שאמרתם שאתם נותנים 60%, מגדילים את הערבות מעל ל-20 מיליון, לעסקים מעל 20 מיליון.

ינון אזולאי: אני רוצה להביא דוגמה קטנה מבין מספר דוגמאות.

ינון אזולאי: בן-אדם פנה אליי, ואמר, תשמע, יש לי רשת של תחנות דלק.

ינון אזולאי: אף פעם לא היו לי בעיות תזרימיות בבנקים, הכול היה בסדר.

ינון אזולאי: ביקשתי סיוע, כי תחנות דלק מצד אחד, אמרו להם תמשיכו לעבוד.

ינון אזולאי: אבל מצד שני, אנשים לא נוסעים.

ינון אזולאי: אומר, אני קודם כל הפסדתי, כי הזמנתי כמות.

ינון אזולאי: אחר-כך ירד המחיר, הפסדתי בירידת מחיר, כי אני צריך להוריד את המחיר.

ינון אזולאי: אומר, אני הוצאתי חלק מהעובדים, הייתי צריך להוציא אותם לחל"ת כי אין מספיק אנשים.

ינון אזולאי: אני בא לבקש את הכסף, זה היה במקרה בנק הפועלים.

ינון אזולאי: שלחו אותי לבקש אישור מ-BOSK זאת חברה שבודקת.

ינון אזולאי: הוא אומר, הם אישרו.

ינון אזולאי: חוזר לבנק הלוך וחזור, בסוף אומרים לו: לא מאשרים לך.

ינון אזולאי: אומר, אני כרגע בהתמוטטות, יש לו מחזר של 150 מיליון.

ינון אזולאי: זו רק דוגמה.

ינון אזולאי: מגיעים אלינו עשרות.

ינון אזולאי: אני אומר, קחו מעקב גם אתם במשרד האוצר, שאנשים האלה המסכנים לא יפלו.

ינון אזולאי: אתה נותן להם 65% ערבות זה, אבל בסופו של דבר, הבנקים נותנים לעשירים ביותר שבטוח לא יקרה איתם כלום.

ינון אזולאי: אני אומר זה הערבות, שאם יש מישהו שיש לו סיכוי, צריך לעשות על זה מעקב, ולראות איך אנחנו עושים את זה, על מנת שאותם בעלי העסקים לא יפלו.

אופיר סופר: צריך להקים משרד לענייני ערבות.

אופיר סופר: בסוף אנחנו משלמים, לא קורה כלום.

עודד פורר: זה בדיוק העניין, בסוף אנחנו משלמים.

משה גפני: תודה רבה.

משה גפני: עודד, בבקשה.

עודד פורר: תראו, אנחנו עוסקים כאן בדיני נפשות.

עודד פורר: ממש.

עודד פורר: יש פה קבוצה של אנשים שאני רואה ככה יושבים בשקט בחוץ בזום, אבל אם היית שומע אותם, היית מבין עד כמה מדובר בדיני נפשות, ועד כמה כמעט כלום ממה שהובטח על-ידי הממשלה, לא ירד למטה, ולא כי משהו כאן בבניין הזה עצר את הממשלה.

עודד פורר: אני לא סתם אומר דיני נפשות.

עודד פורר: כי הפיצויים שאנחנו דרשנו כאן, ושהובטחו כאן, שהובטחו לאנשים שחלקם רואים אותנו גם בזום, או חלקם רואים אותנו באתר האינטרנט, או בערוץ 99, לא יודע איפה זה משודר.

עודד פורר: הפיצוי הזה, הפיצוי שאנשים מחכים לו, לא כדי לנסוע לאיי סיישל לחופשה, זה כדי לקנות אוכל הביתה.

עודד פורר: האנשים האלה הולכים ונובלים.

עודד פורר: אני לא אומר את זה סתם, אתם פשוט מייבשים אותם.

עודד פורר: דיברנו בוועדה הזאת לפני חודשיים בהתחלה על פיצוי בגין ירידת מחזור, אמרתם לא, בסוף, זה מה שעשיתם - מעט מדיי ומאוחר מדיי.

עודד פורר: אבל לפחות הבנתם את הקונספט, וזה הקונספט שאתם צריכים ללכת עליו.

עודד פורר: אבל גם הבטחתם שהפיצוי בגין ירידת מחזור, ייקח בחשבון את השוטף פלוס.

עודד פורר: לא יכול להיות שעסק שההכנסות שלו במרץ אפריל, דברו על הפעילות בינואר, פברואר, יגידו לו – אתה לא זכאי לפיצוי בגין ירידת מחזור, גם אם נאשר את ה-14 מיליארד שקל.

עודד פורר: ובסוף, אתם לא נותנים את זה לאן שזה צריך.

עודד פורר: זה לא יכול להיות שעצמאי שאתם לא החזרתם אותו לעבודה בחודש מאי, לא יוכל לקבל פיצוי בגין זה.

עודד פורר: זה לא יכול להיות.

עודד פורר: זה לא יכול להיות שאנחנו נרים את היד בעד, שאת מה שאתם הבטחתם שתתנו אתם לא נותנים.

עודד פורר: זה לא יכול להיות אדוני.

משה גפני: תודה רבה אדוני, אבל אל תתעצבן.

עודד פורר: כי זה מעצבן, אדוני היושב-ראש.

עודד פורר: זה מעצבן.

עודד פורר: אני מתעצבן בשביל כל מי שלא יכול לדבר פה.

עודד פורר: 63 אלף בקשות להלוואות הוגשו לקרן של החשב הכללי.

עודד פורר: דנו עד עכשיו רק ב-45 אלף, זה אומר ש-18 אלף אפילו לא דנו בבקשה שלהם.

עודד פורר: וגם כשאומרים לי כמה אושרו ונדחו, זה לא מגיע למספר ביחד של מה שהם אומרים שהם דנו בו.

עודד פורר: יש עוד 4,000 נעלמים שהם באוויר, שכנראה דנים בהם, אבל הם עדיין לא אושרו ולא נדחו.

עודד פורר: אני ביקרתי ביום שהם פתחו את המסעדות – עסק, בר, השקיע שישה מיליון שקל.

עודד פורר: פתח את הבר בחודש ינואר.

עודד פורר: עבד – ינואר, פברואר, עד אמצע מרץ, חבל על הזמן, מצוין.

עודד פורר: כדי לשרוד הוא ביקש הלוואה של 300 אלף שקל, אדוני.

עודד פורר: ערבות מדינה לא נתנו לו, אמרו לו, אתה עסק מסוכן.

עודד פורר: הבר הזה מעסיק 100 עובדים.

עודד פורר: 100 עובדים שיילכו הביתה.

עודד פורר: אני לא מדבר על המפעלים, ואני לא מדבר על כל העסקים, ואני לא מדבר אפילו על המגזר השלישי.

עודד פורר: יושבים כאן עסקים, אדוני, גם כאן בכנסת שבאו היום.

עודד פורר: שבאוצר אמרו להם – תחזירו את העובדים שלכם במאי, אתם תהיו חלק מהמתווה.

עודד פורר: עכשיו אומרים להם, מצטערים, השר אמר שאי-אפשר, זה לא יכול ללכת כך.

עודד פורר: אני אומר לכם אחד אחד, אין אחד פה מחברי הוועדה שלא יגיד שאני צודק - אחד, כולכם הייתם בדיונים.

עודד פורר: השוויון נפש שבו הולכים להעביר עכשיו עוד 14 מיליארד שקל, שילכו לכלום ושום דבר.

עודד פורר: זה לא יגיע לאן שזה צריך להגיע.

עודד פורר: בלי לבדוק, תאמינו לי, אף אחד מאלה שנמצאים בזום, תעלו אחד מהם, תשאלו אותו אם זה הגיע אליו.

עודד פורר: אני מבקש אדוני, לי יש רשימה ארוכה של הסתייגויות.

עודד פורר: או שאתה רוצה שנשלח אותן בכתב, או שאתה רוצה שאני אקריא אותן, ונצטרך להצביע עליהן.

עודד פורר: אני לא מעביר את החקיקה הזאת בצורה הזאת.

משה גפני: תודה.

מיקי לוי: גם אני לא.

מיקי לוי: אני מצטרף להסתייגויות שלך.

מיקי לוי: יש לי הסתייגויות - - -

אופיר כץ: תודה, אדוני היושב-ראש, לגבי הדיווח, אני מצטרף לקריאה של החברים, רק שאני חושב שהדיווח שאנחנו צריכים לקבל לגבי מה שנעשה עד עכשיו, רואים שיש פה הרבה כסף שלא נוצל.

אופיר כץ: אני חושב שאנחנו צריכים לדרוש את הדיווח הזה לא רק בסכומים גדולים של ארבעה מיליארד שקל לנושא מסוים, אלא לרדת לרזולוציות של תכניות פרטניות.

אופיר כץ: כמו שאתה עונה מאיזושהי טבלה, אז שגם לנו יהיה את הטבלה הזאת, לא בנושא על, אלא גם בסכומים של עשרות מיליונים צריך לדעת לאן זה הולך, ושהדיווח הזה לא יהיה חד-פעמי, ואחרי עוד חודשיים נשאל עוד פעם.

אופיר כץ: בואו נקבע כבר עכשיו מסגרת של חד-שבועי, דו-שבועי, שאנחנו מקבלים דיווח מה נעשה עם הכסף, ובעיקר מה עם הכסף שלא הגיע לאנשים.

אופיר כץ: אם יש איזושהי בעיה איך שזה עובד, אז אנחנו אולי פה יכולים לעזור בשביל לפתור את זה, ואנחנו מקבלים מהאזרחים מה בעצם לא מגיע.

אופיר כץ: חשוב שנקבל את זה על בסיס קבוע בהתאם לשינויים.

אופיר כץ: דבר שני, לגבי עידוד עסקים.

אופיר כץ: האנשים שבעצם השאירו את האנשים שלהם בעבודה, והם לא מקבלים עכשיו מענק.

אופיר כץ: בדקתם אם יש כאלה מקומות שהם השאירו את האנשים, כי הם רצו להשאיר אותם, וההכנסה שלהם ירדה בצורה משמעותית או אפילו הם הפסידו כסף – יצאה בדיקה כזאת למחזור שלהם?

יוגב גרדוס: אני לא רוצה להתייחס למענק עידוד תעסוקה שיבוא לבדיקה פה מחר.

ינון אזולאי: אנחנו רוצים עכשיו שתביא את התשובות למחר, זה העניין.

יוגב גרדוס: יהיה פה מי שיסביר.

אופיר כץ: דבר אחרון.

אופיר כץ: בדברי ההסבר יש את הסעיף – סיוע לאנשים שלא ישובו לפעילות סדירה בתקופה הקרובה.

אופיר כץ: אנחנו מדברים פה על אירועים, אולמות, צלמים, שמלות כלה, כל הדברים האלה.

אופיר כץ: האם יש כבר תכנית לגביהם?

אופיר כץ: וכמה כסף מתוך זה הולך להיות מוקצב, ואיך הם רוצים לקבל את זה.

יוגב גרדוס: הסיוע מחולק לשני חלקים.

יוגב גרדוס: אחד, לתחומים ספציפיים כמו שמשרדי הממשלה תומכים בהם כמו תיירות, תעופה ותחבורה.

יוגב גרדוס: התחום השני, הוא בעיקר דרך הקרן - - - גם הייתה ישיבה עם בעלי האולמות, עם האוצר.

אופיר כץ: זאת אומרת, הם לא מקבלים שום מענק.

קרן ברק: הם מקבלים גם וגם.

יוגב גרדוס: הם מקבלים את המענקים כמו כולם.

יוגב גרדוס: יש את הערבות המוגדלת, ובנוסף כמובן מענק עידוד תעסוקה, ככל שהוא יאושר - - - הסברתי את הפרוצדורה, תאשרו את המסגרת, אחרי זה יבוא לפה עוד דיון להגדלת הערבות ואז נצא לדרך.

ינון אזולאי: כן, אבל הבנקים לא יתנו לאולמות.

ינון אזולאי: יגידו להם, לא היו לכם אירועים, אין לכם כסף.

ינון אזולאי: גמרתם את כל תזרים המזומן שלכם, אנחנו לא יודעים מה הולך.

ינון אזולאי: עכשיו גם בערבות הם לא קיבלו את זה.

קרן ברק: כמה נוצל עד עכשיו?

קרן ברק: כמה יצא בפועל?

יוגב גרדוס: מבחינת האשראי - - -

קרן ברק: האשראי נגמרה.

קרן ברק: אני מדברת על הכסף.

עודד פורר: 33 מיליארד שקל.

יוגב גרדוס: האשראי - - - הוא מאוד יפה.

יוגב גרדוס: מתוך 40 אלף בקשות, 27 אלף אושרו.

עודד פורר: 63 אלף בקשות.

אופיר כץ: הנתונים שהוא מקריא עכשיו, אנחנו צריכים לדרוש אותם כל שבוע.

אופיר כץ: צריך לבקש את זה.

משה גפני: בסדר, צריך לקבל החלטה.

יוגב גרדוס: התוספת של הערבות המוגדרת שהיא - - -

עודד פורר: אגב - - - לפני חודש וחצי.

יוגב גרדוס: אני כבר אמרתי שאנחנו מתקצבים.

יוגב גרדוס: רק תאשר את הסכום, כדי שנוכל להקים את הקרן כמה שיותר מהר, כי אותם עסקים הבנקים מחכים לקרן הזאת כדי לתת להם - - -

ינון אזולאי: גם מי יוכל שנדחה בערבות הראשונה של ה-15%, יוכל לגשת לערבות של ה-60%?

יוגב גרדוס: כן.

עודד פורר: אדוני היושב-ראש, אני מבקש הגדלה של תקציב משרדי הממשלה.

עודד פורר: מ-11 ל-14 מיליארד שקל.

ינון אזולאי: יש לכם בקרה על זה?

יוגב גרדוס: יש בקרה, אבל לא - - - לא כולם יקבלו.

יוגב גרדוס: בסוף הבנק נותן הלוואה למי שיכול להחזיר לו.

עודד פורר: יש הגדלה של תקציב משרדי ממשלה - מ-11 ל-14 מיליארד שקל.

עודד פורר: אני מבקש שיוצג פירוט מדויק על ה-3 מיליארד שקל האלה.

עודד פורר: איזה משרדים, מה השימושים שלהם.

יוגב גרדוס: חלק הארי של הכסף הולך לרשויות מקומיות כמו שדיברנו.

יוגב גרדוס: 200 מיליון שקל מזה הולך לרשויות.

אופיר כץ: בסדר, אבל על הכול צריכים לקבל פירוט.

אופיר כץ: לא רק על משהו ספציפי.

יוגב גרדוס: 14 מיליארד כולל את משרד - - -

עודד פורר: ה-11 גדל ל-14.

עודד פורר: עכשיו, השלושה מיליארד האלה, פרט אותם לאן הם הולכים.

יוגב גרדוס: אז אמרתי, יש גם את עניין התמיכה ברשויות מקומיות, עם מרכיב הכנסות מאוד גבוה מארנונה למגורים.

יוגב גרדוס: יש תוספת למענקי האיזון – 150 מיליון שקל.

יוגב גרדוס: יש 320 מיליון שקל לירושלים, בגין ההסכם שהביאו איתם ורשויות מקומיות.

יוגב גרדוס: יש שתי החלטות ממשלה - - -

ינון אזולאי: קשור לקורונה ה-320?

יוגב גרדוס: כן.

יוגב גרדוס: גם לקורונה, וגם לבעיות ספציפיות של עיריית ירושלים.

עודד פורר: אז איך אתם פותרים בעיות ספציפיות באמצעות הקורונה?

יוגב גרדוס: שנבעו מהקורונה.

יוגב גרדוס: תאמין לי, על זה יש בקרה מאוד טובה.

יוגב גרדוס: לעוד רשויות מקומיות יש סיוע מיוחד לערים אילת וטבריה, בהיקפים של בערך 50 מיליון שקל.

עודד פורר: כמה לאילת, כמה לטבריה?

יוגב גרדוס: זה אני לא יודע להגיד לך.

יוגב גרדוס: החלק השני הגדול זה חינוך.

יוגב גרדוס: יש סכום של 900 מיליון שקל, לדעתי, של בית הספר של החופש הגדול, זה מה שהוחרג בשבוע שעבר.

יוגב גרדוס: תוספת של החופש הגדול, הסעות, חלק מההגבלות של הקורונה, זה פשוט תוספת - - -

משה גפני: אתה יכול להעביר לחברי הוועדה את החלוקה.

יוגב גרדוס: בסדר, אנחנו נעביר.

משה גפני: אז תעבירו.

בצלאל סמוטריץ': כתוב – שר האוצר ושר התיירות סיכמו על מתווה לסיוע לענף התיירות והמלונאות בגובה 300 מיליון שקל, זה בתוך זה?

יוגב גרדוס: כן.

קרן ברק: 300 מיליון שקל כוללות את טבריה ואילת - - - זה לא קשור, זה סעיף אחר.

קרן ברק: זה שאתה אומר בתוך הרשויות המקומיות.

מיקי לוי: 50 אילת וטבריה.

מיקי לוי: הוא לא יודע את הפירוט.

משה גפני: בסדר, אני אבקש את הפירוט.

משה גפני: מירי סביון, שלום לך, אנחנו מתפללים שהקורונה תסתיים ושנוכל לדבר רגיל.

משה גפני: היו פה בקשות או שאלות שלא ידענו לענות עליהן, אני חשבתי שאתם שתהיו כאן, זאת אומרת, תהיו בתוך העניין.

משה גפני: לגבי הפעימה השנייה והשלישית, מה קורה עם זה?

משה גפני: מה היה עם הפעימה הראשונה, ומה קורה עם הפעימה השנייה והשלישית.

משה גפני: בבקשה.

מירי סביון: אני אסקור את הנתונים שלנו.

מירי סביון: במקום שלוש הפעימות – אז קודם כל, בשלוש הפעימות הראשונות, עוד לפני הפעימה של החזר ההוצאות, של ההשתתפות בהוצאות, שילמנו למעלה משלושה מיליארד שקלים, ועוד קרוב ל-800 מיליון שקלים בפעימה של ההשתתפות בהוצאות.

מירי סביון: אם נחלק את זה לפי הפעימות השונות, אז בפעימה הראשונה לעצמאים שילמנו לכמעט 230 אלף אנשים סכום של קרוב ל-900 מיליון שקלים.

מירי סביון: בפעימה השנייה שילמנו כבר 334.900 ל-335 אלף איש, סכום כולל של יותר ממיליארד ושמונה מאות.

מירי סביון: בתוך אותה פעימה, לחלק של הפעימה השלישית, לאלה שיש להם השתתפות בהוצאות, המחזור שלהם הוא עד 300 אלף שקלים, אנחנו שילמנו ל-211 אלף איש, סכום כולל של יותר מ-311 מיליון שקלים.

מירי סביון: אז סך הכול שלושת הפעימות האלה עומדות על יותר משלושה מיליארד שקלים.

מירי סביון: לגבי הפעימה של ההשתתפות בהוצאות – תהיה פעימה יותר מורכבת שנפתחה ב-12 למאי, הוגשו לנו עד עכשיו בערך 60 אלף בקשות, מתוכם 8,000 מתוך הבקשות, אלה בקשות שלא הוגשו לגביהן מע"מ, ולכן, לא ניתן לשלם אותם.

מירי סביון: לגבי 52 אלף הבקשות הנוספות, 40 אלף כבר אושרו לתשלום, והסכום הכולל שאישרנו לתשלום, כמו שאמרתי, כ-800 מיליון שקלים.

מירי סביון: 12 אלף בקשות מעוכבות אצלנו כבקשות לבדיקה, שאנחנו בודקים אותם בימים האלה.

מירי סביון: גייסנו כוח אדם ייחודי כדי שיוכל לבדוק את הדברים האלה.

עודד פורר: האמירה של ראש הממשלה לא הייתה שקודם ישולם הכסף ואחר כך יבדקו מירי?

מירי סביון: רק חשוב לי לציין, שאנחנו היום, מחר, נשחרר לתשלום לאותן בקשות שמעוכבות אצלנו לבדיקה, אנחנו נשחרר 20% מהמענק המבוקש, ממש בימים הקרובים.

מירי סביון: חשוב לי לציין, שכבר עכשיו בבדיקות ראשוניות שאנחנו עורכים לגבי כמה בקשות שכבר הזינו, אז ישנם מצבים שבהם עסקים טובים למענקים, והם זכאים לסכומים הרבה יותר נמוכים מתוך המענקים ששולמו.

מירי סביון: מאוד חשוב לנו, שהשימוש שאנחנו עושים בכסף, באמת יגיע למקומות הנכונים.

מירי סביון: ברור לנו גם הדחיפות שבה העסקים זקוקים לכסף הזה.

מירי סביון: ולכן, אנחנו עושים באמת את המיטב, ברמה הכי מהירה שאנחנו יכולים כדי לבדוק את אותן בקשות שאנחנו חושבים שצריך לבדוק, כדי שנוכל לשחרר את הכסף במהירות למי שהכסף מגיע לו.

מירי סביון: באותה מידה חשוב לנו שאותם מצבים שבהם אנשים דורשים מענק שלא מגיע להם, שאנחנו נעצור את הסכומים האלה מבעוד מועד, גם עבור אותם אלה שמבקשים, כדי שלא יחשבו שהם זכאים למענק, והשתמשו בכסף שהם לא זכאים לו.

מירי סביון: וגם כדי שנוכל באמת לשלם ולהשתמש בכסף שהוקצה למענק הזה כדי לתת אותו למי שבאמת זקוק לו.

משה גפני: תודה רבה.

עודד פורר: מירי, ההנחיה של ראש הממשלה כפי שנאמר באותה מסיבת העיתונאים המפורסמת, היא שקודם ישולם הכסף, ואחר כך תבוצע הבדיקה, ובמידת הצורך הכסף יוחזר כמו באמריקה.

מירי סביון: לגבי שתי הפעימות הראשונות וגם הפעימה השלישית הקטנה, הכספים האלה משולמים בעצם בצורה המידית, כל מי שזכאי לקבל את הכסף באופן מידי.

מירי סביון: לגבי הפעימה השלישית שבה אנחנו מחלקים סכום של עד 400 אלף שקלים, גם בהחלטת הממשלה נאמר שאם הדברים מעוכבים לבדיקה, אנחנו מחויבים לשלם את ה-20%.

מירי סביון: גם מבחינת הקופה הציבורית בדרך שבה נכון שהמדינה תתנהל בכספים האלה, אנחנו בודקים את הכסף.

מירי סביון: אני אומרת שוב, אנחנו לא מדברים פה על עיכובים ארוכי טווח.

מירי סביון: הבקשות האלה נבדקות, ובאותם מצבים שזה מעוכב, בחלק גדול בעיקרם של המקרים, ישנם מצבים שבהם אנשים לא היו זכאים לכסף.

מירי סביון: לא יהיה נכון שנשלם את הכספים האלה, ואחרי כן ננסה לרדוף אחריו.

עודד פורר: את לא צריכה לרדוף אחריו.

עודד פורר: הרי האנשים האלה שאת משלמת להם זה לא אנשים זרים, זה עסקים שבשוטף משלמים לך, ובשוטף הם נמצאים אתך בקשר, לא שזה פתאום נוחת מהשמיים.

מירי סביון: הניהול של המענק הזה הוא ניהול שונה ממצב שבו אנחנו מתנהלים מול משלמי מסים.

מירי סביון: אנחנו מדברים על מענק מכוח החלטת ממשלה.

מירי סביון: ולכן, שוב, נראה לנו שהדבר הכי נכון גם מבחינת היעילות, גם מבחינת הדרך שבה אנחנו מנהלים את המהלך הזה יחד עם העסקים, וכדי שנוכל באמת לתת תמיכה למי שבאמת צריך.

מירי סביון: אני אומרת שוב פעם, באותם מצבים, זה האחוזים המאוד גבוהים.

מירי סביון: אנחנו משלמים את הכסף באופן מידי תוך ימים ספורים.

מירי סביון: באותם מצבים שבהם הוא מתעכב לבדיקה, אנחנו מדברים על ימים מעטים בדרך כלל, ואז אנחנו כבר משלמים את המקדמה, ומספר ימים אחר כך, את מלוא המענק שאנשים זכאים לו.

עודד פורר: כמה מקדמות שילמתם עד עכשיו?

מירי סביון: מקדמות ישולמו ביום, יומיים הקרובים.

מירי סביון: הסכום של המענקים ששולמו כבר קרוב ל-800 מיליון שקלים.

משה גפני: תודה רבה.

מיכל שיר סגמן: יש שאלה שחוזרת על עצמה בכל פעם.

מיכל שיר סגמן: האם יש פילוח של הענפים ושל סוג העסקים?

עודד פורר: יש, אבל אסור לחברי ועדת הכספים לראות אותו.

מיכל שיר סגמן: כל ישיבה אנחנו מבקשים את זה.

מיכל שיר סגמן: האם יש פילוח שאנחנו יכולים לדעת מי הם העסקים, אלו עסקים נדחו.

מיכל שיר סגמן: אלו עסקים בעיקר או ענפים שפונים?

מירי סביון: כרגע עדיין אין לנו פילוח.

מירי סביון: אני אומרת שוב, לגבי הפעימה השלישית, צריך לזכור שאנחנו רק התחלנו לקבל את הסיוע כדי לשלם.

מירי סביון: ככל שיעבור זמן, ויהיו לנו מספרים שמבחינה סטטיסטית נוכל להציג אותם, אז אנחנו נשמח להציג אותם בוועדה.

משה גפני: תודה רבה.

משה גפני: רון תומר, נשיא התאחדות התעשיינים.

משה גפני: גם בזום.

משה גפני: בבקשה.

רון תומר: הרב גפני, קודם כל, ברכות על חזרתך לתפקיד.

רון תומר: תודה לעודד פורר ששמר על המדוכה בחופשה שקיבלת.

רון תומר: אני יושב פה שעות, ביטלתי את כל יום הפגישות בקשב רב, כי זה אחד הדיונים הכי חשובים היום ומחר.

רון תומר: קודם כל, רבותיי, חשוב שכולכם תדעו - אין תכנית כלכלית לטיפול בקורונה.

רון תומר: מה שקורה פה לאורך כל הזמן - זה תלאי על תלאי שמוגשים מבלי ראייה כללית, וזה בעצם הכסף הכי יקר שאני זוכר, ובטוח הרב גפני, הותק שלך עוד גדול משלי.

רון תומר: אתה זוכר שהושקע במשק בצורה הכי לא מסודרת, קודם כל חשוב להגיד.

רון תומר: מעבר לזה, למרות שזה הכי יקר, ישראל היא מדינה בין הקמצניות ביותר במתן תמיכה למשק בתחום הקורונה.

רון תומר: אם תרצו, אני אוכל לשלוח לכם השוואה להמון מדינות מערביות - בלבל של ישראל, אנחנו לא מקום טוב באמצע – אנחנו בתחתית הליגה.

רון תומר: אנחנו במקום שבו יורדים ליגה, ובקצב הזה, אנחנו נרד ליגה למדינות מתפתחות במקום מפותחות.

רון תומר: דבר ראשון שחסר בתכנית הזאת, ועליו אני לא ארחיב, כי אני רואה את חברי אוריאל לין, וברור לי שהוא הולך לדבר על זה, ואני אשאיר לו את הבמה – זו תכנית פיצויים.

רון תומר: הדבר הראשון שחייב להיות, זה פיצויים למי שנפגע.

רון תומר: לא קומבינה על החזרת עובדים אחרי ששילמנו להם על החל"ת או משהו אחר.

רון תומר: וזה הנדבך העיקרי שאיננו.

רון תומר: אבל אני ממש אקח עוד דקה מזמנכם, כי מחר בדיון, הרב גפני אני אבקש יותר זמן, כי נושא תכנית הפיצויים או החזרת עובדים חשוב.

רון תומר: אני רוצה קדימון קטן שחשוב כי אתם מאשרים את המסגרת.

רון תומר: קודם כל, נתון אחד שלא עומד בפניכם – אחרי חג הפסח, זאת אומרת, אמצע אפריל עד היום.

רון תומר: נתון מהיום של הלשכה המרכזית לסטטיסטיקה - הוחזרו לעבודה 220 אלף איש, סך הכול נחמד.

רון תומר: אבל הנתון השני של הלשכה המרכזית לסטטיסטיקה שמאמצע אפריל ועד היום, הוצאו לחל"ת 110 אנשים חדשים.

רון תומר: זאת אומרת, אנחנו הולכים שני צעדים קדימה, וצעד אחורה.

רון תומר: לפני שאנחנו נבוא בתכניות לא נכונות, הן נכונות בקונספט, אבל לא נכונות לעידוד תעסוקה, וניתן תמריצים למי שחוזר במילא לעבודה, בוא נחשוב איך אנחנו לא מתמרצים מי שחוזר במילא, ואנחנו פוגעים באלה שכרגע עוד שימרו את העובדים, בתקווה לשחרר אותם חזרה לחל"ת, כי מה אנחנו עושים פה?

רון תומר: אנחנו משקיעים שישה מיליארד שקל בשביל תעסוקה שזה מאוד חשוב.

רון תומר: אבל 50% מאלה שחוזרים אנחנו רואים שדומים ואין יוצאים – 220 מול 110 אלף, תראו, זה נתוני הלשכה המרכזית לסטטיסטיקה מהיום.

רון תומר: ולכן, לפני שהיד שלכם קלה על ההדק, ואני באמת שמח שאתם רוצים לתמוך במשק בהזרמת כסף פנימה, תבינו שאם זה לא נכון, הרב גפני, מי כמוכה יודע.

רון תומר: חור של שישה מיליארד בתקציב המדינה, זה לא כסף מהדוד מאמריקה.

רון תומר: זה חור שיילך ויפגע בתקציב 20/21.

רון תומר: זה חור שיפגע בדיוק בשכבות החלשות, בקידום, בתקציבי צמיחה, רק צריך לתת יותר, צריך לתת אותו נכון.

רון תומר: אני אסיים כאן הרב גפני, יהיה לי עוד הרבה מה להגיד בדיון מחר.

משה גפני: איזה מחר?

רון תומר: אני מבין שמחר הולך להיות דיון על נושא של - - -

משה גפני: זה גם מה שהולך להיות.

משה גפני: אנחנו הולכים לשבת פה הרבה זמן, יבוא תקציב, אני יודע מה יגיע?

רון תומר: הרב גפני, הנושא הזה של עידוד חזרה לתעסוקה הוא חשוב.

רון תומר: אני זמין היום או מחר, נבקש אז להרחיב יותר.

רון תומר: רק תזכרו שאם נעשה את זה לא נכון, גם בזבזנו וגם פגענו בתקציב המדינה.

משה גפני: תודה רבה.

משה גפני: איריס שטרק, נשיאת לשכת רואי החשבון.

משה גפני: בבקשה.

איריס שטרק: שלום, אני מבקשת להצביע על העובדה שנדרשים להגיש את הבקשות למענקים בזמן מאוד מוגבל, למרות המורכבות.

איריס שטרק: וכמו ששמעתם מהמשנה, ממירי סביון, המענקים, בעיקר הפעימה השלישית הם מורכבים.

איריס שטרק: יש בהם לא מעט בעיות.

איריס שטרק: רק היום קיבלנו תשובות לשאלות רבות, ועוד הדיונים רבים גם לגבי הפעימה השלישית.

איריס שטרק: גם לגבי מלכ"רים בפעימה השלישית, וכך גם לגבי מענק ראשון ושני.

איריס שטרק: המגמה היא לסייע למשק.

איריס שטרק: המצוקה היא אדירה.

איריס שטרק: הדיון היום הראה עד כמה אנחנו רחוקים מהמפגש האמיתי עם כל סכומי התמיכה.

איריס שטרק: ולכן, אין שום סיבה לא לאפשר.

איריס שטרק: המענק הראשון עומד להסתיים עכשיו ב-10 ליוני, אחרי זה השני ב-12 ליולי, ואחרי זה באוגוסט.

איריס שטרק: אז מאוד סביר, אני חושבת שצריך להאריך עד לסוף השנה את האפשרות להגשת המענקים, בעיקר שחלקם תלויים בהגשת דוחות 19, שגם לגביהם זו ביקורת חברות, או דוחות אישיים שמצריכה עבודה זהירה וקפדנית.

איריס שטרק: אין סיבה ליצור את העומס הזה, ואת העובדה שרבים הולכים להפסיד כתוצאה מאי עמידה – הן בהגשת הדוחות, והן בלחץ של הזמנים.

איריס שטרק: וזה עוד כאשר אין שום מענק לעסקים מעל 20 מיליון, וזה, כשיש השגות רבות לגבי המענק המתוכנן לחזרה לעובדים שלא מפצה עסקים שתרמו והשאירו את העובדים, וזה לדיון נפרד.

איריס שטרק: יש לנו השגות רבות, ואני חושבת שהמקום של הדיון הזה הוא באמת בוועדת הכספים כדי לדון לעומק בעלות תועלת של המענק הרביעי מה שנקרא.

איריס שטרק: לכן, אני מבקשת בכל לשון, שוועדת הכספים תוודא – בגלל שזה בתקנות שעת חירום, זה צריך לחזור כנראה לוועדת כספים, ושוב, אתם יודעים יותר לעניין הזה של הארכת המועדים עד לסוף השנה.

משה גפני: תודה רבה.

אוריאל לין: אדוני היושב-ראש, בדרך כלל, מגיעה הצעת חוק לוועדה, ולוועדה יש סמכות לתקן את החוק, והחוק מגיע לוועדה על מנת שהוא יתוקן וייצא שלם יותר מלפניה, וזו בעצם האחריות של הוועדה.

אוריאל לין: אני לא צריך לומר הרבה מזה.

אוריאל לין: אני חושב שסמכויות הוועדה הן מספיקות כדי לתקן הצעת חוק שייצא חוק שלם.

אוריאל לין: אני רוצה להתייחס רק לדבר אחד עכשיו, שאני חושב שהוא בלב העניין ובדחיפות הכי גבוהה – וזה כמובן המתווה להשבת עובדים למקומות העבודה.

אוריאל לין: המתווה שהוצע על-ידי האוצר הוא פורסם, וגם נאמר בטלוויזיה, ונמצא בהצעת החוק שלפנינו הוא ברור ביותר.

אוריאל לין: 1 ביוני – מי שמקבל עובד – 7,500 שקלים.

אוריאל לין: מי שמקבל ב-1 למאי – 3,500.

אוריאל לין: גם באשר למשרות חלקיות שהן למעלה מ-3,300 שקלים.

אוריאל לין: אני חושב שצריך להכניס, אדוני היושב-ראש, שלושה תיקונים מרכזיים.

משה גפני: הוא לא מופיע בחוק הזה.

אוריאל לין: אני מדגיש אותם, אם כי חלק מהם כבר נאמר.

אוריאל לין: הדבר הראשון – לא ייתכן שאנחנו לא נלך בקו ההגינות ולא ניתן גם את ה-7,500 למי שהחזיר עובדים באפריל ומאי, מסיבה פשוטה – כי הוא החזיר את העובדים האלה בתנאים הרבה יותר קשים ממה שאנחנו מחזירים היום עובדים.

אוריאל לין: אז איך אנחנו יכולים לבוא ולומר בהגינות וביושר – לך לא יהיה את אותו פיצוי – מדוע?

אוריאל לין: מפני שהוא כבר החזיר את העובדים?

אוריאל לין: זה לא יהיה הוגן.

אוריאל לין: ואני רוצה להדגיש, שהייתה גם ציפייה צודקת ונכונה שהתגבש מתווה, ומשום שהממשלה התעכבה בגיבוש המתווה הזה, אנחנו נפגע עכשיו באלה שהחזירו עובדים במאי ובאפריל?

אוריאל לין: לא הוגן.

אוריאל לין: אני מציע את זה כתיקון ראשון.

אוריאל לין: תיקון שני, דובר עליו.

אוריאל לין: אנחנו עכשיו ניקח את הפשטות, עסק שלא הוציא עובדים לחל"ת, והוא כן סבל ירידה במחזור מעבר ל-25%.

אוריאל לין: אני חושב שהעסק הזה מגיע לו לקבל פיצוי, הרי לא ייתכן דבר כזה שנאמר לעסק שהשיג את התכלית המרכזית של החוק, וזה השבת עובדים.

אוריאל לין: הוא שמר על העובדים, המחזור שלו ירד, הוא סבל נזקים, ואנחנו אמרנו לו – רגע, אתה עכשיו לא מקבל כלום כי אין לך עובדים להחזיר.

אוריאל לין: זה לא הולך.

אוריאל לין: התיקון הזה חייב ללכת בקו ההגינות, אחרת אנחנו גם מעבירים מסרים מאוד לא בריאים למגזר העסקי כולו, ולמעסיקים ולנו עצמנו.

אוריאל לין: דבר שלישי ואחרון שלדאבוני לא נגעו בו עד היום.

אוריאל לין: אם מישהו משלה את עצמו שכל העובדים שנמצאים באבטלה יחזרו לעבוד ביוני, אז אני חושב שאין לו ראייה ריאלית ואמיתית מה זה עסקים, ומה זה מגזר עסקי, ומה זה התפתחות של המגזר.

אוריאל לין: הרי ברור לכולנו, ואמר את זה גם נציג האוצר קודם, שהחזרת העובדים תיעשה על-פי תקופה, לא תיעשה בחודש אחד.

אוריאל לין: נבנה כאן מתווה שמחלקים את ה-7,500 לארבע מנות.

אוריאל לין: אם אתה קיבלת ביוני, תקבל את המנה המלאה – 7,500.

אוריאל לין: החזרת ביולי – פחות 25%.

אוריאל לין: החזרת באוגוסט – פחות 50%.

אוריאל לין: זה לא הגיוני.

אוריאל לין: מפני שיש הרבה מאוד עסקים שהצטרכו להחזיר את העובדים לא מיד ביוני, אלא על פני משך של זמן.

אוריאל לין: אם אנחנו רוצים באמת לעודד אותם, להחזיר עובדים בחזרה וגם לקבל את הפיצוי שמגיע להם, ה-7,500 חייבים להתקיים לדעתי לפחות לתקופה של חצי שנה, למצער לתקופה של ארבעה חודשים.

אוריאל לין: אני רק מעיר הערה סופית, אדוני היושב-ראש, יש הרבה צעדים שאפשר לעשותם שיחזירו את המשק לצמיחה, אני לא אציג אותם עכשיו.

אוריאל לין: רק לומר בפשטות, בואו לא נשלה את עצמנו שאם נתנו למעסיק שכר של חודש, הוא יוכל להמשיך ולהעסיק את אותו עובד שנה שלמה.

אוריאל לין: הוא יוכל לעשות את זה אם תהיה תמיכה של המשק, ואפשר להשיג תמיכה של המשק, לא באמצעים תקציביים.

אוריאל לין: על כך, אדוני היושב-ראש, אני מקווה שנקיים דיון נפרד.

משה גפני: תודה רבה.

משה גפני: אני מבקש לומר, רבותיי, אנחנו נמצאים בתוך כדי תהליך.

משה גפני: זה נכון שאם עכשיו היינו מתחילים לאשר תקציב ולדבר על כל הנושאים, אנחנו לא שם.

משה גפני: אנחנו נמצאים בעיצומו שלצערנו הרב, בעיצומה של הקורונה, שלא אנחנו תכננו אותה, ולא אנחנו עשינו את מה שנלווה לעניין הזה.

משה גפני: מנסים למצוא פתרונות, והפתרונות האלה, מה שאני היום רואה מבחינת הוועדה, הממשלה יודעת שצריך להביא דברים מפורטים לוועדה.

משה גפני: זה לא יילך מעכשיו מכאן ואילך באופן כזה שיביאו לפה לאישורים, ובזה ייגמר העניין.

משה גפני: אנחנו נצטרך להיכנס לתוך הבעיות.

משה גפני: נצטרך להיכנס לתוך העניין.

משה גפני: אותו הדבר יהיה גם עם החוק של עידוד השקעות הון.

משה גפני: אנחנו נצטרך להיכנס לפרטים.

משה גפני: זה לא יוכל ללכת כמובן מאליו.

משה גפני: אנחנו פה מתלבטים בעניין של החצי מיליארד שקל.

משה גפני: אתם יודעים לתת לנו תשובה כלשהי.

משה גפני: השאלה היא האם אתם יכולים לתת לנו תשובה כלשהי בניסוח שאנחנו הצענו.

יוגב גרדוס: אני מציע משהו אחר, אמרתי גם קודם, אנחנו עדיין לא יודעים מה יהיה המנגנון שבו החצי מיליארד שקל יחולק.

משה גפני: בסדר, מה זה משנה?

משה גפני: אנחנו לא מציעים עכשיו להעביר חוק.

יוגב גרדוס: ההצעה שלי להקצות חצי מיליארד שקל - - -

משה גפני: רק שנייה, אם לא יגייסו רוב, אז אין מה להצביע, זה ייפול.

משה גפני: צריך להגיד להם את זה.

יוגב גרדוס: להקצות חצי מיליארד שקל בתוך המטרות האחרות, וככל שנרצה להסיט את זה לטובת המענקים, זה דורש ועדה.

יוגב גרדוס: אנחנו לא יכולים להתחייב מראש.

משה גפני: תסביר, לא הבנתי.

יוגב גרדוס: החוק קובע, להבנתי, תקנו אותי פה אם אני טועה, שכל הסטה של מעל 15% מהתכנית, דורש אישור ועדת כספים במטרות האחרות כרגע יש מיליארד ו-250 שנועד לחיילים משוחררים.

יוגב גרדוס: נגדיל את המיליארד ו-250 ל- - - על חשבון חצי מיליארד ממענקים לעסקים, ככל שנרצה לחלק כסף לעסקים, אנחנו נצטרך לבוא לפה לאישור ועדה כדי לאשר את הכסף.

יוגב גרדוס: במועד הזה אתם יכולים לאשר או לאשר.

יוגב גרדוס: זה המנגנון שאני יודע להציע בזמן הזה.

משה גפני: למה את ההצעה שלנו אי אפשר לקבל?

משה גפני: למה צריך את כל ההתפלפלות הזאת?

משה גפני: על החצי מיליארד שקל, זה ייכנס לתוקף ברגע שיש אישור של ועדת הכספים.

יוגב גרדוס: אז אני מציע משהו דומה.

משה גפני: למה דומה?

משה גפני: למה את זה לא?

שגית אפיק: אני אגיד לך למה זה לא דומה.

שגית אפיק: כשתביאו לכאן אישור ל-500 מיליון שקלים, זה לא שאתם מביאים פרטים.

שגית אפיק: אין מצב שהוועדה תוכל להרשות לעצמה לא לאשר לכם 500 מיליון שקלים למענקים לעצמאים, זה בדיוק העניין, אבל הוועדה מבקש לראות את הפרטים.

דודי קופל: זו נורמה לא ברורה.

דודי קופל: כשאנחנו אומרים שתהיה חצי מיליארד באישור ועדת הכספים, זו נורמה לא ברורה, מכיוון שהחצי מיליארד הזה, זה יהיה - - -

משה גפני: תגידו מה שאתם רוצים, זה ייכנס לתוקף רק עם אישור של הוועדה.

עודד פורר: זאת נורמה ברורה?

דודי קופל: כן, זאת נורמה ברורה.

דודי קופל: מבחינה משפטית זאת נורמה ברורה.

משה גפני: מה הבעיה בזה?

משה גפני: למה זו נורמה לא ברורה?

דודי קופל: מכיוון שמענק מהסוג הזה, צריך שיהיה לו את המסגרת הנורמטיבית הנכונה.

דודי קופל: זה יכול להיות במסגרת חוק, זה יכול להיות לפי חוק.

דודי קופל: אבל להגיד שזה יהיה מענק לאישור ועדת כספים – מה יהיה אם זה יהיה בחקיקה ראשית?

שגית אפיק: אנחנו מוכנים לכתוב שזה יהיה לפי חוק.

משה גפני: אבל אנחנו הורדנו את המלה "חוק".

דודי קופל: זה לא יעלה בקנה אחד עם הוראות של חוק יסוד, אנחנו כובלים את עצמנו.

דודי קופל: זה לא נכון.

דודי קופל: ולכן, מה שיוגב מציע בהקשר הזה, יש כאן שריון של הכסף הזה.

דודי קופל: הכסף הזה לא יוכל לזוז בלי אישור של הוועדה, זה מה שחוק היסוד אומר כרגע.

דודי קופל: תזוזה של סכום שהוא מעל 15% מסעיף במסגרת התכנית, חייבת אישור ועדת הכספים.

דודי קופל: לא נוכל להוציא את הכסף הזה בלי אישור הוועדה.

משה גפני: לא ידרוש חקיקה, לא ידרוש.

משה גפני: אבל לפי ההצעה שלכם, הרי החצי מיליארד שקל, לא כתוב שזה הולך בכלל לעניין הזה.

דודי קופל: אז אפשר לכתוב את זה.

משה גפני: שמה לכתוב?

דודי קופל: בתוך המטרות האחרות, אפשר לכתוב – לרבות - - -

משה גפני: תראו, אני מביא להצבעה את הניסוח הזה שהוא ניסוח עד הגחון, אנחנו לא יכולים יותר מזה.

משה גפני: תגישו הסתייגות על העניין הזה, רק כאשר יגיע למליאה תחליטו.

יוגב גרדוס: נעשה דיון, נראה מה אנחנו - - - תן לנו את הזמן להגיב על זה.

משה גפני: אז מה לעשות, לא להצביע?

משה גפני: אנחנו העלינו דברים אחרים, אנחנו ירדנו.

משה גפני: יוגב, תהיה אתי.

משה גפני: אתה רוצה להצביע או לא?

משה גפני: אני יכול להגיד לך, לך הביתה, נצביע כשתחזור.

יוגב גרדוס: אני שוב פעם אומר.

יוגב גרדוס: אתם מעלים טענה שכבר אמרתי קודם, שהממשלה לא עמדה בהבטחתה לגבי מה שהיא אמרה על הבאת המענקים לחקיקה.

יוגב גרדוס: הדבר הזה מאז שהוקמה הממשלה לא קרה.

עודד פורר: מלא זמן.

עודד פורר: אתה אומר, כל השבועיים האחרונים.

עודד פורר: ..

יוגב גרדוס: נכון.

יוגב גרדוס: לעניין מענק התעסוקה הבאנו - - -

משה גפני: יוגב, תקשיב אליי.

משה גפני: אני רוצה להצביע.

משה גפני: אם זה יאושר כאן, אנחנו נבוא עם זה למליאה.

משה גפני: אתם תבואו למליאה, ואתם תגידו שאתם מבקשים להוריד את הסעיף הזה, ואז נראה.

משה גפני: אנחנו נדבר אז.

יוגב גרדוס: בסדר, אבל זה אנחנו מעדיפים לא להגיע.

משה גפני: מה אתה מציע לעשות, אני לא יכול להצביע ככה?

יוגב גרדוס: פה בסך הכול אין מחלוקת מאוד גדולה, אנחנו רק אומרים שאנחנו באמת - - -

משה גפני: אז תסכימו.

יוגב גרדוס: עוד פעם.

יוגב גרדוס: יש פה עניין משפטי שבו אתה קובע פה בעצם שיכול להיות כמסלול מינהלי.

משה גפני: אתה צריך אישור של ועדת הכספים.

משה גפני: אם זה נכנס למסלול אחר, אז זה מסלול אחר.

משה גפני: אבל אם זה צריך אישור, אז צריך אישור של הוועדה.

יוגב גרדוס: אם זה מסלול מינהלי, ככל שאני יודע, לא דורש שום ועדה.

יוגב גרדוס: וזה שאתם עכשיו גורמים לאישור ועדה פה זה - - -

משה גפני: אבל גם לפי מה שאתה אומר הצטרכו אישור ועדה.

משה גפני: מה שאתה מציע זה גם צריך אישור ועדה.

משה גפני: אתה אומר – במקום מיליארד 200, יהיה מיליארד 700, וה-500 האלה הצטרכו אישור ועדה.

יוגב גרדוס: הנוהל בוועדה שבא לפי התקציבית, אני בא, ואני מאשר את העברת הסכום ממקום למקום, ככל שהדברים הם לא חקיקה, אתם לא מאשרים כל שורה בתנאי המענק, או כמו שאתם עושים למענק התעסוקה עכשיו.

עודד פורר: כי הם קובעים שהמענק יבוא בחקיקה.

יוגב גרדוס: אני לא מבין, אולי תסבירו מה זה אומר אישור ועדה, למה?

יוגב גרדוס: אישור למה?

יוגב גרדוס: למה שהממשלה עושה באופן - - -

שגית אפיק: אני אקריא לך את הניסוח שניסחתי, זה ייכנס בפסקת משנה (ג) שמדברת על מענק וסיוע לעצמאים, שאתם מעלים את הסכום ל-16 מיליארד שקלים חדשים, ואז התיקון יבוא ויאמר: "ובכלל זה 500 מיליון שקלים חדשים כמענק נוסף לעסקים שפרטיו ייקבעו בחוק, או שתנאי לחלוקתו מותנה באישור ועדת הכספים".

שגית אפיק: זה הכול.

שגית אפיק: ואז תצטרך לבוא לכאן.

שגית אפיק: אם אתה עושה את זה בחוק, מה טוב.

שגית אפיק: הפרטים יהיו בוועדה.

שגית אפיק: אם אתה לא רוצה לעשות את זה בחוק, אתה רוצה לעשות את זה בדרך אחרת – התוקף של זה לצורך החלוקה ייכנס לתוקף, אחרת, זה יעבור לוועדת הכספים.

משה גפני: אם אנחנו עומדים על זה, אז אתם הולכים אתנו?

עודד פורר: בכל מקרה יש לי הסתייגויות, אדוני.

משה גפני: אל תגרמו לי שאני גם אוכל את הדגים הסרוחים וגם יעוף מהעיר, הכול אני עושה בכדי ש- - -

עודד פורר: נכון להגיד שבגלל זה אני לא מגיש את האלף הסתייגויות שרציתי.

משה גפני: יוגב, צריך לקבל החלטות בחיים.

משה גפני: וההחלטה היא שאתם יכולים עד שזה מגיע למליאה, אתם יכולים לבוא ולהגיד שאתם לא מסכימים, ואז נחליט מה עושים, אין דרך אחרת.

משה גפני: בבקשה, הסתייגויות.

משה גפני: רגע, יש לנו רוב פה?

עודד פורר: אתה רוצה להצביע אדוני?

מיקי לוי: ממילא תעשה רביזיה גם אם תיכשל, יעשה לך זעזוע בקואליציה, להבא ילמדו לקח.

אוסאמה סעדי: עודד, עכשיו הוא ייתן לך לנמק את ההסתייגויות.

משה גפני: לא, אין לי כוח לזה...

מיקי לוי: עוד לא התחלת אדוני.

ינון אזולאי: רכז הקואליציה עלול להפסיד בפעם הראשונה, אסור לתת לו, צריך לעזור לו...

עודד פורר: שאני אתחיל להקריא את ההסתייגויות?

מיקי לוי: אולי אני אתחיל.

משה גפני: מיקי, בבקשה.

עודד פורר: אני מבקש, סיעת ישראל ביתנו מצטרפת להסתייגויות.

עודד פורר: אני אעביר לך את החתימות שלנו.

מיקי לוי: גם אני מצטרף.

מיקי לוי: אתה רוצה לעשות הצבעה על כל סעיף כנהוג?

מיקי לוי: אולי יעבור, עודד.

משה גפני: הרב גפני, אתה רוצה להצביע על ההסתייגות?

משה גפני: מי בעד ההסתייגות?

משה גפני: ירים את ידו.

משה גפני: בעד – מיעוט

משה גפני: נמנעים – אין

משה גפני: ההסתייגות לא התקבלה.

משה גפני: תקשיבו טוב, זו הצעה רצינית שטובה גם לכם כחברי קואליציה.

משה גפני: לאחר סעיף 1 (2) להצעת החוק יבוא סעיף 3.

משה גפני: "בסוף כל חודש ראש אגף התקציבים במשרד האוצר, או מי מטעמו, יסקרו בפני חברי הוועדה את ההקצאות התקציביות שנעשו בהמשך לתיקון זה באותו חודש, וכן, יפרטו את ההקצאות הצפויות כתוצאה מתיקון זה בחודש העוקב.

משה גפני: הקצאת התקציב לחודש העוקב, תידרש את אישור ועדת הכספים".

משה גפני: מי בעד אישור ההסתייגות?

מיקי לוי: זה טוב בשביל כולם.

מיקי לוי: מה שביקשתי, שראש אגף התקציבים יבוא כל חודש, או מי מטעמו, לא רוצה להטריד אותו.

מיקי לוי: יבוא, כי אנחנו נעשה צרות בוועדת הכספים.

מיקי לוי: יבוא וידווח בוועדת הכספים על כל ההוצאות וההוצאות הצפויות, על כל מה שהיה בחודש העוקב - זה לטובת כולנו.

שגית אפיק: יש לך הסתייגויות חבר הכנסת פורר, לסעיף 1 עצמו?

עודד פורר: לסעיף 1 עצמו כן.

עודד פורר: סעיף 1 ייכנס לתוקף מיד לאחר הצגת תכנית כלכלית מפורטת שתציג את תכנית הממשלה לשנה הקרובה למשבר הכלכלי בגין הקורונה, כולל יעדים ומדדים, ושתאושר על-ידי ועדת הכספים.

משה גפני: מי בעד אישור ההסתייגות?

משה גפני: ירים את ידו.

משה גפני: מי נגד?

משה גפני: בעד – מיעוט

משה גפני: נמנעים – אין

משה גפני: ההסתייגות לא התקבלה.

עודד פורר: לסעיף 2, יש לי הסתייגויות.

עודד פורר: פסקה 2.

עודד פורר: סעיף קטן 2(א) המובא בו בפסקה 2.

שגית אפיק: אין בעיה.

שגית אפיק: אנחנו נצביע על כל הסעיף.

עודד פורר: בסעיף קטן א(2) המובא בו א בפסקה 2, הכוונה היא פסקת משנה, אותה פסקת משנה 1 – "פסקת משנה תימחק".

עודד פורר: לחילופין: "סעיף זה ייכנס לתוקף עם אישור ועדת הכספים לתכנית שלושת מיליארד השקלים הנוספים".

עודד פורר: לחילופין: "במקום 14 מיליארד שקל, יירשם 13 מיליארד".

עודד פורר: לחילופין: "במקום 14 מיליארד, יירשם 11.5".

משה גפני: מי בעד ההסתייגות?

משה גפני: ירים את ידו.

משה גפני: בעד – מיעוט

משה גפני: נמנעים – אין

משה גפני: ההסתייגות לא התקבלה.

מיקי לוי: אני כבר אומר לך, אדוני היושב-ראש, רביזיה על הכול כדי שיהיה לנו זמן דיבור.

מיקי לוי: לא אכפת לי שלא תקריא את הכול, אבל אני רוצה שיהיה רביזיה על הכול.

אחמד טיבי: אני באתי במיוחד בשביל רביזיה.

משה גפני: לא הבנתי.

מיקי לוי: אנחנו נעשה רביזיה על הכול, כדי שתקריא את הכול מחדש.

מיקי לוי: אני מוותר על ההקראה מחדש, אבל אני רוצה לזכות בזמן דיבור במליאה.

שגית אפיק: הרביזיה לא נותנת לך זמן דיבור במליאה.

משה גפני: אתה מדבר על הסתייגויות, בסדר.

אחמד טיבי: אני נולדתי בשביל רביזיות.

מיקי לוי: אחרי שבוע של צעקות בוועדת הכנסת - - -

עודד פורר: אנחנו הצטרפנו כל חברי הסיעה להסתייגות.

מיקי לוי: גם אצלי – כל חברי הסיעה.

שגית אפיק: אז לא בקשות רשות דיבור.

שגית אפיק: אתה רוצה הסתייגויות בשם כל חברי סיעת - - -

אחמד טיבי: אנחנו מצטרפים להסתייגויות של מיקי ויש עתיד.

מיקי לוי: אני רוצה סיעתי.

שגית אפיק: סיעתי.

שגית אפיק: וגם אצלך סיעתי – כל ישראל ביתנו - - -

אחמד טיבי: גם המשותפת סיעתית.

מיקי לוי: גם יש עתיד סיעתית.

עודד פורר: בסעיף 7 פיסקת משנה ח – "במקום 0", יבוא "1.21 מיליארד שקלים חדשים".

עודד פורר: התווסף מיד אחרי הסעיף: "סעיף זה ייועד אך ורק לטובת תקציב לחיילים משוחררים".

משה גפני: מי בעד ההסתייגות?

משה גפני: ירים את ידו.

משה גפני: מי נגד?

משה גפני: בעד – מיעוט

משה גפני: נמנעים – אין

משה גפני: ההסתייגות לא התקבלה.

ינון אזולאי: הרב גפני, האוצר אמר לגבי חיילים משוחררים אין לו בעיה.

משה גפני: שאלתי אם יש תשובה לגבי הניסוח.

בן אבא: לגבי חיילים משוחררים אין בעיה - - - כמובן, לכן הם בחוץ.

בן אבא: כאשר תהיה תשובה הם יודיעו.

מיקי לוי: לאחר סעיף 1, 2 להצעת החוק - יבוא סעיף נוסף, סעיף 3.

שגית אפיק: מה שמופיע כ-3 ו-4 אין בעיה.

מיקי לוי: אייל, סעיף 3 סידורי אצלי במכתב.

מיקי לוי: לאחר סעיף 1(6) להצעת החוק, יבוא סעיף 1(7) להצעת החוק.

מיקי לוי: 30% לכל הפחות מתוספת התקציבית החודשית היחסית תוקצה למערכת הבריאות.

משה גפני: מי בעד ההסתייגות?

משה גפני: מי נגד?

משה גפני: בעד – מיעוט

משה גפני: נמנעים – אין

משה גפני: לא התקבלה.

עודד פורר: אני כמובן מצטרף אליהם.

מיקי לוי: גם אני מצטרף אליהם, וגם למשותפת.

מיקי לוי: סעיף 4 לאחר סעיף 1(7) להצעת החוק, יבוא סעיף 1(8) להצעת החוק.

מיקי לוי: 20% מהתוספת התקציבית החודשית היחסית תוקצה לסיוע למשק, ולסיוע לעצמאים ולמעסיקים.

משה גפני: מי בעד ההסתייגות?

משה גפני: מי נגד?

משה גפני: בעד – מיעוט

משה גפני: נמנעים – אין

משה גפני: לא התקבלה.

משה גפני: יוגב, מה התשובה?

יוסף ג'בארין: נשמע מה התשובה.

יוגב גרדוס: השר הודיע שהוא מוכן לאחר שהקריטריונים וחלוקת הכספים יגובשו, הן יובאו לאישור הוועדה.

יוגב גרדוס: אני חושב על ההצעה שאני הצעתי, רק כדי לשמור על העקרונות של משרד המשפטים.

יוגב גרדוס: שנית, על הקוהרנטיות של החוק.

יוגב גרדוס: אם אתם מקבלים את ההצהרה הזאת של השר, אני עדיין מציע שהחצי מיליארד - - - במטרות האחרות, וכאשר נפקיד את הכסף יאושר, - אם לא, כמובן, שאתם סוברנים לעשות את התיקון.

יוגב גרדוס: מבחינת השר, המהות של התיקון נדחית.

מיקי לוי: אחמד, נראה לי ששר האוצר כחלון, הבטיח לך להקפיא את קמיניץ.

קריאות: לא.

משה גפני: יוגב, השר מסכים?

יוגב גרדוס: להצעה שאני אמרתי כן.

יוגב גרדוס: לעניין המהות, לעניין הניסוח, מעלה פה גם משרד המשפטים קשיים.

יוגב גרדוס: אנחנו מבקשים בכל זאת שתתנו לנו את הזמן.

שגית אפיק: מה הקשיים שאתם מעלים?

שגית אפיק: לא כל כך הבנתי.

עודד פורר: יש לזה השלכות רוחב.

משה גפני: השר מסכים?

משה גפני: אני מבקש להצביע על מה שהשר מסכים.

שגית אפיק: בפסקת משנה 1(ג) "מענק וסיוע לעסקים ולעצמאים, מתוך ה-16 מיליארד שקלים חדשים, ובכלל זה 500 מיליון שקלים חדשים כמענק נוסף לעסקים שפרטיו ייקבעו בחוק או שתנאי לחלוקתו מותנה באישור ועדת הכספים של הכנסת".

שגית אפיק: תיקון נוסף שביקשתם להכניס בפסקה 4, סעיף קטן (ב) שהעדכון לתכנית המפורטת גם יוגש לוועדה.

שגית אפיק: אתה יכול להצביע על הסעיף.

דודי קופל: במקום "יונח על שולחן הכנסת" זה יהיה "באישור הוועדה".

משה גפני: אתה הגשת הסתייגויות אחרי סעיף 3.

משה גפני: תגיד אותן.

עודד פורר: אני אגיד את כולן, תצביע עליהן יחד.

עודד פורר: "חוק זה ייכנס לתוקף רק עם אישורו של חוק דמי אבטלה לעצמאים".

עודד פורר: סעיף נוסף – "חוק זה ייכנס לתוקף עם אישור פיצוי לעצמאים בגין חודש מאי".

עודד פורר: "חוק זה ייכנס לתוקף עם עדכון הפעימה שניתנה בגין מרץ-אפריל, על ירידת מחזור גם בגין מאי-יוני".

עודד פורר: "חוק זה ייכנס לתוקף רק עם תחילת פעילות הקרן היהודית לעמותות בסך 200 מיליון שקלים שתוקצבה בחוק הקודם".

עודד פורר: "חוק זה ייכנס לתוקף מיד עם הפעלת קרן הפיצויים בחוק מס רכוש, בגין ירידת מחזור עסקים בגין פגיעה מהקורונה".

עודד פורר: זה לא לחילופין.

משה גפני: הבנתי, אנחנו מצביעים על הכול יחד.

משה גפני: מי בעד אישור של חבר הכנסת פורר?

משה גפני: מי נגד?

משה גפני: בעד – מיעוט

משה גפני: נמנעים – אין

משה גפני: ההסתייגויות לא התקבלו.

משה גפני: מי בעד אישור ההסתייגות של חבר הכנסת מיקי לוי?

משה גפני: מי נגד?

משה גפני: בעד – מיעוט

משה גפני: נמנעים – אין

משה גפני: ההסתייגות לא התקבלה.

שגית אפיק: עכשיו, אתה מצביע על סעיף 1 עם התיקונים שהוועדה הכניסה.

החוק? חוק-יסוד: מי בעד אישור החוק?

החוק? חוק-יסוד: ירים את ידו?

החוק? חוק-יסוד: בעד – 8

החוק? חוק-יסוד: נמנעים – 2

מיקי לוי: הפרוטוקול רשם שחבר הכנסת רם בן ברק ואני נמנענו?

משה גפני: רם בן ברק ומיקי לוי נמנעו.

משה גפני: יש רביזיה של חבר הכנסת טיבי.

משה גפני: תודה רבה.

משה גפני: הישיבה נעולה.